মিডিয়া ট্রায়াল - The Bengali Times\nইদানীং “মিডিয়া ট্রায়াল” বলে একটি কথা খুব শোনা যাচ্ছে। বিষয়টি আসলে কি?\nখুব সহজ কথায়, কারো বিরুদ্ধে আইনগত ব্যবস্থা এবং আদালতে বিচারিক রায় ঘোষণার আগেই সামাজিক মাধ্যমে জনসাধারণ তার বিরুদ্ধে একধরনের রায় দিয়ে ফেলেন। জনসাধারণের দেওয়া সেই রায় ওই ব্যক্তির বিরুদ্ধেও যেতে পারে, আবার পক্ষেও যেতে পারে।\nসাধারণতঃ সোস্যাল মিডিয়াতে প্রকাশিত জনসাধারনের মতামত,তাদের লেখা বিভিন্ন স্ট্যাটাস এর মধ্যে পড়ে।\nএই ধরনের মিডিয়া ট্রায়ালের সুদূরপ্রসারী প্রভাব রয়েছে। বিশেষ করে অভিযুক্ত যে কেউ আদালতে বিচারের রায় ঘোষিত হবার আগেই জনতার আদালতে বহুভাবে এবং বিচিত্রভাবে রায়ের সম্মুখীন হন। এতে করে পারিবারিকভাবে এবং সামাজিকভাবে মর্যাদা ক্ষুন্ন হবার পাশাপাশি ভুক্তভোগীর মনে গভীর রেখাপাত করে।\nবেশির ভাগ ক্ষেত্রেই জনসাধারণের দেওয়া এই রায় নেতিবাচকই হয়ে থাকে।\nপ্রকৃত ট্রায়ালের আগেই এই ধরনের ট্রায়াল নৈতিক বিচারে একদমই উচিত নয়। কারন আপনি কোন অভিযুক্তের বিরুদ্ধে আদালতে রায়ের আগে যে রায়টি দিবেন তা অন্যদেরকেও প্রভাবিত করতে পারে।\nএই জন্য বিচারাধীন কোন বিষয়ে মন্তব্য করার ক্ষেত্রে আইনি বিধিনিষেধ রয়েছে। কোন সাবজুডিস বিষয়ে রায় প্রদানের মত মন্তব্য করা যায় না কিংবা কোন লেখাও দেওয়া যায় না । সেটি অনেকটাই আদালত অবমাননার সামিল। কারন, আদালত যে কাজটি করার কথা আপনি তা এক্তিয়ার বর্হিঃভূতভাবে নিজেই করে ফেলছেন।\nনৈতিক বিচারে এই ধরনের মিডিয়া ট্রায়াল গ্রহনযোগ্য নয় কেন?\nএর উত্তর হচ্ছে,\nধরুন, আপনি সোস্যাল মিডিয়াতে গ্রেফতারকৃত একজন অভিযুক্তকে আপনার লেখার মাধ্যমে দোষী সাব্যস্ত করে একটি স্ট্যাটাস দিলেন। পরে, বিচারিক আদালতে রায় হলো ওই অভিযুক্ত ব্যক্তি নির্দোষ। এক্ষেত্রে আপনার ওই স্ট্যাটাস আদালত অবমাননার সামিল একটি গর্হিত কাজ করেছে। কারন, বিচারক যে কাজটি করার কথা আপনি নিজেই সেই কাজটি করে ফেলছেন।\nএর বিপরীত বিষয়ও হতে পারে। ধরুন,আপনি কোন গ্রেফতারকৃত অভিযুক্তকে সোস্যাল মিডিয়াতে আপনার একটি লেখার মাধ্যমে নির্দোষ বলে স্ট্যাটাস দিলেন। পরে বিচারিক আদালতে রায় হলো ওই ব্যক্তি দোষী। এক্ষেত্রেও আপনার লেখা আদালত অবমাননার সামিল একটি অন্যায় এবং অনৈতিক কাজ করে ফেলেছে।\nএটি অনেকটাই আইন নিজের হাতে নিয়ে ফেলার মত ব্যাপার। আইন নিজের হাতে নিলে যেমন অন্যায় এবং বেআইনি তেমনি অভিযুক্ত কারো বিরুদ্ধে বা পক্ষে সোস্যাল মিডিয়াতে মন্তব্য করে লেখাও অন্যায় এবং বেআইনি।\nতবে এই মিডিয়া ট্রায়াল রোধ করা সম্ভব নয়। কারন, এর বিরুদ্ধে খুব একটা কেউ অভিযোগ নিয়ে আদালতে যায়নি। দুই একটা হয়ত পাওয়া যাবে খুজলে।\nএটাতে যে impact টি হয়, তা হচ্ছে, এই মিডিয়া ট্রায়ালের কারনে একজন আদালত কর্তৃক শাস্তি পাবার আগেই বহুবার শাস্তি পেয়ে যান, কোন নির্দোষ বহুবার নির্দোষ প্রমানেই আগেই বহুবার দোষী সাব্যস্ত হন।\nএখন, বলুন, আপনার বিচারে এই মিডিয়া ট্রায়াল উচিত কি উচিত নয়?\nআগের খবরশো ইউর ফেইস!\nপরের খবরপেছনের সিঁড়িগুলো নড়বড়ে হয়ে যায়


মধুচন্দ্রিমায় গিয়ে এই কাজ করেছিলেন নীলাঞ্জন! কাণ্ড দেখে পালাতে চেয়েছিলেন ইমন - Iman Chakraborty shares funny honeymoon story with Nilanjan Ghosh, Bangla News\nবাংলা নিউজ > বায়োস্কোপ > মধুচন্দ্রিমায় গিয়ে এই কাজ করেছিলেন নীলাঞ্জন! কাণ্ড দেখে পালাতে চেয়েছিলেন ইমন\nনীলাঞ্জন ঘোষ ও ইমন চক্রবর্তী\nমধুচন্দ্রিমায় গিয়ে এই কাজ করেছিলেন নীলাঞ্জন! কাণ্ড দেখে পালাতে চেয়েছিলেন ইমন\n১ মিনিটে পড়ুন . Updated: 29 Aug 2021, 06:10 PM IST\nমধুচন্দ্রিমায় তস্য গ্রামে ইমনকে বেড়াতে নিয়ে গিয়েছিলেন নীলাঞ্জন! এরপর..\nশুক্রবার ‘দিদি নং ১’এর মঞ্চে হাজির হয়েছিলেন গায়িকা ইমন চক্রবর্তী। সঞ্চালিকা রচনা বন্দ্যোপাধ্যায়ের সঙ্গে খুনুসুটিতে মাততে দেখা যায় তাঁকে। ইমন ফাঁস করেন তাঁর নব বিবাহিত জীবনের একগুচ্ছ সিক্রেট। গায়ক নীলাঞ্জন ঘোষের সঙ্গে সাত মাস আগে বিবাহবন্ধনে আবদ্ধ হন জাতীয় পুরস্কারপ্রাপ্ত এই সংগীত শিল্পী। দম্পত্যের যাত্রাপথ, সন্তানের পরিকল্পনা নিয়ে আড্ডায় মাততে দেখা যায়।\nসঞ্চালিকা রচনা এবং গায়িকা ইমনের বন্ধুত্বের কথা কারোই অজানা নয়। তাই বিয়ের সাত মাস পর বান্ধবী ইমনের কাছের চনার আবদার তাঁর সন্তানের মুখে ‘মাসি’ ডাক শুনতে চান তিনি। এই ডাক শোনার জন্য বসে রয়েছেন রচনা। সে কথা স্পষ্ট জানিয়ে দিলেন ‘দিদি নম্বর ওয়ান’-এর এই পর্বে। যদিও এই বিষয় নিয়ে কোনও মন্তব্য করেননি গায়িকা। শুধুমাত্র হেসেছেন তিনি।\nএদিন স্বামী নীলাঞ্জনের বিষয় একাধিক সিক্রেট ফাঁস করেন ইমন। তিনি বলেন, নীলাঞ্জন নাকি খুব শৃঙ্খলা মেনে চলতে ভালবাসে। খুব কঠোর স্বামী তিনি। এমনকি তাঁর দৈনন্দিন খুঁটিনাটি বিষয়ও নজর রাখেন নীলাঞ্জন। খাবার থেকে যোগা গায়িকার জীবনে স্বামীর অবদানের কথা জানিয়েছেন। বন্ধুবান্ধব মিলে পার্টি করলে নীলাঞ্জন খেয়াল রাখেন, ইমন যেন বেশি চিৎকার করে নিজের গলা না খারাপ করে ফেলেন। তেমনি ইমন জানিয়েছেন, নীলাঞ্জন বড্ড কম কথা বলেন। তাঁকে ঠেলে ঠেলে কথা বলাতে হয়।\nমধুচন্দ্রিমার সময় এক মাজাদার গল্পও ফাঁস করেন ইমন। গায়িকার কথায়, ‘কোন এক পাহাড়ি তস্য গ্রামে নিয়ে গিয়েছিল নীলাঞ্জন। ফাঁকা একটা জায়গা। সেখানে উকুলেলে বাজিয়েই যাচ্ছে। আমি ভাবছি, ধরণী দ্বিধা হও! গান গেয়েই যাচ্ছে! এত গান আমি শুনতে পারব না তো। আমি বাধ্য হয়ে নীলাঞ্জনকে বলেছিলাম, আমি বিমানের টিকিট কাটছি, বাড়ি ফিরব। থাকতে পারব না।’ এই গল্প শুনে হেসে লুটোপুটি খেয়েছেন সেটের সকলে।\nIman Chakraborty Nilanjan Ghosh Didi No.1


বাংলা নববর্ষ প্রচলন করেন কে? আকবর/বিক্রম » লেখক ডট মি\nবাংলা নববর্ষ প্রচলন করেন কে? এই প্রশ্নের উত্তর আমরা এই লেখার মাধ্যমে খোজার চেষ্টা করব। বাংলা বর্ষপঞ্জি অনুসারে বছরের প্রথম দিনকে বলা হয় পহেলা বৈশাখ।\nবছরের ১২ মাস হচ্ছে- বৈশাখ, জৈষ্ঠ্য, আষাড়, শ্রাবণ, ভাদ্র, আশ্বিন, কার্তিক, অগ্রহায়ন, পৌষ, মাঘ, ফাল্গুন ও চৈত্র। এর শুরুর ইতিহাস নিয়ে বিভ্রান্তির ব্যাপারটা অনেকেরই অজানা।আজকে সেটা নিয়ে কিছু লিখতে যাচ্ছি।\nবাংলা নববর্ষের প্রবর্তক বিক্রম?\nবাংলা নববর্ষের প্রচলন করেন সম্রাট আকবর?\nপ্রাপ্ত তথ্যের ভিত্তিতে বাংলা সাল গণনার শুরু\nবাংলা ক্যালেন্ডার সংশোধন\nদুই দেশে বাংলা নববর্ষ কেন দুই দিনে?\nপহেলা বৈশাখের ইতিহাস বিশ্লেষণ\nদুটি প্রচলিত মত আছে বাংলা সাল গণণা এবং পহেলা বৈশাখের ব্যাপারে। নিশ্চিত করে আমি বলতে পারছি না, কে শুরু করেছিলেন। তবে, বাংলা সাল এবং মাসের নামগুলো অনেক আগে থেকেই ছিলো, সম্রাট আকবরের নির্দেশে সূর্য্যভিত্তিক আধুনিকায়ন করেছিলেন ফতেউল্লাহ শিরাজী।\nপ্রচলিত মত ১ঃ পহেলা বৈশাখের প্রবর্তক বিক্রম\nবিক্রমী বর্ষপঞ্জি নামে একটি ক্যালেন্ডার প্রচলিত রয়েছে যেটাকে সম্ভবত বিভিন্ন হিন্দু আচার-অনুষ্ঠানের জন্য ব্যবহার করা হয়। বাংলার বাইরে অন্যান্য অঞ্চলে এই সাল গণণা খ্রিস্টপূর্ব ৫৭ অব্দে শুরু হলেও বাংলায় এটি শুরু হয় রাজা শশাঙ্কের সময়ে অর্থাৎ, ৫৯৩ খ্রিস্টাব্দের কাছাকাছি সময়ে।\nআকবরের শাসনামলের অনেক আগে থেকেই দুটি শিব মন্দিরে বঙ্গাব্দ শব্দের উল্লেখ পাওয়া যায়। পরে সম্রাট আকবর তার শাসনামলে খাজনা আদায়ের সুবিধার্থে রাজজ্যোতিষী ফতেউল্লাহ শিরাজির সহায়তায় এটি পরিবর্তন করে ঋতু পরিবর্তনের সাথে সামঞ্জস্য আনেন।\nপ্রচলিত মত ২ঃ বাংলা নববর্ষ প্রচলন করেন সম্রাট আকবর\nবাংলা সন বা, বাংলা সাল নামে যেহেতু ডাকা হয় সন ও সাল শব্দ দুটি যথাক্রমে আরবি এবং ফারসি শব্দ। সুতরাং এর শুরুটা মোঘলদের কেউ করেছিলেন।\nতারিখ- ই- ইলাহি তে সূর্য্যভিত্তিক ক্যালেন্ডারে এর প্রমাণ মেলে। পরবর্তীতে শকাব্দে থাকা নামগুলোর নামের সাথে মিল রেখে মাসের নামগুলো করা হয়।\nআমি প্রচলিত দুটি মতের মাঝে পার্থক্য দেখছি না। মুসলিম বা, হিন্দু হওয়ার কারণে এবং একইসাথে হীনমন্যতায় ভোগার কারণে সম্রাট আকবর কিংবা, রাজা শশাঙ্ককে বাংলা সালের কৃতিত্ব দেয়াটা অযৌক্তিক।\nশকাব্দ অনেক আগে থেকেই প্রচলিত ছিল, বারো মাস ছিল- কিন্তু সৌর বর্ষপঞ্জী সেটাকে বলা যায় না। বিক্রমী বর্ষপঞ্জী তৈরির কৃতিত্ব অবশ্যই বিক্রমাদিত্যের।\nযেহেতু সম্রাট আকবরের প্রজারা মাসের সাথে মিল রেখে খাজনা দিতে পারছিলো না(ফসল ঠিক সময়ে পাওয়া যেত না), তাই তিনি ফতেউল্লাহ শিরাজিকে নির্দেশ দেন সমস্যা সমাধানের।\nফল হিসেবে অনেকটা আজকের বাংলা ক্যালেন্ডারের মত একটি ক্যালেন্ডার আমরা পেয়েছি। এর কৃতিত্ব আকবরের আছে বটে, মূল কাজটি করেছিলেন ফতেউল্লাহ শিরাজি।\nবাংলা ক্যালেন্ডারের সংশোধনঃ\nড. মুহাম্মদ শহীদুল্লাহ বাংলা একাডেমী কর্তৃক বাংলা সালের কিছু সমস্যা দূর করার দায়িত্বপ্রাপ্ত হন। সমস্যাটা ছিলো লিপইয়ার নিয়ে, বাংলা সালে লিপইয়ার নেই – ৩৬৫ দিন আছে।\n১৯৬৬ সালে ড. মুহাম্মদ শহীদুল্লাহ ১৯৫৪ সালে মেঘনাদ সাহার দেয়া (ভারতের শকাব্দ সংশোধন বিষয়ক) প্রস্তাব অনুসরণ করে বাংলা সালের প্রথম মাসগুলো ৩১ দিনে এবং শেষের দিকের মাসগুলো ৩০ দিনে করার প্রস্তাব দেন।\nমেঘনাদ সাহার প্রস্তাবে ছিলো লিপইয়ারে চৈত্র মাস ৩১ দিনে হবে, ড. মুহাম্মদ শহীদুল্লাহর প্রস্তাবে ফাল্গুন মাস ৩১ দিনে হবে- মূল ধারণা একই। তখনও সম্ভবত বাংলা মাস ৩০,৩১,৩২ দিনে ছিলো। ১৯৯৫ সালে বর্তমান রূপটি দেয়া হয়।\n‘প্রথম আলো’ পত্রিকায় প্রকাশিত খবর অনুসারে ২০১৫ সালে আরো একবার ক্যালেন্ডার সংস্কারের উদ্যোগ নেয়া হয়েছে। সেখানে সভাপতি হিসেবে ছিলেন শামসুজ্জামান খান, এছাড়া অজয় রায়, জামিল চৌধুরি প্রমুখ এই কমিটিতে ছিলেন। পরে আর আমরা সংস্কার হতে দেখিনি।\nভারতে এবং বাংলাদেশে নববর্ষ কেন দুই দিনে?\nবাংলাদেশে প্রতিবছর ১৪ এপ্রিল নববর্ষ পালিত হয়, কিন্ত ভারতে কোনবছর ১৪ এপ্রিল, আবার কোনবছর ১৫ এপ্রিল বাংলা নববর্ষ পালিত হয়।\nএর কারণ ১৯৬৬ সালে বাংলা একাডেমী যে সংস্কার করেছিলো সেটা ভারতীয় বাংলা আকাদেমী করেনি। ১৯৯৫ সালের সংস্কারে ফাল্গুন মাসের সাথে লিপইয়ারে ১ দিন যোগ করায় এখন ২১ শে ফেব্রুয়ারি ৮ ফাল্গুন হয় না, হয় ৯ ফাল্গুন।\nধর্মীয়ভাবে বাংলাদেশের হিন্দু ধর্মাবলম্বীরা রাষ্ট্রীয়ভাবে প্রচলিত বাংলা ক্যালেন্ডার অনুসরণ করতে পারে না। সেক্ষেত্রে চন্দ্র-সূর্য্যের সমস্যা রয়েছে। তাই, দুইটি ক্যালেন্ডারই অনুসরণ করতে হয়।\nবাংলা নববর্ষের সাথে ধর্মীয় যোগসূত্র কতটুকু আছে, কতটুকু নেই সেটা নিয়ে বিশ্লেষণ এখানে অন্তর্ভূক্ত করিনি। চৈত্রসংক্রান্তি বা, চড়ক পুজো এগুলোর আলোচনাও এখানে অপ্রাসঙ্গিক মনে হয়েছে।\nবাংলাদেশ এবং পশ্চিমবঙ্গ সহ অন্যান্য বাংলাভাষীদের মধ্যে একই দিনে নববর্ষ পালনের রীতি থাকলে আমি খুশী হতাম।\nআর, পহেলা বৈশাখের মঙ্গল শোভাযাত্রা এবং পান্তা ইলিশ খাওয়ার সাথে ধর্মকে না মেশালেই মনে হয় ভালো হয়(চৈত্রসংক্রান্তি কিংবা, শিবের পূজা আর পহেলা বৈশাখ আলাদাভাবে দেখা ও পালন করা উচিত)।\nমৌলিক গণতন্ত্র অধ্যাদেশ কে জারি করেন ?\nযে কারণে দুই বাংলায় দুইদিনে পহেলা বৈশাখ(dw.com)\nবাংলা বর্ষপঞ্জি (blog.bdnews24.com)\nআরেক দফা সংস্কার হতে যাচ্ছে বাংলা বর্ষপঞ্জি (প্রথম আলো)\nহিন্দি ভাষার উৎপত্তি কিভাবে হয়? (484)


যুক্তরাষ্ট্রকে টপকে এখন শীর্ষ ধনী চীন! যুক্তরাষ্ট্রকে টপকে এখন শীর্ষ ধনী চীন! – Icon News Today\nadmin\t/ ৩৫\tমিনিট\nগত দুই দশকে প্রায় তিনগুণ বেড়েছে বৈশ্বিক সম্পদের পরিমাণ। এদের মধ্যে যে ১০ দেশের অধিকারেই বিশ্বের ৬০ ভাগ সম্পদ, তাদের মধ্যে গবেষণা চালিয়েছিল পরামর্শক প্রতিষ্ঠান ম্যাককিনসি কর্পোরেশন। ব্লুমবার্গে প্রকাশিত এক প্রতিবেদনে উঠে এসেছে সেই গবেষণার কথা; যেখানে দেখা যায়, গত ২০ বছরে সম্পদবৃদ্ধিতে যুক্তরাষ্ট্রকে টপকে শীর্ষ ধনী হয়ে উঠেছে চীন।\nম্যাককিনসি কর্পোরেশনের হিসাব অনুযায়ী, ২০২০ সালে বিশ্বের মোট সম্পদের অর্থমান গিয়ে দাঁড়িয়েছে ৫১৪ ট্রিলিয়ন ডলারে। অথচ ২০০০ সালেও তা ছিল ১৫৬ ট্রিলিয়ন ডলার! এই সময় চীনের সম্পদের পরিমাণ সাত ট্রিলিয়ন ডলার থেকে বেড়ে ১২০ ট্রিলিয়ন মার্কিন ডলারে পৌঁছেছে। অর্থাৎ এক তৃতীয়াংশই এসেছে চীনের হাত ধরে। অন্যদিকে গত দুই দশকে যুক্তরাষ্ট্রের সম্পদও দ্বিগুণের বেশি হয়ে ৯০ ট্রিলিয়ন ডলারে পৌঁছেছে।\nবিশ্বের বেশিরভাগ সম্পদ যে শুধু সবচেয়ে বড় অর্থনীতির দুই দেশ যুক্তরাষ্ট্র আর চীনেই ঘনীভূত, তা নয়। বরং চীন ও যুক্তরাষ্ট্রের মিলিত সম্পদের ৩ ভাগের ২ ভাগই দেশ দুইটির ১০% ধনীদের হাতে কুক্ষিগত।\nচীন ও যুক্তরাষ্ট্রের বাইরে তালিকায় স্থান পাওয়া বাকি শীর্ষ সম্পদবৃদ্ধির দেশগুলো যথাক্রমে জার্মানি, ফ্রান্স, যুক্তরাজ্য, কানাডা, অস্ট্রেলিয়া, জাপান, মেক্সিকো ও সুইডেন।\nম্যাককিনসির মতে, গত দুই দশকে সম্পদের এই ঊর্ধ্বগতি বিশ্বের মোট দেশজ উৎপাদন (জিডিপি) বৃদ্ধিকে ছাড়িয়ে গেছে। যাতে ভূমিকা রয়েছে সুদের হার কমে যাওয়ার কারণে সম্পদের দামবৃদ্ধির।\nগবেষণা প্রতিবেদনে বলা হয়, বিশ্বের মোট সম্পদের ৬৮ শতাংশ আবাসন ব্যবসায়ীদের দখলে। আবাসন খাতে সুদের হার কমে যাওয়া এর বড় একটি কারণ। দেখা গেছে, আবাসন খাতে জড়িত এক ব্যক্তি অন্যদের তুলনায় ৫০ শতাংশ বেশি আয় করছেন। তবে দিনশেষে তা দীর্ঘমেয়াদি হবে কিনা, সে নিয়ে সন্দেহ থেকেই যাচ্ছে।\nএ বিষয়ে জ্যান মিশকে বলেন, মূল্য বাড়িয়ে সম্পদের পরিমাণ বাড়ানো অনেক প্রশ্নের জন্ম দেবে। এসব কার্যক্রমের অনেক পার্শ্বপ্রতিক্রিয়াও আছে। গবেষণা প্রতিবেদনটিতে বলা হয়, আবাসন খাতের মূল্য বৃদ্ধির ফলে অনেকেই কঠিন পরিস্থিতিতে পড়তে পারেন। আর্থিক সংকট প্রকট হবার কারণে পরিচালন-ব্যয় কষ্টসাধ্য হতে পারে।


Andhra Pradesh government will passaresolution against NPR\nবিজেপির সঙ্গে নেই ‘বন্ধু’ জগনও! NPR বিরোধী প্রস্তাব আনছে অন্ধ্রপ্রদেশ\nPublished by: Subhajit Mandal | Posted: March 4, 2020 11:47 am| Updated: March 4, 2020 11:47 am\nসংবাদ প্রতিদিন ডিজিটাল ডেস্ক: অসময়ের বন্ধু। রাজ্যসভায় যখনই প্রয়োজন পড়েছে, বিজেপিকে সাহায্য করেছে ওয়াইএসআর কংগ্রেস পার্টি। কিন্তু, এনপিআর(NPR) প্রশ্নে তাঁরাও আর সঙ্গে দিচ্ছে না গেরুয়া শিবিরের। কেন্দ্র সরকার প্রস্তাবিত নয়া এনপিআর নিয়ে প্রবল আপত্তি তুলল অন্ধ্রপ্রদেশের শাসকদল। খোদ মুখ্যমন্ত্রী জগনমোহন রেড্ডি (YS Jagan Mohan Reddy) জানিয়ে দিলেন, মোদি সরকার প্রস্তাবিত নয়া এনপিআর রাজ্যের সংখ্যালঘুদের মধ্যে আতঙ্কের সৃষ্টি করছে। তাই অন্ধ্রপ্রদেশ বিধানসভায় এর বিরুদ্ধে প্রস্তাব আনা হবে।\n[আরও পড়ুন: এবার টার্গেট মধ্যপ্রদেশ! সরকার ফেলতে কংগ্রেসের ৮ বিধায়ককে ‘আটকে’ রাখল বিজেপি]\nইতিমধ্যেই বিজেপি-জেডিইউ জোট শাসিত বিহারে নতুন এনপিআর বিরোধী প্রস্তাব পাশ হয়েছে। তাতে বলা হয়েছে, কেন্দ্রের বর্তমান সরকার যে ফরম্যাটে এনপিআর কার্যকর করতে চাইছে, তার প্রয়োজন নেই। মুখ্যমন্ত্রী নীতীশ কুমার সাফ জানিয়েছেন, বিহারে যদি এনপিআর কার্যকর করতে হয়, তাহলে তা করতে হবে ২০১০ সালে ইউপিএ সরকার প্রস্তাবিত ফরম্যাটে। একইভাবে অন্ধ্রের মুখ্যমন্ত্রী ওয়াইএস জগনমোহন রেড্ডিও জানিয়ে দিলেন, অন্ধ্রপ্রদেশে কেন্দ্র প্রস্তাবিত নতুন ফরম্যাটের এনপিআর চালু করতে চান না তিনি। কেন্দ্রের কাছে তাঁর অনুরোধ, ২০১০ সালে পুরনো এনপিআর ফিরিয়ে আনা হোক।\n[আরও পড়ুন: ভারতে আরও বাড়ছে করোনা আতঙ্ক, একলাফে আক্রান্তের সংখ্যা বেড়ে দাঁড়াল ২১]\nমঙ্গলবার সন্ধ্যায় টুইটারে জগনমোহন রেড্ডি জানিয়েছেন, “নতুন ফরম্যাটে প্রস্তাবিত এনপিআরে এমন কিছু প্রশ্ন আছে, যা সংখ্যালঘুদের মধ্যে আতঙ্ক তৈরি করছে। এটা নিয়ে আমরা আমাদের দলে বিস্তর আলোচনা করেছি। আলোচনা শেষে ঠিক করা হয়েছে, আমরা কেন্দ্রকে অনুরোধ করব ২০১০ সালের এনপিআর ফিরিয়ে আনা হোক। তাছাড়া, আসন্ন বিধানসভা অধিবেশনে আমরা বর্তমান এনপিআরের বিরুদ্ধে একটি প্রস্তাবও আনব।”\nজ্যসভায় যখনই প্রয়োজন পড়েছে, বিজেপিকে সাহায্য করেছে ওয়াইএসআর কংগ্রেস পার্টি।\nএনপিআর প্রশ্নে তাঁরাও আর সঙ্গে দিচ্ছে না গেরুয়া শিবিরের।\nকেন্দ্র সরকার প্রস্তাবিত নয়া এনপিআর নিয়ে প্রবল আপত্তি তুলল অন্ধ্রপ্রদেশের শাসকদল।


রাজস্থানে ভোটে জয় হবে ধরে নিয়ে কংগ্রেসে গোষ্ঠীদ্বন্দ্ব শুরু, বিদ্রোহ বিজেপিতেও - TheWall\nরাজস্থানে ভোটে জয় হবে ধরে নিয়ে কংগ্রেসে গোষ্ঠীদ্বন্দ্ব শুরু, বিদ্রোহ বিজেপিতেও\nOn নভে ১৪, ২০১৮ ০৪:৪১ অপরাহ্ণ\nদ্য ওয়াল ব্যুরো : রাজস্থানে বিধানসভা নির্বাচনে ভোটদাতাদের সরকার বিরোধী মনোভাবের ধাক্কায় ভরাডুবি হতে পারে বিজেপির। ক্ষমতায় আসার সম্ভাবনা দেখা দেওয়ার পরেই মুখ্যমন্ত্রী কে হবেন, তা নিয়ে বিরোধ শুরু হয়েছে কংগ্রেসে । দলে এখন দুটি গোষ্ঠী । একদল অশোক গেহলটের সমর্থক, আর একদল শচীন পাইলটের ।\nপ্রার্থী তালিকা নিয়ে গোলমাল শুরু হয়েছে বিজেপিতেও। ভোটে টিকিট না পেয়ে দল ছেড়েছেন রাজ্যের জনস্বাস্থ্য কারিগরি মন্ত্রী সুরেন্দ্র গোয়েল। তাঁর বেশ কয়েকজন অনুগামীও দল ছেড়েছেন।\nকংগ্রেসে শচীন পাইলট ও অশোক গেহলোট, দুজনেরই নাম শোনা যাচ্ছে সম্ভাব্য মুখ্যমন্ত্রী হিসাবে । কংগ্রেসকর্মীরা একসময় চেয়েছিলেন, দুজনের কারও ভোটে দাঁড়ানোর দরকার নেই । তাঁরা বরং রাজ্যের নানা প্রান্তে গিয়ে প্রচার করুন । কিন্তু বুধবার এক সাংবাদিক বৈঠকে জানানো হল, প্রার্থী হচ্ছেন দুজনেই ।\nএদিন অশোক গেহলোট ও শচীন পাইলট সাংবাদিক বৈঠকে করেন। অশোক গেহলোট বলেন, আমি ও শচীন পাইলট, দুজনেই ভোটে দাঁড়াব । শচীন বলেন, কংগ্রেস প্রেসিডেন্ট রাহুল গান্ধীর নির্দেশে গেহলটজি এবং আমি দুজনই বিধানসভা ভোটে প্রতিদ্বন্দ্বিতা করব স্থির করেছি।\nরাজস্থানে ভোট ৭ ডিসেম্বর । ফলপ্রকাশ ১১ ডিসেম্বর । কংগ্রেস কর্মীদের একাংশ চান, অশোক গেহলট সদরপুরা এবং শচীন পাইলট আজমের থেকে দাঁড়ান । অথবা তিনি দৌসা থেকেও দাঁড়াতে পারেন। সেখানে একসময় দাঁড়াতেন তাঁর বাবা । বুধবার সকালেই দৌসার বিজেপি সাংসদ হরিশ মিনা যোগ দিয়েছেন কংগ্রেসে।\nবিজেপির দলত্যাগী নেতা সুরেন্দ্র গোয়েল জানিয়েছেন, তিনি নির্দল প্রার্থী হিসাবে লড়বেন জয়তারণ থেকে। বিজেপির আদিবাসী কল্যাণ মন্ত্রী নন্দলাল মিনাও এবার টিকিট পাননি । তবে তাঁর ছেলে হেমন্ত মিনাকে প্রতাপগড় কেন্দ্রের প্রার্থী করা হয়েছে। প্রার্থী তালিকা নিয়ে ক্ষোভের জেরে দল থেকে ইস্তফা দিয়েছেন প্রাক্তন সাধারণ সম্পাদক কুলদীপ ধনকার । তিনি চেয়েছিলেন বিরাটনগর কেন্দ্র থেকে দাঁড়াতে । দল তাঁর জায়গায় ফুলচাঁদ ভিন্দাকে ওই কেন্দ্রে দাঁড় করাচ্ছে । কুলদীপ জানিয়েছেন, তিনিও নির্দল প্রার্থী হিসাবে দাঁড়াবেন ।\nবসুন্ধরা রাজে মন্ত্রিসভার নজন মন্ত্রী প্রথম প্রার্থী তালিকায় স্থান পাননি । প্রথম তালিকায় নাম আছে মোট ১৩১ জনের। বেশ কয়েকজন বিধায়কও বাদ পড়েছেন। কিছুদিনের মধ্যে বেরবে দ্বিতীয় তালিকা । সেই তালিকায় কে কে স্থান পান, সেদিকে লক্ষ রাখছেন সবাই । কারণ তার পরে বিজেপির আরও কয়েকজন নেতা-মন্ত্রী বিদ্রোহ করতে পারেন বলে পর্যবেক্ষকদের ধারণা ।\nবিশরপাড়ার পুলিশকর্মী খুনে দোষী সাত, সাজার অপেক্ষা\nযুদ্ধবিমানের খুঁটিনাটি বিচার কি আদালতের কাজ? না বিশেষজ্ঞদের? কোর্টে প্রশ্ন কেন্দ্রের\nকরোনা সংকটের মধ্যে নোটিসের জবাব দিতে মাত্র তিনদিন সময় দিয়েছেন স্পিকার, সওয়াল শচীনদের\nবিরোধিতা নয়, অপব্যাখ্যা! সচিন ভাল বন্ধু ছিলেন, সব সময়…\nফেব্রু ২৪, ২০১৯ ০৯:০৬ অপরাহ্ণ\nফেব্রু ৮, ২০১৯ ১০:১৮ অপরাহ্ণ\nপুলিশ ঘুষ খাচ্ছে শুনেই দলবল নিয়ে হানা দিলেন মন্ত্রী, তারপর…\nজানু ১১, ২০১৯ ০১:৪৩ অপরাহ্ণ


চাঁদপুরে প্রধানমন্ত্রীর নির্দেশ এবং শিক্ষামন্ত্রী ডা. দীপু মনি ও জেলা আওয়ামী লীগের অনুপ্রেরনায় চাঁদপুরে সরকার পরিবারের পক্ষ থেকে চরাঞ্চলের ১২ শ’ ৫০টি অসহায় পরিবারের মাঝে খাদ্য সামগ্রী উপহার দিয়েছেন জেলা আওয়ামী লীগের সদস্য আলহাজ্ব মো. দেলোয়ার হোসেন সরকার।\n৩ মে রোববার সকাল ১১টায় চাঁদপুর সদর উপজেলার রাজরাজেশ্বর ইউনিয়নে অত্যন্ত সুশৃঙ্খল পরিবেশে সমাজিক দূরত্ব বজায় রেখে এই খাদ্য উপহার প্রদান করা হয়।\nচাঁদপুর জেলা আওয়ামী লীগের সদস্য ও সমাজসেবক আলহাজ্ব মো. দেলোয়ার হোসেন সরকার বলেন, করোনা পরিস্থিতি মোকাবেলায় দেশের অসহায় কর্মহীন মানুষের পাশে দাঁড়াতে আমাদের মাননীয় প্রধানমন্ত্রী শেখ হাসিনা দলীয় নেতাকর্মী এবং সমাজের বিত্তবানদের নির্দেশ দিয়েছেন। প্রধানমন্ত্রীর নির্দেশে এবং শিক্ষামন্ত্রী ডা. দীপু মনি ও জেলা আওয়ামী লীগের অনুপ্রেরনায় আমরা রাজরাজেশ্বরে সরকার বাড়ির পক্ষ থেকে এই ক্ষুদ্র উপহার দিয়েছি।\nতিনি উপহারপ্রপ্ত পরিবারের উদ্দেশ্যে বলেন, এই দুর্যোগে আপনারা আতঙ্কিত হবেন না। তবে সচেতন থাকবেন এবং সরকারের নির্দেশনা মেনে চলবেন। প্রধানমন্ত্রী আপনাদের পাশে আছেন। আপনারা আমাদের মাননীয় প্রধানমন্ত্রী, শিক্ষামন্ত্রী ও জেলা আওয়ামীলীগের নেতৃবৃন্দের জন্য দোয়া করবেন।আমরা যেন আপনারদর পাশে থেকে আবারও সহযোগিতার হাত বাড়িয়ে দিতে পারি।\nএসময় উপস্থিত ছিলেন রাজরাজেশ্বর ইউনিউয়ন পরিষদের চেয়ারম্যান ও ইউনিয়ন আওয়ামী লীগের সভাপতি হাজী হযরত আলী বেপারী, চাঁদপুর পৌর যুবলীগের যুগ্ম আহবায়ক শফিকুল ইসলাম, স্থানীয় মুরব্বি সাদেক সরকারসহ সকল ইউপি সদস্য ও ইউনিয়ন আওয়ামী লীগ, যুবলীগ ও ছাত্রলীগের নেতৃবৃন্দ।\nউপাদী দক্ষিণ ইউনিয়ন আওয়ামী লীগের নেতৃবৃন্দের সাথে মতবিনিময়


সাউথ এশিয়ান চেস কাউন্সিল ও বাংলাদেশ চেস ফেডারেশনের প্রেসিডেন্ট এবং পুলিশের আইজি ড. বেনজীর আহমেদ বলেছেন, প্রধানমন্ত্রী শেখ হাসিনার নেতৃত্বের কারণে বাংলাদেশ বিশ্বের ইতিহাসে শুধু অর্থনৈতিক প্রবৃৃদ্ধির দিকেই এগিয়ে যাচ্ছে না- এগিয়ে যাচ্ছে খেলাধুলার দিক দিয়েও। একটি মানবিক মূল্যবোধসম্পন্ন জাতি গঠনে খেলার জগতে দাবা খেলা বর্তমান নেতৃত্বের মাধ্যমে ইতোমধ্যেই এক অনন্য অধ্যায়ে পরিণত হয়েছে। ‘জয়তু শেখ হাসিনা ইন্টারন্যাশনাল অনলাইন চেস টুর্নামেন্ট ২০২০’ এর সমাপনী ও পুরস্কার বিতরণী অনুষ্ঠানে আইজিপি এ কথা বলেন।\nপুলিশ সদর দফতরের এক সংবাদ বিজ্ঞপ্তিতে জানানো হয়, রোববার রাজধানীর একটি হোটেলে আয়োজিত অনুষ্ঠানে প্রধান অতিথি ছিলেন যুব ও ক্রীড়া প্রতিমন্ত্রী জাহিদ আহসান রাসেল। কানাডিয়ান ইউনিভার্সিটি অব বাংলাদেশের প্রতিষ্ঠাতা চেয়ারম্যান ও বাংলাদেশ চেস ফেডারেশনের ভাইস প্রেসিডেন্ট ড. চৌধুরী নাফিস শরাফতের সভাপতিত্বে অনুষ্ঠানে আরও উপস্থিত ছিলেন ঢাকা মেট্রোপলিটন পুলিশ কমিশনার শফিকুল ইসলাম, বাংলাদেশ চেস ফেডারেশনের জেনারেল সেক্রেটারি সৈয়দ শাহাবুদ্দিন শামীম। অনলাইনে উপস্থিত ছিলেন এশিয়ান চেস ফেডারেশনের প্রেসিডেন্ট শেখ সুলতান বিন খালিদ আল নাহিয়ান, সেক্রেটারি জেনারেল হিশাম আল তাহের, সাউথ এশিয়ান চেস ফেডারেশনের জেনারেল সেক্রেটারি লাক্সমান ইজোসুরিয়া।


মার্ক হ্যামিল স্টিল ওয়ার্সকে বাশিংয়ের জন্য এখনও আফসোস করেছেন: দ্য লাস্ট জেডি - সিনেমা\nমার্ক হ্যামিল স্টিল ওয়ার্সকে বাশিংয়ের জন্য এখনও আফসোস করেছেন: দ্য লাস্ট জেডি\nগীকের ডেনের সাথে চ্যাট করার সময়, মার্ক হ্যামিল পুনরাবৃত্তি করেছিলেন যে যখন তিনি স্টার ওয়ার্স: দ্য লাস্ট জেডি খোলামেলাভাবে সমালোচনা করেছিলেন তখন তিনি একটি ভুল করেছিলেন।\nস্টার ওয়ার্স: দ্য লাস্ট জেডি বিভাজক না হলে কিছুই ছিল না।\nএটি ছিল সিরিজের আকৃতির এক অবিশ্বাস্যভাবে সমৃদ্ধ এবং সুন্দর বিস্তৃতি, তবে ওহে, এটাই একমাত্র মানুষের অভিমত। সেখানে অন্য একজন আছেন যারা দেখেছেন দ্য লাস্ট জেডি এটি প্রথম প্রকাশিত হওয়ার পরে একেবারেই অন্যরকম - মার্ক হ্যামিল।\nহ্যাঁ, লেখক-পরিচালক রিয়ান জনসনের তৈরি কিছু সৃজনশীল নির্বাচনের প্রকাশ্য সমালোচনা করার সময় ফ্রেঞ্চাইজি প্রবীণ তাকে ধরে রাখতে পারেননি। তবে তার কৃতিত্বের সাথে হ্যামিল তার সুর বদলেছে এবং তা উপলব্ধি করতে পেরেছে দ্য লাস্ট জেডি এবং, বিশেষত, লুক স্কাইওয়ালকারের চিত্রায়ণটি এই সিরিজটির শ্রদ্ধার প্রতি বিশ্বস্ত ছিল এবং কেবলমাত্র সংবেদনশীল পুরুষ বাচ্চাদের সন্তুষ্ট করার জন্য ডিজাইন করা কিছু স্কামাল্টজি ফ্যান পরিষেবা নয়।\nহ্যামিল গীকের ডেনকে প্রকাশ করেছিলেন যেহেতু এটি এখনও তিনি এখনও অবধি ধারণ করেন:\nকথাটি হ'ল, লুক প্রথম ট্রিলজি এবং শেষ ট্রিলজির মধ্যে এতটাই পরিবর্তন হয়েছিল। নিজেকে সমস্যায় ফেললাম। আমি একটি মানত করেছি - আমি বলেছিলাম যে আমি আর সিনেমাগুলি নিয়ে কথা বলতে যাচ্ছি না, কারণ আমি মনে করি দর্শকদের পক্ষে এটি দেখার পক্ষে এটি গুরুত্বপূর্ণ। আমার সমস্যাটি ছিল, আমি তখন সোশ্যাল মিডিয়া নিয়ে কাজ করছিলাম না, যেখানে আপনি কিছু বলেন এবং এটি 24 ঘন্টার মধ্যে বিশ্বজুড়ে যায়! আমি যদি কাগজে আপনার প্রশ্নের উত্তর দিই, তবে আমি ভাবতে পারি, ‘ওহ, এটি কিছুটা শক্তিশালী শোনায়, বা, আমার এটি বলা উচিত নয়। '\nহ্যামিল পরে তাঁর হাত ধরে, স্বীকার করে নিল যে তিনি পালা করে কথা বলেছেন। যদিও তিনি এখনও সংবেদনশীল শিরোনামে অতীতের উক্তিগুলি স্পিন করতে আগ্রহী মিডিয়া আউটলেটগুলিতে দোষের আঙুলটি দেখিয়েছিলেন।\nতবে আমার কেবল প্রবণতা আছে কেবল কথা বলতে এবং কথা বলতে এবং কথা বলতে এবং আপনি চেরিপিক করতে পারেন। আপনি জানেন, আমি কিছু পড়ব, এবং বলব, 'মরন এটি কী বলেছিল?' এবং তারপরে বুঝতে পারে, 'ওহ, এটাই আমি।' তারা আপনার পছন্দসই প্রবন্ধটি বেছে বেছে বেছে নিতে পারে এবং তাদের যুক্তি সমর্থন করার জন্য এটি ব্যবহার করতে পারে । ‘দেখুন, মার্ক স্টার ওয়ার্সকে ঘৃণা করলেন!’ ‘আমি কি করেছি?’\nদ্য লাস্ট জেডি এটি এর সিক্যুয়াল, এতদূর পর্যন্ত শিরোনামহীন যদিও বর্তমানে সমস্ত সাধারণ প্ল্যাটফর্ম জুড়ে উপলব্ধ পর্ব নবম , বর্তমানে লুকাসফিল্ম এইচকিউ-তে কার্বনাইটে হিমশীতল। এর ইটিএ? 20 ডিসেম্বর।\nউৎস: গীক অফ ডেন\nরিংয়ের প্রভুটিকে রিংয়ের সহযোগিতা বাড়িয়ে দেখুন


কোডের পুনব্যবহার · পাইথন প্রোগ্রামিং\nসাধারণ কিছু অপারেশন\nআরও কিছু নিউমেরিক অপারেশন\nব্যাসিক ইনপুট আউটপুট\nএডিটর এর ব্যবহার\nলিস্ট ও ডিকশনারি কম্প্রিহেনশন\nকমেন্ট ও ডক স্ট্রিং\nঅবজেক্ট হিসেবে ফাংশন\nফাইল নিয়ে সঠিক কাজ\nঅবজেক্ট লাইফ সাইকেল\nস্ক্লাস মেথড ও ট্যাটিক মেথড\nকম্পিউটারের জন্য প্রোগ্রাম বা ইন্সট্রাকশন লিখে আমরা কম্পিউটারকে দিয়ে একটি কাজ বার বার করিয়ে নিতে পারি। এটুকু আমরা সবাই জানি। একটি কাজের জন্য এক একজন এক একভাবে প্রোগ্রাম লিখতে পারে। যেমন আমাদের যদি স্ক্রিনে ১০টি লাইন প্রিন্ট করতে হয় তখন কেউ হয়তো একটি প্রোগ্রাম লিখে তার মধ্যে ১০টি প্রিন্ট স্টেটমেন্ট ব্যবহার করবে। আবার ভালো প্রোগ্রামাররা এই কাজের জন্য লুপ ব্যবহার করবে। আগের চ্যাপ্টারেই আমরা for, while ইত্যাদি লুপের ব্যবহার দেখেছি। লুপ ব্যবহার করে এর মধ্যেকার নির্দিষ্ট কিছু ইন্সট্রাকশনকে একাধিকবার এক্সিকিউট করানো যায়। এটা এক ধরণের কোডের পুনব্যবহার। অর্থাৎ ১০ বার প্রিন্ট স্টেটমেন্ট ব্যবহার না করে একটি প্রিন্ট স্টেটমেন্ট এবং সাথে একটু লজিক ব্যবহার করে একই কাজ করা সম্ভব।\nযেকোনো রকম কম্পিউটার প্রোগ্রামিং -এ দুটি টার্ম শুনতে পাওয়া যায়। WET এবং DRY. WET মানে বলা হয় Write Everything Twice অথবা We Enjoy Writing. অর্থাৎ যেকোনো প্রোগ্রামের মধ্যে অপ্রয়োজনীয় এবং অতিরিক্ত স্টেটমেন্ট লেখা বা ব্যবহার করা যেখানে সেই একই কাজ অনেক কম কোড লিখেও আরও অপ্টিমাইজ ভাবে করা যেত। এটা খারাপ অভ্যাস। আবার DRY মানে বলা হয় - Do not Repeat Yourself. অর্থাৎ ওই যে ১০ বার ১০টা লাইন প্রিন্ট করার জন্য ১০ বার প্রিন্ট স্টেটমেন্ট ব্যবহার না করা। যেহেতু কাজটা একই (কিছু একটা প্রিন্ট করা) সেহেতু একবার প্রিন্ট স্টেটমেন্ট লিখেই কোন না কোন ভাবে ১০ বার প্রিন্ট করা সম্ভব। এটা ভালো অভ্যাস।\nএরকম কোড পুনব্যবহার করার সবচেয়ে ভালো উদাহরণ হচ্ছে ফাংশন এর প্রয়োগ। আমরা কিন্তু ইতোমধ্যে ফাংশনের ব্যবহার করে ফেলেছি আগের চ্যাপ্টার গুলোতে। যেমন এই যে প্রিন্ট print নিয়ে এতো কথা বলা হল, এটাও একটা ফাংশন। এটা একটা বিল্ট ইন ফাংশন। অর্থাৎ এই ফাংশনের কর্মপ্রণালী আমরা নিজেরা কোড করে লিখি নাই। এই ফাংশনের কাজ হচ্ছে - এর মধ্যে যেকোনো string কে পাঠিয়ে দিলে সেই string -কে সে স্ট্যান্ডার্ড আউটপুটে প্রিন্ট করে দেখায়। অর্থাৎ, কোন কিছু প্রিন্ট করার জন্য আমরা প্রত্যেকবার কম্পিউটারের বোধগম্য এক গাদা কোড লিখি না। শুধু প্রিন্ট ফাংশনকে কল করে যা প্রিন্ট করতে হবে তা ওকে দিয়ে দেই। এভাবে আমরা প্রিন্ট ফাংশনের জন্য করা কোডকে বার বার ব্যবহার করছি। এটাই কোডের পুনব্যবহার।\nসামনের কয়েকটি চ্যাপ্টারে আমরা নিজেদের বিভিন্ন কাজের জন্য ফাংশন লিখে কোডের পুনব্যবহার দেখবো।


কুমারখালীতে বালিতে ডুবে গেছে ৪৬ বাড়ি! - Kushtiar Shomoy কুমারখালীতে বালিতে ডুবে গেছে ৪৬ বাড়ি! - Kushtiar Shomoy\nমো. মমিন হোসেন\t/ ১৫১৮\tবার নিউজটি পড়া হয়েছে\nআপডেট টাইম : শুক্রবার, ১৬ এপ্রিল, ২০২১, ৯:০১ পূর্বাহ্ন\nবালিতে ডুবে গেছে ঘর। বাধ্য ঘর ছেড়ে নিরাপদে আশ্রয় নিয়েছে ৪৬ পরিবার। অনেকেরই ভরসা এখন খোলা আকাশ! করোনা মহামারির মধ্যেই আরেক মহামারিতে পড়েছে কুষ্টিয়ার কুমারখালীর চাঁপড়া ইউনিয়নের বহলা গোবিন্দপুর গ্রামে। আর এই দুঘর্টনাটি ঘটেছে গড়াই নদীতে অপরিকল্পিত ড্রেজিংয়ের কারণে- এমন দাবি স্থানীয়দের।\nভুক্তভোগীরা জানান, এমন ভাবে বালি দিয়ে ভরাট করা হয়েছে, বাড়ির চাল সমান বালি। টিউবওয়েল, বাথরুম, রান্নাঘরসহ যা কিছু ছিল সব বালির নিচে চাপা পড়েছে। রান্না করারও জায়গায় নেই। বাধ্য হয়ে তাকিয়ে আছে অন্যের দিকে। এভাবে চলতে থাকলে ছেলে-মেয়ে নিয়ে না খেয়ে মরতে হবে।\nসূত্র জানায়, বর্তমানে যে জায়গাটি বালি দিয়ে ভরাট করা হয়েছে তা এক সময় ছিল মালিকাধীন জায়গা। সরকারি খাল খননের জন্য সেই জায়গা অধিগ্রহণ করে জিকে। সেখানে বসবাসরত পরিবারগুলো ঘর-বাড়ি ভেঙে গড়াই নদীর পাশে নতুন করে বসবাস শুরু করে। কিন্তু ভাগ্যের নির্মম পরিহাস! নদীগর্ভে বিলীন হয়ে যায় তাদের শেষ আশ্রয়স্থল। কোনো উপায় না পেয়ে নদীগর্ভে বিলীন হওয়া আশ্রয়হারা অসহায় পরিবারগুলো পুনরায় বাস শুরু করে জিকের অধিগ্রহণ নেওয়া জায়গাতে।\nসূত্রটি আরও জানায়, জীবন-যাপনের জন্য কোনরকম বাড়ি নির্মাণ করে বসবাস করে আসছিল তারা। কিন্তু সম্প্রতি পানি উন্নয়ন বোর্ড কুষ্টিয়ার উর্ধ্বতন কর্মকর্তাদের সাথে আঁতাত করে গড়াই নদী খনন প্রকল্পের ঠিকাদারের স্বার্থ হাসিলের বলি হয়ে বাড়ি ছাড়া হয়েছে ওই অঞ্চলের প্রায় শতাধিক পরিবার। বালির নিচে তলিয়ে গেছে অর্ধশত বাড়িঘর।\nসরেজমিনে গিয়ে দেখা যায়, ওই এলাকার ৪৬টি কাঁচা-পাকা বাড়ির ঘরের চালা সমান করে বালি ফেলা হয়েছে। বালিতে তলিয়ে গেছে টিউবওয়েল, বাথরুম, রান্নাঘরসহ সবকিছু।\nওই এলাকার জনপ্রতিনিধি বলেন, বালি ভরাট করতে আসলে তারা বলে পুকুরের লেভেল অনুযায়ী বালি ভরাট করবে। কিন্তু পরে বালির উচ্চতা অনেক বৃদ্ধি পেলে তাদের নিষেধ করা হয়। কিন্তু তারা আমাদের জানায়, পাকা বাড়ির সামনে দিয়ে বাধ তৈরি করে বালি ফেলবো, যাতে কোনো সমস্যা না হয়। কিন্তু রাতের অন্ধকারে প্রতিটি বাড়ির চাল সমান করে বালি ফেলা হয়। অন্ধকার রাতে ঘর থেকে কোনভাবে দৌঁড়ে পালিয়ে বাঁচেন ক্ষতিগ্রস্তরা।\nএ ব্যাপারে পানি উন্নয়ন বোর্ড কুষ্টিয়ার নির্বাহী প্রকৌশলী (ড্রেজিং শাখা) তাজমির হোসেন বলেন, আমরা নির্দেশ দিয়েছিলাম পুকুর ভরাট করতে। আপনাদের কাছ থেকে জানতে পারলাম যে বসতবাড়ির চালা পর্যন্ত বালি ভরাট করা হয়েছে। আমি স্বীকার করছি এটা অন্যায় ও অপরাধ।\nঅফিস খুললেই এর সাথে জড়িত কর্মকর্তার বিরুদ্ধে ব্যবস্থা নেওয়া হবে বলেও জানান এই প্রকৌশলী। তবে এ ব্যাপারে ঠিকাদারি প্রতিষ্ঠানের কেউ কথা বলতে রাজি হোননি।


মণীশ শুক্লা খুনের মামলায় সিবিআই-এর দাবিতে চাপ বাড়াচ্ছে বিজেপি. BJP is mounting pressure for CBI enquiry in Manish Shukla Murder case - Bengali Oneindia\n1 min ago মন্ত্রিত্ব ছাড়লেও তৃণমূলেই আছেন! খাসতালুকে একাধিক প্রমাণ দিয়ে গেলেন শুভেন্দু\n6 min ago বসিরহাটে বিজেপিতে বড় ভাঙন, তৃণমূলে যোগ দুই শতাধিক মতুয়া সম্প্রদায়ের মানুষ\n33 min ago রাস্তায় নামবেন তিনিও! মহিষাদলের অরাজনৈতিক সভা থেকে 'কর্মসূচি' ঘোষণা শুভেন্দুর\nদলের নেতা মণীশ শুক্লা (manish shukla) খুনে সিবিআই তদন্তের দাবি চাপ বাড়াতে রাজ্যপালের দরবারে বিজেপি(bjp) । এদিন বিজেপির সহ সভাপতি মুকুল রায়ের (mukul eroy) নেতৃত্বে এক প্রতিনিধি দল রাজ্যপাল জগদীর ধনখড়ের (jagdeep dhankhar) সঙ্গে দেখা করেন। বিষয়টি নিয়ে পরে টুইটও করেন রাজ্যপাল।\nরাজ্যপালের দরবারে বিজেপি\nরাজ্যপাল এদিন দুপুরে টুইট করে মণীশ শুক্লা খুনে সিবিআই তদন্তের দাবিতে তাঁর কাছে বিজেপির প্রতিনিধি দলের যাওয়ার কথা জানিয়েছেন। এই খুনকে যে বিজেপি রাজনৈতিক খুন বলছে সেই কথাও উল্লেখ করেন রাজ্যপাল।\nমুকুল রায়ের নেতৃত্বে প্রতিনিধি দলে ছিলেন জয়প্রকাশ মজুমদার এবং সব্যসাচী দত্ত। রাজ্যপাল বলেছেন, বিজেপি অভিযোগ করেছে, সিআইডি এি তদন্তকে ভুল পথে চালিত করার চেষ্টা করছে।\nএদিন মুকুল রায় সংবাদ মাধ্যমকে বলেন, সিআইডি তদন্ত কী হতে পারে, তা তাঁর ব্যক্তিগত জীবনে এই দলে থেকে দেখেছেন বলে জানিয়েছেন মুকুল রায়।\nঅর্জুন সিং অভিযোগ করেছিলেন\nএর আগে ব্যারাকপুরের বিজেপি সাংসদ অর্জুন সিং অভিযোগ করেছিলেন এই খুনে বিজেপিকে ফাঁসানোর চেষ্টা করা হচ্ছে। এব্যাপারে তিনি একটি হোয়াটসঅ্যাপ কথোপকথন দেখিয়ে দাবি করেন, সিআইডির গোপন কথোপকথন। এই মামলায় তাঁকে ফাঁসানোর চেষ্টা করা হচ্ছে বলেও অভিযোগ তুলেছিলেন তিনি।\nসিবিআই তদন্তের দাবিতে জনস্বার্থ মামলা\nইতিমধ্যেই মণীশ শুক্লা খুনে সিবিআই তদন্তের দাবিতে হাইকোর্টে জনস্বার্থ মামলা দায়ের করা হয়েছে। বৃহস্পতিবার দায়ের করা সেই আবেদনে বলা হয় রাজ্যের আইনশৃঙ্খলায় সাধারণ মানুষ আস্থা হারিয়েছেন। বিজেপির তরফে হাইকোর্টে মামলাটি করেন আইনজীবী প্রিয়ঙ্কা টিবরেওয়াল। প্রসঙ্গত তিনি নিজেও বিজেপি নেত্রী।\nসিবিআই তদন্ত চেয়ে মোমবাতি মিছিল\nশুক্রবার বিজেপির তরফে এই মামলায় সিবিআই তদন্ত দাবি করে ব্যারাকপুর থেকে টিটাগড় পর্যন্ত মোমবাতি মিছিল করা হয়। মিছিলটি ছিল মৌন। অর্জুন সিং-সহ প্রত্যেকের হাতেই ছিল মোমবাতি। মিছিলটি টিটাগড়ে বিজেপি পার্টি অফিসের সামনে গিয়ে শেষ হয়। যেখানে গুলিতে মারা গিয়েছিলেন বিজেপি নেতা মণীশ শুক্লা।\nbjp mukul roy jagdeep dhankhar west bengal বিজেপি মুকুল রায় জগদীপ ধনখড় পশ্চিমবঙ্গ politics\nBJP keep pressure on Gov Jagdeep Dhankhar on CBI enquiry in Manish Shukla Murder case


Home কৃষি বিচিত্রা\tসিলেট কৃষি বিশ্ববিদ্যালয়ে শুরু হলো ২য় জাতীয় আলোকচিত্র প্রদর্শনী\nজাতীয় আলোকচিত্র প্রদর্শনী ঃসিলেট কৃষি বিশ্ববিদ্যালয়ে শুরু হলো ২য় জাতীয় আলোকচিত্র প্রদর্শনী ও প্রতিযোগিতা “আর্ট অফ লাইট”। ২ ফেব্রুয়ারি শনিবার সিলেট কৃষি বিশ্ববিদ্যালয় ফটোগ্রাফিক সোসাইটি’র (ঝঅটচঝ) আয়োজনে তিনদিন ব্যাপী এই প্রদর্শনীর উদ্বোধন করেন ডিন কাউন্সিলের আহ্বায়ক প্রফেসর ড. মোঃ আবুল কাশেম। বিশ্ববিদ্যালয়ের জনসংযোগ ও প্রকাশনা দপ্তর জানায়, ২ ফেব্রুয়ারি থেকে শুরু হয়ে এ প্রদর্শনী আগামী ৪ ফেব্রুয়ারি পর্যন্ত চলবে।\nশনিবার বিকাল চারটায় বেলুন উড়িয়ে এই উৎসবের মূল কার্যক্রম শুরু হয়। ডিন কাউন্সিলের আহ্বায়ক প্রফেসর ড. মোঃ আবুল কাশেম ছাড়াও এসময় আরো উপস্থিত ছিলেন কৃষি প্রকৌশল ও কারিগরি অনুষদের ডিন প্রফেসর ড. সানজিদা পারভিন, প্রক্টর প্রফেসর ড. মৃত্যুঞ্জয় কুন্ড, কৃষি শক্তি ও যন্ত্র বিভাগের সহযোগী প্রফেসর ড. মুহাম্মদ রাশেদ আল মামুন, কীটতত্ত্ব বিভাগের সহযোগী প্রফেসর ড. ফুয়াদ মন্ডল, মৎস্য স্বাস্থ্য ব্যবস্থাপনা বিভাগের সহকারী প্রফেসর সরকার মোঃ ইব্রাহীম খলিলসহ সিলেট কৃষি বিশ্ববিদ্যালয় ফটোগ্রাফিক সোসাইটি’র উপদেষ্টাবৃন্দ। এরপর একটি আনন্দ র‌্যালি সমগ্র ক্যাম্পাস প্রদক্ষিণ করে। প্রদর্শনীর পূর্বে অতিথি ও উপস্থিত ফটোগ্রাফারদের নিয়ে একটি স্মারক বই এর মোড়ক উন্মোচন করা হয়।


ব্রাহ্মণবাড়িয়া কুমিল্লানিউজটোয়েন্টিফোর ডেস্ক 08-06-2018 12:00:00 AM\tfont size\tdecrease font size increase font size\nকুমিল্লানিউজডেক্স ।। ব্রাহ্মণবাড়িয়া কসবা সীমান্ত এলাকা থেকে নারী ও শিশুসহ ১৭ রোহিঙ্গাকে আটক করেছে বিজিবি সদস্যরা। বৃহস্পতিবার (৮ জুন) বিকালে উপজেলার নয়নপুর এলাকা থেকে বিজিবি ৬০ ব্যাটালিয়নের অধীনস্থ সালদানদী বিওপি ক্যাম্প সদস্যরা তাদের আটক করে। পরে সন্ধ্যার পর তাদের থানা পুলিশের কাছে হস্তান্তর করা হয়। আখাউড়া-কসবা সার্কেলের সহকারী পুলিশ সুপার আব্দুল করিম এসব তথ্য নিশ্চিত করেছেন।\nতিনি জানান, আটকদের মধ্যে ৫ জন পুরুষ, ৭ জন মহিলা ও ৫ জন শিশু রয়েছে। তারা হলেন- মো আমানউল্লাহ (২৭), মোছা. আছিয়া বেগম (২৩), মো. আলী আহসান (৬০), আনোয়ারা বেগম (২৫), মো. নুর মোহাম্মদ (২৮), খোরশিদা বেগম (২০), জুবায়ের হোসেন (১২), মো. ইমরান (৮), মো. রফিক (১২), সোনা বেগম (৬০), নুরজাহান (৪৫), মো. জুবায়ের (৭) ও আরও বেশ কয়েকজন।\nএ ব্যাপারে কসবা থানার ওসি (তদন্ত) মো. মনিরুজ্জামান জানান, আটক ব্যক্তিরা পুলিশের কাছে দাবি করেছেন যে- কক্সবাজারের পালনখালি ক্যাম্পে তাদের আত্মীয়-স্বজন আছে। ভারত হয়ে তারা তাদের স্বজনদের কাছে যাওয়ার চেষ্টা করছিলেন।পরে বাংলাদেশে অনুপ্রবেশের পর বিজিবি তাদের আটক করে।\nজানা যায়, থানায় সোপর্দ করা ১৭ জন রোহিঙ্গাকে মেডিক্যাল পরীক্ষাসহ খাওয়া-দাওয়ার ব্যবস্থা করা হয়েছে। রাতেই পুলিশি প্রহরায় উখিয়া রোহিঙ্গা ক্যাম্পে তাদের পাঠানোর প্রস্ততি নেওয়া হয় বলেও জানা গেছে।\nMore in this category: « ব্রাহ্মণবাড়িয়ায় বিদ্যুৎস্পৃষ্টে সহকারী লাইনম্যানের মৃত্যু\tবাংলাদেশ এখন উন্নয়নের রোল মডেল: আইনমন্ত্রী »


আবু তালহা রায়হান | প্রকাশের সময় : ২ জুলাই, ২০২১, ১২:০৬ এএম\nআকাশে তারার মৃদু স্ফুরণ, ঝিঁঝিপোকার মনমাতানো সুর,ছন্দ আর হিমশীতল দখিনা বাতাসে পৃথিবী যখন নীরব ঘুমায়—তখন একদল প্রেমিক চোখে অশ্রু,হাতে তাসবীহ,কণ্ঠে মহাগ্রন্থের মহাধ্বনি তুলে প্রভুর সামীপ্য খোঁজে। দিনের ক্লান্তি শেষে শান্ত রাতে পৃথিবী যখন নিজেকে প্রশান্তির চাদরে আবৃত করে— মুমিনবান্দা তখন আরাম-আয়েশ ত্যাগ করে জায়নামাজে দাঁড়িয়ে তাহাজ্জুদ পড়ে। রবকে ডাকে। সিজদায় লুটে মাটির মানুষ মাটির গন্ধে মাতে,দু’হাত তুলে ভিখারির বেশে নিজেকে রব্বেকা’বার দরবারে উপস্থাপন করে। আল্লাহ,আল্লাহ বলে মধুর সুরে তাসবীহ জপে। এ এক স্নিগ্ধ অনুভূতি,দারুণ ভাল লাগা, যা প্রশান্তির সাগরে পবিত্রতার ঢেউ তোলে। পাপিষ্ঠ নাফসকে পুণ্যের মহাত্মায় জাগ্রত করে। আল্লাহর সঙ্গে বান্দার প্রেমময় সম্পর্ক স্থাপন করে।\nমহামহিম আল্লাহ তায়ালা নশ্বর এ পৃথিবীর মালিক,সৃষ্টিকর্তা। সৃষ্টিজাত সকলেই স্বীয় ভাষা ও ভঙ্গির মাধ্যমে তাঁর একত্ববাদের উপাসনা করে। কিন্তু আল্লাহর কাছে মানুষের ইবাদত-বন্দেগি বেশ পছন্দনীয়। আর তাই মানবজাতিকে মহান আল্লাহ তায়ালা তাঁর ইবাদতের উপযোগী করে জ্ঞান,বোধ ও কথা বলার শক্তি দিয়ে সৃষ্টি করেছেন,শ্রেষ্ঠত্বের মর্যাদা দান করেছেন। যা অন্য কাউকে দেন নি। মানুষকে পাপ ও পুণ্যের পথ দেখিয়েছেন। মানুষ চাইলে পুণ্যের পথে নিজেকে উৎসর্গ করে চিরস্থায়ী সুখের ঠিকানা জান্নাতে যেতে পারে। আবার চাইলে নাফসের পূজায় লিপ্ত হয়ে পাপের পথে পা বাড়িয়ে জাহান্নামের পথিক হতে পারে । মানবজাতির মধ্যে যারা আল্লাহর একত্ববাদে বিশ্বাসী হয়ে ইসলাম ধর্মে দীক্ষিত হবে,তাদের উপর আল্লাহ তায়ালা প্রতিদিন পাঁচবার সালাত আদায় করার বিধান ফরজ করেছেন। ফজর,যোহর,আসর,মাগরিব,ইশা এই পাঁচওয়াক্ত সালাত প্রত্যেক মুসলমানের উপর ফরজ। প্রতিদিন পাঁচবার সালাত আদায়ে বান্দার কল্যাণ নিহিত। পবিত্র কুরআনে আল্লাহ তায়ালা ইরশাদ করেন,’নিশ্চয় সালাত মানুষকে অন্যায় ও অশোভন কাজ থেকে বিরত রাখে। (সূরা আনকাবূত- ৪৫)।\nদৈনন্দিন পাঁচবার সালাত আদায়ের পাশাপাশি প্রভুর সামীপ্য লাভের জন্য আরো বিশেষ কিছু সালাত রয়েছে। যেগুলো আদায়ে বান্দার আল্লাহর সঙ্গে বন্ধুত্বের সম্পর্ক স্থাপন হয়। ইহকাল ও পরকালীন সাফল্য অর্জিত হয়। বান্দা যা চায়, আল্লাহ তা-ই দেন। এসব সালাতসমূহের অন্যতম হল তাহাজ্জুদের সালাত। তাহাজ্জুদের সালাত মানুষের চিন্তা-চেতনা ও চরিত্রকে নির্মল করে। হকের পথে মানুষকে অবিচল রাখে। আত্মতৃপ্তি দান করে মানুষকে দুনিয়া বিমুখ করে তোলে। আখিরাতের চিন্তায় বিভোর করে। এ সালাতের ফজিলত প্রসঙ্গে মহান আল্লাহ পবিত্র কুরআনে বলেন, ‘রাতের কিছু অংশে তাহাজ্জুদের সালাত কায়েম করুন, এটা আপনার জন্য এক অতিরিক্ত কর্তব্য। আশা করা যায় আপনার রব আপনাকে মাকামে মাহমুদে প্রতিষ্ঠিত করবেন।’(সূরা বনি ইসরাইল- ৭৯)। মহাগ্রন্থ আল কুরআনের সূরা মুজ্জাম্মিলে উল্লেখ করা হয়েছে, ‘নিশ্চয় রাতে ঘুম থেকে উঠা মনকে দমিত করার জন্য খুব বেশি কার্যকর এবং সে সময়ের কুরআন তিলাওয়াত বা জিকির একেবারে যথার্থ। ’ অন্যত্র বলা হয়েছে, ‘আর আল্লাহর প্রিয় বান্দা তাঁরা, যারা তাদের রবের দরবারে সিজদা করে এবং দাঁড়িয়ে থেকেই রাত্রিযাপন করে।’(সূরা ফুরকান-৬৪)। ইসলামের সূচনালগ্নে কাফিরদের বিরুদ্ধে মুসলমানদের বিজয়ী হওয়ার পেছনে মূল ভূমিকা ছিল শেষ রাতের ইবাদত, তাহাজ্জুদের সালাত। মুসলমানরা তখন রাতের শেষ ভাগে আল্লাহ দরবারে চোখের পানি ফেলতেন, দাঁড়িয়ে দাঁড়িয়ে রাত্রিযাপন করে ক্ষমা প্রার্থনা করতেন। যেমন কুরআনে বলা হয়েছে, ‘তারা ছিল কঠিন পরীক্ষায় পরম ধৈর্যশীল, অটল-অবিচল, সত্যের অনুসারী, পরম অনুগত। আল্লাহর পথে ধন-সম্পদ উৎসর্গকারী এবং রাতের শেষ প্রহরে আল্লাহর কাছে ক্ষমাপ্রার্থী। ’ (সূরা আলে ইমরান- ১৭)।\nপাঁচ রক্তদানের ক্ষেত্রে কয়েকটি সুপারিশএক. বাংলাদেশে কোন বিশেষ দিন বা ঘটনার প্রেক্ষিতে স্বতঃস্ফূর্তভাবে রক্তদান\nকুরবানি : ফাযায়েল ও মাসায়েল\nকুরবানি এটা আরবি কুরবুন শব্দ থেকে নির্গত। আভিধানিক অর্থে নৈকট্য ও সান্নিধ্য লাভ করা। আল্লাহর সন্তুষ্টি ও নৈকট্য লাভ করাই কুরবানির প্রকৃত শিক্ষা ও আহবান।\nকুরবান আরবী শব্দ হতে কুরবানীর উৎপত্তি। যার অর্থ উৎসর্গ, উপঢৌকন, সান্নিধ্য লাভের উপায় ইত্যাদি। পয়গাম্বর\nবলুন আমার সালাহ, আমার নামাজ, আমার কোরবানি, আমার বেচে থাকা, আমার মরে যাওয়া সব বিশ্বজগতের\nহজ মুসলিম উম্মাহর সামর্থ্যবান ব্যাক্তিবর্গের ফরজ ইবাদত\nহজ্জ আরবি শব্দ। এর অর্থ : আল কছদু ওয়াল ইরাদাতু, ইচ্ছা বা সংকল্প করা। আল\nকরোনাভাইরাস রোধে ইসলামের নির্দেশনা\nকরোনাভাইরাসের প্রকোপ বিশ্বের সর্বত্র ব্যাপক হারে বেড়েছে। শ্বাসকষ্টের সংক্রমণের মাধ্যমে এ ভাইরাসের আক্রমণ দিনদিন জোরালো\nগ. রক্তদানের পক্ষে হাদীসে প্রচ্ছন্ন ইঙ্গিতঃ রাসূল স.-এর একটি হাদীসে দূষিত রক্তকে উত্তম রক্ত দ্বারা\nকরোনা মহামারি ও আমাদের করণীয়\nসারা বিশ্ব যখন করোনার মত কঠিন এক ভয়াল মহামারিতে আতঙ্ক। মৃত্যুর ভয়ে মানুষের অন্তর রীতিমত প্রকম্পিত হচ্ছে।প্রতিদিন দেশের এপ্রান্ত থেকে ওপ্রান্তে চলছে লাশের যেনো এক\nপ্রশ্ন : নিষিদ্ধ লটারীর বা অপর কোনো হারাম উপায়ে টাকা পেয়ে কেউ যদি ব্যবসা-বানিজ্য, জমি-খেতি করে প্রচুর সম্পদের মালিক হয় তবে এসব সম্পত্তি তার জন্যে\nহাদিসের আলোকে জুমার দিনের আমল\nজুমু’আর দিনের শ্রেষ্ঠত্ব: হযরত আবু হুরায়রা রাদিয়াল্লাহু তা’আলা আনহু হতে বর্ণিত, হুযুর সাল্লাল্লাহু আলাইহি ওয়াসাল্লাম\nক. খাদ্য হিসেবে রক্ত নিষিদ্ধঃ আল্লাহ তা’আলা প্রবাহিত রক্ত অর্থাৎ শিরা ও ধমনীর টাটকা রক্ত\nঅপবাদ : জঘন্য অপরাধ\nবেলাল নিজের স্ত্রীকে নিয়ে গেছেন সিলেটের কোন এক পর্যটন এলাকায়। বিকেলে। বেড়াতে। স্বামী-স্ত্রী দু’জনে মিলে


বিষয় : সক্রেটিস এবং গণতন্ত্র\nIP Address : 1278.244.892312.239 (*) Date:12 Jan 2019 -- 05:27 PM\nIP Address : 1278.244.892312.239 (*) Date:12 Jan 2019 -- 05:31 PM\nগণতন্ত্র নিয়ে ফ্রাস্ট্রেশন, এথেন্সে গণতন্ত্রের শুরু থেকেই। গুরু সক্রেটিস গণতন্ত্রের কার্যকারিতা নিয়ে সেই আড়াই হাজার বছর আগে, যা প্রশ্ন করেছেন, তা আজও প্রাসঙ্গিক।\nপ্লেটোর রিপাবলিক, যা কিনা আজও রাজনীতির বাইবেল, তার ষষ্ঠ অধ্যায়ে আমরা পাই সক্রেটিস এবং তার ছাত্র এডিমেন্টাসের ডায়ালোগ। সক্রেটিস এডিমেন্টাসকে বলছেন ধর আমরা জাহাজে করে যাচ্ছি। জাহাজের দায়িত্ব, সমুদ্রের অভিজ্ঞ ক্যাপটেনের হাতে দেবে, নাকি জাহাজের যাত্রীরা ভোট দিয়ে সিদ্ধান্ত নেবে?\nসক্রেটিস বলছেন, এই রাষ্ট্র ত জাহাজের মতনই। পদে পদে তার বিপদ। বহিঃশত্রুর আক্রমন, দেশে অনাহার বেকারি অনুৎপদন - সব সময় উত্তাল সমুদ্রের মধ্যে দিয়েই চলে একটা রাষ্ট্র। তাহলে জাহাজের দ্বায়িত্বে যদি আমরা অভিজ্ঞ ক্যাপটেনকে চাই, রাষ্ট্রের ক্ষেত্রে কেন আমরা ভোট ভিত্তিক সিদ্ধান্তে যাচ্ছি? বিশেষত এটা যখন সবারই জানা, অধিকাংশ রাজনীতিবিদই নেতা কম, অভিনেতা বেশী?\nআরো ভাবুন। আপনার হার্টের সার্জারির জন্য হার্ট সার্জেন খুঁজছেন। ট্যাক্সে গন্ডগোল হলে, অভিজ্ঞ একাউন্টান্ট। সব কিছুতেই আপনার স্পেশালিস্ট দরকার। অথচ কি আশ্চর্য্য, যা কিনা আপনাকে সব থেকে প্রভাবিত করে - সেই রাজনীতির ক্ষেত্রে, আপনি কিন্ত স্পেশালিস্টদের স্থলে দক্ষ অভিনেতার হাতে আপনার সব থেকে গুরুত্বপূর্ন দ্বায়িত্বটি দিচ্ছেন। কারন রাষ্ট্র এবং সমাজের সাপোর্ট ছাড়া আপনি নাথিং। সে ব্যবসাই করুন, বা অধ্যাপনা করুন। মসনদে গাম্বাট গেলে, আপনার কপালে দুঃখ আছে প্রচুর।\nআমেরিকার গণতন্ত্রের হাল দেখুন। মেক্সিকান বর্ডারে ওয়াল বানানোর ঝগড়ায়, গর্ভমেন্টই বন্ধ। সরকারি কাজকর্ম সব বন্ধ। একদিকে অতিডান গাম্বাট প্রেসিডেন্ট, অন্যদিকে গাম্বাট বামপন্থী মেজরিটি কংগ্রেস। মধ্যে খানে জনগণ তেলেভাজা। একটা রিয়ালিটি শোয়ের অভিনেতাকে পৃথিবীর সব থেকে শক্তিধর দেশের মাথায় বসালে, কি হতে পারে, সেই সাক্ষাৎ ইতিহাসের মধ্যে দিয়ে যাচ্ছি এখন।\nভারতের হাল দেখুন। মোদি চৌকিদারি, সব কা সাথ সব কা বিকাশ ইত্যাদি বিশাল বপু অভিনয় করে, অনেক আশা জাগিয়ে প্রধানমন্ত্রী হয়েছিলেন। কিছু সৎ ইচ্ছা হয়ত ছিল- কিন্ত ডিমনেটাইজেশন থেকে জিসটি-সব ক্ষেত্রেই দেখা যাচ্ছে, তার এক্সিকিউশন সাংঘাতিক বাজে ছিল। রাফাল ঘোটালা প্রমান করছে, দিল্লীতে যে অস্ত্র লবি কংগ্রেসের আমলে এক্টিভ, ছিল, বিজেপি আমলে তারাই প্রভু- বরং তারা আরো বেশী সাহসী হয়ে দুনাম্বারী করেছে। এখন ব্যর্থতা থেকে দৃষ্টি ঘোরাতে তিনি " গরীব" উচ্চবর্নের সংরক্ষনের রাজনীতিতে নেমেছেন।\nসংরক্ষনের রাজনীতি, সে গরীবদের জন্যই হৌক বা কাস্ট ভিত্তিকই হৌক- রাষ্ট্রের জন্য সর্বনাশ ছাড়া কিছুই না।\nসংরক্ষন রাজনীতিকে মেনে নেওয়া মানে, এটাও মেনে নেওয়া সেই রাষ্ট্রে গরীব বা নীচু কাস্টের ছেলে মেয়েরা পড়াশোনা বা সামাজিক ক্ষেত্রে সমান সুযোগ পায় না। বা ডিসক্রিমিনেশনের শিকার।\nসুতরাং সেই ক্ষেত্রে সরকারের প্রথম কাজ, এটা নিশ্চিত করা, রাষ্ট্রের প্রতিটি সন্তান, সে যে কাস্টেই জন্মাক, যে গরীব ঘরেই জন্মাক- শিক্ষার ক্ষেত্রে যেন সমান সুযোগ পায়। সেটা না করে যখন , রিজার্ভেশনের রাজনীতি তৈরী করা হয়, যেখানে মেধার জায়গায়, আইডেন্টিটিকেই টানা হয়, তার কনসিকোয়েন্স মারত্মক খারাপ। কারন তা রাষ্ট্রের নাগরিকদের মধ্যে বিভাজনের বিভেদের সৃষ্টি করে।\nরিজার্ভেশনের রাজনীতি মানে এটা মেনে নেওয়া রাষ্ট্রে অসাম্য আছে, এবং সেই অসাম্যের দরুন, রাষ্ট্রের কিছু কিছু সন্তান " দুর্বল" হবে শিক্ষাগত যোগ্যতায় - কিন্ত যেহেতু তারা শিক্ষাগত ভাবে দুর্বলতর "রাষ্ট্রের অপদার্থতার" কারনে- তাদেরকেই দেশের গুরুত্বপূর্ন পদে দিতে হবে!\nঅর্থাৎ এই সংরক্ষনের রাজনীতির বেসিকটা একটু ঘাঁটলে এটাই দাঁড়াচ্ছে - রাষ্ট্র বলছে, রাষ্ট্র অসাম্য দূর করতে অপদার্থ, তাই অপদার্থ দেশে তৈরী হচ্ছে, এবং সেই অপদার্থদেরই চাকরি দিতে হবে- যাতে এই অপদার্থ সিস্টেম চলতে থাকে!! এই কারনেই সক্রেটিস সেই আড়াই হাজার বছর আগেই লিখে দিয়েছিলেন কেন গণতন্ত্রে এই ধরনের অপদার্থতা চলতে থাকবে।\nতাহলে উপায় কি। ডিক্টেটরশিপ বা স্বৈরাচারিতা আরো বাজে। কিন্ত উপায় আছে।\nআজকে বিজনেসের ক্ষেত্রে আমরা বিগ ডেটা আনালাইটিক, কৃত্রিম বুদ্ধিমত্তার সুযোগ নিচ্ছি। যাতে বিজনেস ডিসিশনে ভুল কম থাকে। সরকারি ক্ষেত্রেও বিগ ডেটা আনালাইটিক, বিগ ডেটা সিম্যুলেশন ভিত্তিক সিদ্ধান্তের দিন সমাগত। যে কোন দেশের রাজনীতিবিদদের চেয়ে মেশিন অনেক অনেক বেশী ভাল সিদ্ধান্ত নিতে সমর্থ।\nরাজনীতির যা অবস্থা, প্রযুক্তিই একমাত্র ভরসা। অটোমেশনের ফলে শুধু শ্রমিকদেরই কেন চাকরি যাবে? রাজনীতিবিদ, যাদের পারফর্মান্স সব থেকে খারাপ, তাদেরকে অটোমেশন দিয়ে নির্বাসনে পাঠানো হৌক সবার আগে।\nIP Address : 2345.110.783412.28 (*) Date:12 Jan 2019 -- 09:22 PM\nবিগ ডেটা এনালাইটিক কে নিয়ন্ত্রণ করবে কে?কে নির্ধারণ করবে ওই মুহূর্তে ওই ডিসিশন দেশ এর পক্ষে ভালো।\nদেশের পক্ষে ভালো মানেই দেশের জনগণের পক্ষে ভালো এমন নয়।\nদেশের জনগণের পক্ষে ভালো মানে সারা পৃথিবীর পক্ষে ভালো এমনটিও নয়।\nIP Address : 342323.233.780112.215 (*) Date:13 Jan 2019 -- 06:44 PM\nমমতা, শিপিয়েম আর আইআইটি বাদ গেছে। ধুর!\nIP Address : 7823.33.561212.90 (*) Date:13 Jan 2019 -- 07:21 PM\nসবটাই ঠিক লাগল শুধু ঐ বিগ ডেটার ঢপ্টা বাদে\nIP Address : 670112.208.8989.44 (*) Date:13 Jan 2019 -- 07:41 PM\n"যে কোন দেশের রাজনীতিবিদদের চেয়ে মেশিন অনেক অনেক বেশী ভাল সিদ্ধান্ত নিতে সমর্থ।"\nএরকম এক লাইন না লিখে আরেকটু খোলসা করা উচিত।\nIP Address : 457812.254.563412.148 (*) Date:13 Jan 2019 -- 09:18 PM\nনামকরণটি পোচ্চন্ড মিসলিডিং। পোত্যেকের মোতো সক্রেটিসও এক প্যারা পেয়েচেন, তবু ওনার নামই সামনে। কেন?\nঠিকঠাক শিরোনাম থাকলে আর শুধুমুধু না পল্লেও হত।\nIP Address : 78900.84.6767.126 (*) Date:13 Jan 2019 -- 09:21 PM\nসবাই দেখছি এনাকে বিপ বলে। আমিও তাই বলি তাহলে।\nবিপ, আপনার এই কথাটা, মেশিন পলিটিশিয়ানদের চেয়ে ভাল সিদ্ধান্ত নিতে পারে, বুঝলাম না। দুটো কনফিউশন। এক, এমন কোন উদাহরণ কি আছে যেখানে মেশিন মানুষের চেয়ে কনসিস্টেন্টলি ভাল রাজনৈতিক সিদ্ধান্ত নিয়েছে? সেরকম এক্সপেরিমেন্ট থাকলে জানতে আগ্রহী। দুই, আপনি ঠিক কি বলতে চাইছেন? পলিটিশিয়ানদের জন্য এআই টুল বানানো হোক? নাকি দেশের ভার কোন এআই সিস্টেমের হাতে ছেড়ে দেওয়া হোক।


প্রেমিক ফেসবুক – এখনও কতটা আকর্ষণীয় | সমাজ সংস্কৃতি | DW | 08.08.2014\nপ্রেমিক ফেসবুক – এখনও কতটা আকর্ষণীয়\nফেসবুক – সামাজিক যোগাযোগের এই মাধ্যমটি নাকি অনেককেই যৌন আনন্দ বা মাদকের নেশার মতো একটা আমেজ দিতে পারে৷ মনোবিজ্ঞানীদের মত এমনটাই৷ কিন্তু সে তো শুধু গোড়ার দিকে৷ তা এখনও কি ফেসবুকের সঙ্গে আপনার প্রেমের সম্পর্ক?\nফেসবুকে আগের মতো সেই রোমাঞ্চ আর পান না বা ফেসবুক খুলতেই আর ইচ্ছে করে না? আপনার মতো অনেকেরই কিন্তু আজ এ অবস্থা৷ বিশেষ করে যাঁরা দীর্ঘদিন যাবৎ ফেসবুক ব্যবহার করছেন৷ বিশেষজ্ঞরা বলছেন, ফেসবুক তার ব্যবহারকারীদের আকর্ষণ করার ক্ষমতা হারাচ্ছে৷\nএই যেমন, একজন ফেসবুক ব্যবহারকারী নিজের অভিজ্ঞতা তুলে ধরেছেন ডয়চে ভেলের কাছে৷ তিনি ফেসবুকের একনিষ্ঠ ভক্ত এবং ব্যবহারকারী ছিলেন৷ প্রতিনিয়ত ফেসবুক খুলে বসে থাকতেন৷ কিন্তু ঠিক এক বছর আগে একদিন ফেসবুকে লগ ইন করতে গিয়ে তাঁর হঠাৎই মনে হলো – ‘‘কেন ফেসবুক খুলছি? এখানে তো আমার জন্য কোনো চমক অপেক্ষা করছে না৷ আসলে হয়ত শুধুমাত্র অভ্যাসের কারণে এটা করছি৷''\n‘কেন ফেসবুক খুলছি? হয়ত শুধুমাত্র অভ্যাসের কারণেইএটা করছি৷'\nতিনি বলেন, ‘‘ফেসবুকের সাথে আমার একটা বন্ধন বা শেকড় তৈরি হয়েছিল৷ কিন্তু সেই সম্পর্কের নির্যাস এখন হারিয়ে গেছে৷ ফেসবুকে নিয়মিত পোস্ট দেয়া, ছবি আপলোড করা, শেয়ার করা – এর অর্থ মাধ্যমটির সাথে একটা সম্পর্কে জড়িয়ে যাওয়া৷ ঠিক যেন প্রেমের মতোই এ সম্পর্ক, যেখানে ফেসবুক না খুলতে পারলে জাগে বিরহ, না পাওয়ার বেদনায় কাতর হয় ব্যবহারকারী৷ তার ওপর ফেসবুক আমাদের জন্মদিনটাও মনে রাখে৷ এটাকে তো প্রেমই বলা যেতে পারে৷''\nব্রিটিশ মনোবিজ্ঞানী সুজান কুইলিয়াম ডয়চে ভেলেকে বলেন, ‘‘ফেসবুকের সাথে ব্যবহারকারীর প্রেমের সম্পর্ক হতেই পারে৷ কেননা সম্পর্কের সাথে জৈবিক এবং আবেগ অঙ্গাঙ্গিকভাবে জড়িত৷ ফেসবুক ও তার ব্যবহারকারী একে-অপরের সঙ্গ উপভোগ করেন, দু'জনে একসঙ্গে বেশিরভাগ সময় কাটায় এবং এর ফলে ব্যবহারকারীর শরীরে অক্সিটোসিন হরমোন নিঃসৃত হয়, যা সাধারণত মানুষ যৌন সম্পর্কের চরম মুহূর্তে পৌঁছালে হয়ে থাকে৷''\nসামাজিক যোগাযোগ মাধ্যমের সাথে ব্যবহারকারীর সম্পর্কটাও ঠিক তাই বলে জানালেন তিনি৷\nসুজান আরো জানান, ‘‘সম্পর্কে দেয়া-নেয়ারও একটা ব্যাপার থাকে৷ ফেসবুকের মাধ্যমে যখন কারো উপহার পাওয়া, যেমন লাইক বা কমেন্ট পাওয়াটা কমে যেতে থাকে, তখন প্রেমের রোমাঞ্চও হারিয়ে যায়৷ এমনকি যদি দেখা যায় ফেসবুকের কোনো বন্ধু বিশ্বাসঘাতকতা করছে, বা ব্যবহারকারীর বিরুদ্ধে কথা বলছে, তাহলে সেটা তাঁর মধ্যে উদ্বেগ ও হতাশার জন্ম দিতে পারে৷ এমনকি তাঁর ব্যক্তিগত তথ্য, যেটা কাউকে তিনি জানাতে চায় না, সেটা প্রকাশ হয়ে পড়লে, সেটা নিয়েও শঙ্কিত হয়ে পড়ে ব্যবহারকারী৷ তখন তিনি ভাবতে থাকেন ফেসবুকের সাথে সম্পর্ক আর রাখবেন না, ভেঙে দেবেন৷\nসামাজিক যোগাযোগ মাধ্যমের বিশেষজ্ঞরা অবশ্য বলছেন, ব্যবহারকারীরা যদি বিচার করেন – এ সম্পর্ক থেকে তাঁদের লাভটা বেশি না ক্ষতি, সেই বিচারে মনে হয় লাভের পাল্লাটাই ভারী হবে৷\nনা, ভাববেন না আপনার ব্যক্তিগত সব বিষয়াদি বুঝি ফাঁস করে দিল ফেসবুক৷ সেসব বিষয় এখনো গোপনই আছে৷ তবে ব্রাজিলের ফুটবল ভক্তরা কিভাবে রাতারাতি দল বদল করেছে সেটা প্রকাশ করেছে ফেসবুক৷ (16.07.2014)\nঘটনাটা ঘটেছিল ভারতে৷ অভিমানে ঘর ছেড়েছিল ১৫ বছরের কিশোর অঙ্কিত৷ ছয় বছর পর আবার বাড়ি, বাবা-মায়ের জন্য মন কাঁদল তার, সৌজন্যে ফেসবুক৷ সামাজিক যোগাযোগের মাধ্যম বলে কথা! (07.07.2014)\nলেখক সোনিয়া আঙ্গেলিকা ডিন/এপিবি\nকি-ওয়ার্ডস ফেসবুক, মনোবিজ্ঞানী, প্রেম, সামাজিক, যোগাযোগ, মাধ্যম, নেশা\nস্বামী-স্ত্রীর খারাপ সম্পর্ক সন্তানদের আত্মহত্যার অন্যতম কারণ 13.06.2016


থাইংখালী রোহিঙ্গা ক্যাম্পে চোলাচালান নিয়ন্ত্রণ ও আধিপত্য বিস্তার নিয়ে সংঘর্ষে হতাহত আরো বাড়তে পারে! – TEKNAF TODAY – সীমান্তের সর্বশেষ খবর\n/ উখিয়া / থাইংখালী রোহিঙ্গা ক্যাম্পে চোলাচালান নিয়ন্ত্রণ ও আধিপত্য বিস্তার নিয়ে সংঘর্ষে হতাহত আরো বাড়তে পারে!\nপ্রকাশিতঃ ১১:০৮ পূর্বাহ্ণ, অক্টোবর ২২, ২০২১\nটেকনাফ টুডে ডেস্ক : উখিয়ার রোহিঙ্গা ক্যাম্পে দুই গ্রুপের মধ্যে সংঘর্ষে ৭ রোহিঙ্গা নিহত হয়েছেন। তা আরো বাড়তে পারে। আহত হয়েছেন আরো ১০/১৫জন । এ ঘটনায় অস্ত্রসহ ১জনকে আটক করেছে পুলিশ। ক্যাম্পগুলোতে পুলিশের সাঁড়াশি অভিযান চলছে।\nশুক্রবার (২২ অক্টোবর) ভোরে উখিয়ার ১৮ নং ক্যাম্পের ব্লক এইচ-৫২এর জাফরইজ্জা বাজার এলাকায় এ ঘটনা ঘটে। প্রথমে পুলিশ ৪ জন নিহত হওয়ার কথা জানালেও পরে ৭ জন নিহত হওয়ার খবর নিশ্চিত করেছেন ক্যাম্পে দায়িত্বপালনরত ৮ এপিবিএনের অধিনায়ক পুলিশ সুপার শিহাব কায়সার খান। সংঘর্ষে নিহত যাদের পরিচয় পাওয়া গেছে তারা হলেন- মো. ইদ্রীস (৩২),বালুখালী-২, ইব্রাহীম হোসেন (২২),বালুখালী-১, আজিজুল হক (২৬),পিতা- নূরুল ইসলাম, ক্যাম্প-১৮, ব্লক-এইস৫২ ও মো. আমীন (৩২ , পিতা-আবুল হোসেন, ক্যাম্প ১৮, ব্লক-এইস৫২।\nএ ঘটনায় মুজিবুর রহমান নামে ১জনকে অস্ত্রসহ আটক করেছেন ৮ আমর্ড পুলিশ ব্যাটালিয়নের সদস্যরা। বিষয়টি নিশ্চিত করে কক্সবাজার ৮ আমর্ড পুলিশ ব্যাটালিয়নের অধিনায়ক এসপি শিহাব কায়সার খান বলেন, ‘কি কারণে দুই গ্রুপ সংঘর্ষে লিপ্ত হয়েছে তা এখনো স্পষ্ট নয়। তবে অস্ত্রসহ একজনকে আমরা আটক করেছি।’\nঅতিরিক্ত জেলা পুলিশ সুপার মোঃ রফিকুল ইসলাম জানান, তিনি ইতোমধ্যে ৬টি মৃতদেহ নিয়ে ক্যাম্প থেকে উখিয়া থানায় উপস্থিত হয়েছেন। আরও একটি মৃতদেহ ক্যাম্প থেকে থানায় আসার পথে। সেগুলো কক্সবাজার সদর হাসপাতাল মর্গে প্রেরণ করা হবে ময়নাতদন্তের জন্য। এ ব্যাপারে থানায় মামলার প্রক্রিয়া চলছে বলে ও জানিয়েছেন অতিরিক্ত পুলিশ সুপার।\nএদিকে, হঠাৎ রোহিঙ্গা ক্যাম্পে দুই গ্রুপের সংঘর্ষে হতাহতের ঘটনায় আশপাশের গ্রামগুলোতে আতঙ্ক ছড়িয়ে পড়েছে। তবে কক্সবাজারের পুলিশ সুপার মো. হাসানুজ্জামান পিপিএম জানিয়েছেন, আইন-শৃঙ্খলা রক্ষায় কঠোর অবস্থানে রয়েছে আইন প্রয়োগকারী সংস্থা।\nএদিকে স্থানীয় একাধিক সুত্রের দাবী, আরসা আর আরএসও মতাদর্শী এবং মাদক ও স্বর্ণ চোরাচালান এবং আধিপত্য বিস্তার নিয়ে মূলত এই ঘটনার সুত্রপাত।


২৬৮৪-(৪/১১৭৮) ইয়াহইয়া ইবনু ইয়াহইয়া, আবূ রবী’ আয যাহরানী ও কুতায়বাহ ইবনু সাঈদ (রহিমাহুমাল্লাহ) ..... ইবনু আব্বাস (রাযিঃ) থেকে বর্ণিত। তিনি বলেন, আমি রসূলুল্লাহ সাল্লাল্লাহু আলাইহি ওয়াসাল্লাম কে তার ভাষণে বলতে শুনেছি, মুহরিম ব্যক্তির কাপড় না থাকলে সে পায়জামা পরতে পারবে এবং তার চপ্পল না থাকলে সে মোজা পরতে পারবে। (ইসলামিক ফাউন্ডেশন ২৬৬১, ইসলামীক সেন্টার ২৬৬০)\n২৬৮৮-(৬/১১৮০) শায়বান ইবনু ফাররূখ (রহঃ) ..... সাফওয়ান ইবনু ইয়া’লা ইবনু উমাইয়্যাহ (রাযিঃ) তার পিতার সূত্রে বর্ণিত। তিনি বলেন, এক ব্যক্তি সুগন্ধিযুক্ত অথবা বলেন, হলুদ রং এর চিহ্নযুক্ত জুব্বা পরিহিত অবস্থায় জিরানাহ নামক স্থানে নবী সাল্লাল্লাহু আলাইহি ওয়াসাল্লাম এর নিকট উপস্থিত হয়ে বলল, “উমরাহ পালনের সময় আপনি আমাকে কী করার নির্দেশ দেন? এ সময় নবী সাল্লাল্লাহু আলাইহি ওয়াসাল্লাম এর উপর ওয়াহী নাযিল হচ্ছিল এবং তিনি একটি কাপড় আচ্ছাদিত অবস্থায় ছিলেন। ইয়া’লা (রাযিঃ) বলতেন যে, নবী সাল্লাল্লাহু আলাইহি ওয়াসাল্লাম এর উপর ওয়াহী নাযিল হওয়া অবস্থায় যদি আমি তাকে দেখতে পেতাম। তখন উমার ইবনুল খাত্ত্বাব (রাযিঃ) বললেন, ওয়াহী নাযিল হওয়ার মুহুর্তে তুমি নবী সাল্লাল্লাহু আলাইহি ওয়াসাল্লাম কে দেখে খুশি হবে কি? ইয়া’লা (রাযিঃ) বলেন, এরপর উমর (রাযিঃ) কাপড়ের এক কোণ উন্মুক্ত করলেন এবং আমি তার দিকে তাকিয়ে দেখতে পেলাম যে, তার মুখ দিয়ে উঠতি বয়সের উটের আওয়াজের মতো আওয়াজ বের হচ্ছে। যখন তার এ অবস্থা কেটে গেল, তখন তিনি জিজ্ঞেস করলেন, উমরাহ সম্বন্ধে প্রশ্নকারী কোথায়? তিনি বললেন, তোমার দেহ থেকে হলুদ রং ধুয়ে ফেল, অথবা বললেন, সুগন্ধির চিহ্ন। তোমার জুব্বাহ খুলে ফেল। অতঃপর তুমি হাজ্জে (হজ্জে/হজে)র ইহরামে থাকলে যা করতে, উমরার জন্য তাই কর। (ইসলামিক ফাউন্ডেশন ২৬৬৫, ইসলামীক সেন্টার ২৬৬৪)\n২৬৮৯-(৭/...) ইবনু আবূ উমর (রহঃ) ..... ইয়া’লা ইবনু উমায়্যাহ (রাযিঃ) বলেন, এক ব্যক্তি নবী সাল্লাল্লাহু আলাইহি ওয়াসাল্লাম এর নিকট এলো। তখন তিনি জিরানাহ নামক স্থানে ছিলেন এবং আমি নবী সাল্লাল্লাহু আলাইহি ওয়াসাল্লাম এর কাছেই ছিলাম। লোকটি (খালূক্ জাতীয়) সুগন্ধিযুক্ত একটি জুব্বাহ পরিহিত ছিল। সে বলল, আমি উমরার ইহরাম বেঁধেছি এবং আমার পরিধানে এ জুব্বাহ রয়েছে এবং আমি খালূক্ জাতীয় সুগন্ধি ব্যবহার করেছি। নবী সাল্লাল্লাহু আলাইহি ওয়াসাল্লাম তাকে জিজ্ঞেস করলেন, তুমি হাজের (হজ্জের/হজের) ইহরামে থাকলে কী করতে? সে বলল, আমি নিজের এ পরিধেয় খুলে এবং নিজের দেহ থেকে এ সুগন্ধি ধুয়ে ফেলতাম। নবী সাল্লাল্লাহু আলাইহি ওয়াসাল্লাম তাকে বললেন, তুমি হাজ্জে (হজ্জে/হজে)র ইহরামে থাকলে যা করতে, উমরার জন্য তাই কর। (ইসলামিক ফাউন্ডেশন ২৬৬৬, ইসলামীক সেন্টার ২৬৬৫)\n২৬৯০-(৮/...) যুহায়র ইবনু হারব, আবদ ইবনু হুমায়দ ও আলী ইবনু খাশরম (রহিমাহুমাল্লাহ) ..... ইয়া’লা ইবনু উমাইয়্যাহ (রাযিঃ) উমর ইবনুল খাত্ত্বাব (রাযিঃ) কে বলতেন, আহা! নবী সাল্লাল্লাহু আলাইহি ওয়াসাল্লাম এর উপর যখন ওয়াহী নাযিল হয়, আমি যদি সে অবস্থায় তাকে দেখতে পেতাম! একদা নবী সাল্লাল্লাহু আলাইহি ওয়াসাল্লাম জিরানায় অবস্থান করছিলেন এবং একটি কাপড়ের সাহায্যে তার উপর ছায়া বিস্তার করা হয়েছিল। তার সঙ্গে তার কিছু সংখ্যক সাহাবাও ছিলেন- যাদের মধ্যে উমর (রাযিঃ)-ও ছিলেন। এ সময় এক ব্যক্তি সুগন্ধিযুক্ত জুব্বাহ পরিহিত অবস্থায় তার নিকট উপস্থিত হয়ে বলল, হে আল্লাহর রসূল! এক ব্যক্তি জুব্বায় সুগন্ধি মেখে তা পরিহিত অবস্থায় উমরার ইহরাম বেঁধেছে, তার সম্পর্কে আপনার কী অভিমত? নবী সাল্লাল্লাহু আলাইহি ওয়াসাল্লাম তার দিকে কিছুক্ষণ তাকিয়ে থাকলেন, অতঃপর নীরব রইলেন। এ সময় তার উপর ওয়াহী আসল।\nউমার (রাযিঃ) হাতের ইশারায় ইয়া’লা ইবনু উমাইয়্যাহ (রাযিঃ) কে বললেন, এদিকে আসো। ইয়া’লা (রাযিঃ) এসে নিজের মাথা (কাপড়ের মধ্যে) ঢুকিয়ে দিলেন (এবং দেখলেন) নবী সাল্লাল্লাহু আলাইহি ওয়াসাল্লাম এর চেহারা লাল বর্ণ ধারণ করেছে এবং তার মুখ দিয়ে আওয়াজ বেরুচ্ছে। অতঃপর এ অবস্থা দূরীভূত হল এবং তিনি বললেন, এই মাত্র যে ব্যক্তি আমার নিকট উমরাহ সম্পর্কে জিজ্ঞেস করছিল- সে কোথায়? লোকটিকে খুঁজে এনে তার নিকট উপস্থিত করা হল। নবী সাল্লাল্লাহু আলাইহি ওয়াসাল্লাম বললেন, তোমার সুগন্ধি তিনবার ধুয়ে ফেল এবং জুব্বাহ খুলে ফেল। অতঃপর যে নিয়মে হাজ্জ (হজ্জ/হজ) কর, ঠিক সে নিয়মে ’উমরাহ কর। (ইসলামিক ফাউন্ডেশন ২৬৬৭, ইসলামীক সেন্টার ২৬৬৬)\n২৬৯১-(৯/...) উকবাহ ইবনু মুকরম আল আম্মী ও মুহাম্মাদ ইবনু রাফি (রহিমাহুমাল্লাহ) ..... ইয়ালা ইবনু উমাইয়্যাহ (রাযিঃ) থেকে বর্ণিত। এক ব্যক্তি জি’রানাহ নামক স্থানে রসূলুল্লাহ সাল্লাল্লাহু আলাইহি ওয়াসাল্লাম এর নিকট আসলো। লোকটি উমরার জন্য ইহরাম বাঁধা অবস্থায় ছিল। তার দাড়ি ও মাথার চুল হলুদ রং এ রঞ্জিত ছিল এবং তার পরনে ছিল একটি জুব্বাহ। সে বলল, হে আল্লাহর রসূল! আমি উমরাহ করার জন্য ইহরাম বেঁধেছি এবং আমি কী অবস্থায় আছি তা আপনি দেখছেন। তিনি বললেন, তুমি জুব্বাহ খুলে ফেল এবং হলুদ রং ধুয়ে ফেল। অতঃপর হাজ্জে (হজ্জে/হজে) যে সব অনুষ্ঠান পালন কর, উমরাতেও তাই কর। (ইসলামিক ফাউন্ডেশন ২৬৬৮, ইসলামীক সেন্টার ২৬৬৭)\n২৬৯৪-(১২/...) আবূ বকর ইবনু আবূ শায়বাহ্ (রহঃ) ..... ইবনু আব্বাস (রাযিঃ) থেকে বর্ণিত যে, রসূলুল্লাহ সাল্লাল্লাহু আলাইহি ওয়াসাল্লাম মদীনার অধিবাসীদের জন্য যুল হুলায়ফাহ, সিরিয়ার অধিবাসীদের জন্য আল-জুহফাহ, নাজদবাসীদের জন্য কারনুল মানাযিল এবং ইয়ামানবাসীদের জন্য ইয়ালাম্‌লামকে মীকাত নির্ধারণ করেছেন। তিনি আরও বলেছেন, এগুলো উল্লেখিত এলাকার লোকদের মীকাত এবং বাইরের যেসব লোক হাজ্জ ও উমরার উদ্দেশে ঐ সব এলাকা হয়ে আসবে, তাদের মীকাত। আর যেসব লোক মীকাতের অভ্যন্তরে বসবাস করে, তারা যে স্থান থেকে ইহরাম বাঁধতে ইচ্ছা করে, সে স্থান হতে। এমনকি মক্কাবাসীগণ মক্কাহ (মক্কা) থেকে ইহরাম বাঁধবে। (ইসলামিক ফাউন্ডেশন ২৬৭১, ইসলামীক সেন্টার ২৬৭০)\n২৬৯৬-(১৪/...) হারমালাহ ইবনু ইয়াহইয়া (রহঃ) ..... ’আবদুল্লাহ ইবনু উমর (রাযিঃ) থেকে বর্ণিত। তিনি বলেন, আমি রসূলুল্লাহ সাল্লাল্লাহু আলাইহি ওয়াসাল্লাম কে বলতে শুনেছি, মদীনাবাসীদের মুহাল (মীকাত) যুল হুলায়ফাহ, সিরিয়াবাসীদের মুহাল মাহইয়া’আহ (মুহাই’আহ) অর্থাৎ আল জুহফাহ এবং নাজদবাসীদের মুহাল কারন।\n২৬৯৭-(১৫/...) ইয়াহইয়া ইবনু ইয়াহইয়া, ইয়াহইয়া ইবনু আইয়ুব, কুতায়বাহ ও ইবনু হুজর (রহিমাহুমাল্লাহ) ..... ইবনু দীনার (রহঃ) থেকে বর্ণিত। তিনি ইবনু উমর (রাযিঃ) কে বলতে শুনেছেন, রসূলুল্লাহ সাল্লাল্লাহু আলাইহি ওয়াসাল্লাম মদীনাবাসীদের যুল হুলায়ফাহ্ থেকে, সিরিয়ার অধিবাসীদেরকে আল জুহফাহ্ থেকে এবং নাজদবাসীদেরকে কারন থেকে ইহরাম বাধার নির্দেশ দিয়েছেন। ’আবদুল্লাহ ইবনু উমর (রাযিঃ) বলেন, আমাকে অবহিত করা হয়েছে যে, তিনি আরও বলেছেন, ইয়ামানবাসীগণ ইয়ালাম্‌লাম থেকে ইহরাম বাঁধবে। (ইসলামিক ফাউন্ডেশন ২৬৭৪, ইসলামীক সেন্টার ২৬৭২)\n২৬৯৯-(১৭/১১৮৩) ইসহাক ইবনু ইবরাহীম (রহঃ) ..... আবূ যুবায়র (রহঃ) থেকে বর্ণিত। তিনি জাবির ইবনু ’আবদুল্লাহ (রাযিঃ) এর নিকট মুহাল স্থান সম্পর্কে জিজ্ঞেস করতে শুনেছেন। এরপর তিনি হাদীসটি শেষ পর্যন্ত বর্ণনা করেন। আবূ যুবায়র (রহঃ) বলেন, আমি মনে করি যে, জাবির (রাযিঃ) রসূলুল্লাহ সাল্লাল্লাহু আলাইহি ওয়াসাল্লাম এর নিকট থেকে সরাসরি এ হাদীস বর্ণনা করেছেন। (ইসলামিক ফাউন্ডেশন ২৬৭৫, ইসলামীক সেন্টার ২৬৭৫)\n২৭০০-(১৮/...) মুহাম্মাদ ইবনু হাতিম ও আবদ ইবনু হুমায়দ (রহিমাহুমাল্লাহ) ..... জাবির ইবনু ’আবদুল্লাহ (রাযিঃ) কে মুহাল সম্পর্কে প্রশ্ন করা হলে তার জওয়াবে আবূ যুবায়র (রহঃ) তাকে বলতে শুনেছেন, আমি নবী সাল্লাল্লাহু আলাইহি ওয়াসাল্লাম কে বলতে শুনেছি (রাবীর ধারণায় তিনি এ হাদীস তার সাথে সংযুক্ত করেছেনঃ) মদীনাবাসীদের মুহাল যুল হুলায়ফাহ্, অপর একটি পথ হচ্ছে আল জুহফাহ, ইরাকবাসীদের মুহাল হচ্ছে যাতু ইরাক, নাজদবাসীদের মুহাল হচ্ছে কারন এবং ইয়ামানবাসীদের মুহাল হচ্ছে ইয়ালাম্‌লাম। (ইসলামিক ফাউন্ডেশন ২৬৭৭, ইসলামীক সেন্টার ২৬৭৬)\nদেখানো হচ্ছেঃ ১ থেকে ২০ পর্যন্ত, সর্বমোট ৬০৮ টি রেকর্ডের মধ্য থেকে পাতা নাম্বারঃ 123456· · · 28 29 30 31 পরের পাতা »


ভারত থেকে ২২০০ মে.টন ডিজেল উপহার পেলো বাংলাদেশ -Deshebideshe\nভারত থেকে ২২০০ মে.টন ডিজেল উপহার পেলো বাংলাদেশ\nডিজেলবাহী ৪২টি ট্যাংকার সকালে বাংলাদেশে আসে\nদিনাজপুর, ১৯ মার্চ- ভারত থেকে শুভেচ্ছা স্বরূপ পাঠানো দুই হাজার ২শ’ মেট্রিক টন গ্যাস অয়েল (ডিজেল) বহনকারী ট্রেনটি দিনাজপুরের পার্বতীপুরে এসে পৌঁছেছে। সেসময় আনুষ্ঠানিকভাবে ডিজেল বহনকারী ট্যাংকার টেনটিকে সআগত জানান প্রধানমন্ত্রীর জ্বালানি বিষয়ক উপদেষ্টা ড. তৌফিক-ই-ইলাহী চৌধুরী, বিদ্যুৎ জ্বালানি ও খনিজ সম্পদ প্রতিমন্ত্রী নসরুল হামিদ এমপি, বিপিসি’র চেয়ারম্যান মাহমুদ রেজা খান। এ সময় বাংলাদেশে নিযুক্ত ভারতীয় হাইকমিশনার হর্ষবর্ধণ শ্রিংলা উপস্থিত ছিলেন।\n৪২ টি তেলবাহী ট্যাংকার নিয়ে ভারতীয় ট্রেনটি শনিবার সকাল ৬টায় পার্বতীপুর রেলস্টেশনে এসে পৌঁছে। বাংলাদেশ পেট্রোলিয়াম করপোরেশনের (বিপিসি) জ্বালানি পণ্য সংরক্ষণাগার পার্বতীপুর রেলহেড অয়েল ডিপোতে দুপুর সাড়ে ১২ টার দিকে গ্যাস অয়েলবাহী ট্রেনটিকে আনুষ্ঠানিকভাবে স্বাগত জানানো হয়।\nবাংলাদেশের উদ্দেশ্যে বৃহস্পতিবার ভারতের পশ্চিমবঙ্গের শিলিগুড়ি থেকে ৪২টি তেলবাহী ট্যাংকার নিয়ে গ্যাস অয়েলবাহী ট্রেনটি রওনা দেয়। ভারতের জ্বালানি ও প্রাকৃতিক গ্যাসসম্পদ মন্ত্রী ধর্মেন্দ্র প্রধানের উপস্থিতে ট্রেনটি যাত্রা করে।\nগত বছরের এপ্রিলে ভারতের নুমালিগড় রিফাইনারি লিমিটেড (এনআরএল) ও বাংলাদেশ পেট্রোলিয়াম করপোরেশনের (বিপিসি) মধ্যে স্বাক্ষরিত ন্যায্যতার ভিত্তিতে সমঝোতা স্মারকের অংশ হিসেবে নামমাত্র মূল্যে এ গ্যাস অয়েল বাংলাদেশে পাঠানো হয়। চুক্তি অনুযায়ী এনআরএল’র শিলিগুড়ি মার্কেটিং টার্মিনাল থেকে বিপিসির পার্বতীপুর রেলহেড অয়েল ডিপো পর্যন্ত ১৩০ কিমি. ইন্দো-বাংলা ফ্রেন্ডশিপ পাইপলাইন (আইবিএফএল) স্থাপন করা হবে।\nদিনাজপুর পার্বতীপুর রেলস্টেশন মাস্টার জিয়াউল আহসান জানান, পাইপলাইন স্থাপন না হওয়া পর্যন্ত পার্বতীপুর রেলহেড অয়েল ডিপোতে রেলপথেই জ্বালানি তেল নিয়ে আসা হবে।


আনইনস্টল করা সিস্টেম অ্যাপটি 'অ্যাডবি শেল পিএম আনইনস্টল' ব্যবহার করে ব্যর্থ হয়েছে\nআমি এডিবিতে আনইনস্টল করার জন্য জোর করে চেষ্টা করেছি, কিন্তু ব্যর্থ হয়েছি:\nএখানে কি ভুল হয়েছে? আমি কি করতে পারি?\nআমি অভ্যন্তরীণ অ্যাপ্লিকেশন পরিচালক ব্যবহার করেছি এবং এটি মোছার কোনও বিকল্প নেই।\nম্যানুয়ালি / সিস্টেম থেকে অ্যাপ্লিকেশনটি মুছে ফেলার সময় মনে রাখবেন / ডেটা / ডেটা / «শনাক্তকারী in তাদের সম্পর্কিত ডেটা ফোল্ডারটি মুছে ফেলার কথা মনে রাখবেনd/data/system/packages.xML এ পূর্ববর্তী apk স্বাক্ষরের একটি ট্র্যাকও রয়েছে যা পুনর্নির্মাণের পুনরায় ইনস্টল প্রতিরোধ করতে পারে একটি আলাদা কী সহ প্যাকেজ।\n— অ্যান্ডਡਮ 2'12\nSystem " সিস্টেম অ্যাপ " দ্বারা আপনি কী বোঝাতে চেয়েছেন ?\nঠিক আছে, যেহেতু FileManager.apkপ্যাকেজটি /system/app/ডিরেক্টরিতে থাকে এটি একটি সিস্টেম অ্যাপ। সুতরাং এটি সরানোর সাধারণ উপায় হ'ল:\nআমি যখন চালনা করি mount -o ro,remount /system, তখন আমি একটি ত্রুটি পেয়েছি: ডিভাইস বা সংস্থান ব্যস্ত\n@IgorG। প্রকৃত ডিভাইসে প্রম্পটের জবাব দিয়ে আমি তা সমাধান করতে সক্ষম হয়েছি।\n@ অ্যালেক্সবি আসলে, কোনও প্রম্পট ঘটে না। আমার ধারণা, এটি একটি কাস্টম বুটলেগড ফোন।\nসম্পাদনা : আমি যখন কমন্সওয়্যার উত্তরের মন্তব্যটি দেখেছি তখন বুঝতে পারিনি যে এটি অনুরোধকারীর মতোই ছিল ... যাইহোক, একটি ছোট ব্যাখ্যা কারও পক্ষে কার্যকর হতে পারে।\nযেমনটি আপনি মন্তব্য করেছেন, কোনও সিস্টেম অ্যাপ আনইনস্টল করার সহজতম উপায় হ'ল .apkফাইলটি মুছে ফেলা । adb install/ adb uninstallকমান্ড জন্য দরকারী নিয়মিত অ্যাপ্লিকেশানগুলির জন্য, সিস্টেম অ্যাপ্লিকেশান । যেহেতু এই APK অবস্থিত /system/app, adb uninstallএটি অপসারণ করা হবে না।\nআপনি প্রস্তাবিত কমান্ডটি ব্যবহার করতে পারেন ( rm /system/app/YourApp.apk) তবে /systemফোল্ডারে লেখার অ্যাক্সেস থাকা দরকার। আপনাকে কীভাবে remount /systemআপনার নির্দিষ্ট ডিভাইসে, " android remount +rw /system" এবং আপনার ডিভাইসটির জন্য অনুসন্ধানের চেষ্টা করবেন তা দেখতে হবে ।\nবিকল্পভাবে, আপনি এমন কোনও অ্যাপ্লিকেশন ব্যবহার করতে পারেন যা মুছতে এবং পুনঃনির্মাণ উভয়ই করতে পারে এবং রুট এক্সপ্লোরার এবং অ্যাস্ট্রোর মতো রুট অ্যাক্সেস থাকতে পারে\nধন্যবাদ আলেদাম ... প্লটটি আরও ঘন হয়েছে কারণ আমি যে এপিপি সরিয়ে দিয়েছি আরএম, তবে, ক্যাশে নয় ... বাজার থেকে ইনস্টল করতে পারছি না .. যে ব্যর্থ হয় .. দেখে মনে হচ্ছে আমাকে ডালভিক ক্যাশে সাফ করতে হবে বা ঠিক ঠিক পুরো রমটিকে ব্যাকআপ ইমেজে রূপান্তর করুন ... অ্যাডবি ==> [INSTALL_FAILED_UPDATE_INCOMPATIBLE] এর সাথে সেন্টিমিড লাইনে ইনস্টল করুন ... ইনস্টল ডাউনলোডের জন্য বাজার ব্যবহার করতে অক্ষম ... "ইনস্টলেশন ত্রুটিটি বেমানান আপডেট পান" ... একটি কাস্টমটিতে আইএম রোম এবং2সপ্তাহ বয়সী একটি ব্যাকআপ আছে এবং আমি কেবল এটিতে ফিরে যেতে পারি।\nআমার যা করা উচিত ছিল তা লিঙ্কটি এই থ্রেডের ২ য় পোস্টে রয়েছে\n' Failure' সমস্যাটি ডস লাইনটি ^ এম (যেভাবেই সেন্টোস লিনাক্সে) শেষ হওয়াতে ডস লাইন সংযুক্ত করার সাথে যুক্ত করতে পারে। কোনও ফাইলে আনইনস্টল করার জন্য অ্যাপ্লিকেশনগুলির তালিকাটি রেখে অ্যান্ড্রয়েড ডিভাইসে সরাসরি অনুলিপি করুন।


লাখ লাখ মামলা আদালতে বিচারাধীন: আইনমন্ত্রী – প্রিয়দেশ\nলাখ লাখ মামলা আদালতে বিচারাধীন: আইনমন্ত্রী > বাংলাদেশ > লাখ লাখ মামলা আদালতে বিচারাধীন: আইনমন্ত্রী\nলাখ লাখ মামলা আদালতে বিচারাধীন: আইনমন্ত্রী\nআইনমন্ত্রী ব্যারিস্টার শফিক আহমেদ বলেছেন, বিচার প্রক্রিয়ায় দীর্ঘসূত্রতা পুরো বিচার ব্যবস্থাকে বাধাগ্রস্থ করছে। মানুষ বিচার পেতে এখানে আসেন। কিন্তু কবে বিচার পেয়ে ফিরে যাবেন তার কোনো নিশ্চয়তা নেই। লাখ লাখ মামলা নিম্ন আদালতে বিচারাধীন। একই অবস্থা হাইকোর্ট, সুপ্রীম কোর্ট এবং আপিল আদালতে। বিশেষ বেঞ্চ গঠন করেও মামলার নিষ্পত্তি করা যাচ্ছে না।\nবুধবার রাজধানীর সোনারগাঁও হোটেলে জাতীয় রাজস্ব বোর্ড (এনবিআর) আয়োজিত এক অনুষ্ঠানে প্রধান অতিথির বক্তব্যে তিনি এসব কথা বলেন। আয়কর ও মূসক বিষয়ক বিকল্প বিরোধ নিষ্পত্তির (এডিআর) আনুষ্ঠানিক উদ্বোধন উপলক্ষে এ অনুষ্ঠানের আয়োজন করা হয়। মন্ত্রী বিকল্প বিরোধ নিষ্পত্তির উদ্বোধন করেন।\nএনবিআর চেয়ারম্যান ড. নাসিরউদ্দীনের সভাপতিত্বে অনুষ্ঠানে বক্তব্য রাখেন এফবিসিসিআই’র সভাপতি এ কে আজাদ, আন্তর্জাতিক চেম্বার’র সভাপতি মাহবুবুর রহমান, বাংলাদেশ ব্যাংকের সাবেক গভর্নর ড. ফরাসউদ্দিন আহমদ, এনবিআর’র সদস্য সৈয়দ মো. আমিনুর রহমান। উপস্থিত ছিলেন তত্ত্বাবধায়ক সরকারের সাবেক উপদেষ্টা রোকেয়া আফজাল রহমানসহ ব্যবসায়ী নেতারা।\nআইনমন্ত্রী বলেন, বিচার ব্যবস্থার দীর্ঘসূত্রতার কারণে ব্যবসায়ীরা ক্ষতিগ্রস্থ হন। তাদের সময় নষ্ট হয়। শ্রম নষ্ট হয়। তাই বিকল্প বিরোধ নিষ্পত্তি ব্যবসায়ীদের জন্য লাভজনক হবে। তবে এডিআর প্রচলিত বিচার ব্যবস্থার বিকল্প নয়। প্রচলিত বিচার ব্যবস্থায় আদালত রায় চাপিয়ে দেন। কিন্তু এখানে আলোচনার মাধ্যমে সিদ্ধান্ত নেওয়া হয়।\nমন্ত্রী বলেন, ‘আমাদের দেশের প্রচলিত বিচার ব্যবস্থা নিয়ে বিদেশিরা শঙ্কিত। তারা এ কারণে বিনিয়োগ করতে চান না। এডিআর চালু হলে তারা বিনিয়োগে আগ্রহী হবেন।’\nএকে আজাদ বলেন, গত চার বছরে সরকারের রাজস্ব আদায় দ্বিগুণ হয়েছে। আগামী চার থেকে ৫ বছরে এটি আরো তিনগুণ হবে। কিন্তু তার জন্য পরিবেশ তৈরি করতে হবে। সে দায়িত্ব রাষ্ট্রের।\nতিনি বলেন, এনবিআর’র মাঠ পর্যায়ের কর্মকর্তাদের জবাবদিহিতা বাড়াতে হবে। তারা অনেক সময় সঠিক সিদ্ধান্ত নেন না। তারা ভুল করলে তাদের বিরুদ্ধে ব্যবস্থা নিতে হবে। এজন্য এনবিআর’র উর্ধ্বতনদের মাঝে মধ্যে ব্যবসায়ীদের সঙ্গে বসতে হবে।\nএকে আজাদ বলেন, ‘ব্যবসায়ীরা রাজস্ব দেন। কর্মসংস্থান তৈরি করছে। কিন্তু আমাদের টাকার অপচয় হচ্ছে। নানা প্রকল্পের নামে অপচয় হচ্ছে এসব অর্থ। তখন প্রশ্ন আসে, আমরা টাকা দেবো কেন?’\nড. ফরাসউদ্দিন বলেন, আয়কর প্রদান আরো সহজ করা উচিত। কর কর্মকর্তাদের বাকা চোখে তাকানো যাবে না। তাদের একই ধরনের মামলার ক্ষেত্রে একই রায় দিতে হবে।\nএডিআর চালু হওয়ায় এনবিআর’র রাজস্ব আদায় বাড়বে বলে মনে করেন তিনি।\nএনবিআর জানিয়েছে, প্রাথমিকভাবে বৃহৎ করদাতা ইউনিট (আয়কর), বৃহৎ করদাতা ইউনিট (মূসক), কর অঞ্চল-১ এবং ঢাকা দক্ষিণের ভ্যাট কমিশনারেটে বিকল্প বিরোধ নিষ্পত্তি পদ্ধতি চালু হলো। পরবর্তীতে সকল আয়কর ও ভ্যাট অফিসে চালু হবে।\nপ্রসঙ্গত, অর্থ আইনে-২০১১ রাজস্ব প্রশাসনে এডিআর’র বিধান সংযোজন করা হয়। এ আইনের অধীনে বিধি তৈরি করা হয়েছে। আইনে দুই পক্ষের মধ্যে একজন সহায়তাকারী থাকবেন। ইতিমধ্যে ১৩ জন সহায়তাকারী চূড়ান্ত করেছে এনবিআর।\n২০১৩ সালের মধ্যে মেট্রোরেলের কাজ শুরু হবে: যোগাযোগমন্ত্রী\nলঞ্চডুবি: বৃহস্পতিবার ২৭ লাশ উদ্ধার, মোট ১৩৯


দূরত্ব বাড়ছে ১৪ দলে দূরত্ব বাড়ছে ১৪ দলে – UK বাংলা News\nমুক্তিযুদ্ধের চেতনায় বিশ্ববাসী রাজনৈতিক দলগুলো ২০০৪ সালের ২১ আগস্ট গ্রেনেড হামলার পর থেকে একটি প্লাটফর্মে আসার উদ্যোগ নেয়, যা ১৪ দলে স্থায়ী রূপ লাভ করে। পরে ওয়ান-ইলেভেনের পর সেই মোর্চা ঐক্যবদ্ধ প্রক্রিয়ায় আওয়ামী লীগ সরকারে আসে। একইভাবে ২০১৪ ও ২০১৮ সালে জোটগতভাবে ১৪ দল ক্ষমতায় যায়। আওয়ামী লীগ লিডিং দল হলেও জোটের শরিকরা ২০০৮ সালের নির্বাচনে পর গঠিত সরকারের মন্ত্রিত্ব পায়। ২০১৪ সালেও মন্ত্রিসভায় স্থান পায় শরিকরা। তবে ২০১৮ সালের নির্বাচনের পর আর সেভাবে মন্ত্রিসভায় জায়গা করে নিতে পারেনি। দাবি অনুযায়ী জাতীয় সংসদ নির্বাচনেও প্রার্থিতা করতে পারেনি। এমন বাস্তবতায় গত তিন বছরে আওয়ামী লীগের সঙ্গে ১৪ দলের শরিকদের মানসিক দূরত্ব তৈরি হয়। ধীরে ধীরে তা রাজনৈতিক দূরত্ব লাভ করে বলে জোটের নেতাদের থেকে আভাস পাওয়া যায়।\nসংশ্লিষ্টরা বলছেন, ১৪ দলের মুখপাত্র মোহাম্মদ নাসিমের মৃত্যুর পর গত এক বছর আগে আওয়ামী লীগের উপদেষ্টা পরিষদের সদস্য আমির হোসেন আমু জোটের মুখপাত্রের দায়িত্ব পান। আমির হোসেন আমুর দায়িত্ব নেওয়ার এক বছর পার হয়ে গেলেও জোটের শরিকদের মতামত নেওয়া কিংবা মতবিনিময় করার জন্য একটি সভাও হয়নি। মুখপাত্রের সঙ্গে এই সমন্বয়হীনতা, আওয়ামী লীগের বর্তমান রাজনীতির সঙ্গে মেলাতে না পারা এবং সর্বশেষ ১৫ আগস্ট জাতির জনক হত্যার সঙ্গে জাসদ (ইনু) জড়িত বলে দোষারোপের কারণে জোটে দূরত্বের দৌড়ে যেন আরও গতি পেল। এই অবস্থার উত্তরণের জন্য কোনো পক্ষ থেকে উদ্যোগও চোখে পড়ছে না। এমতাবস্থায় আগামী জাতীয় নির্বাচনকে ঘিরে নতুন সমীকরণ হতে যাচ্ছে কিনা এমন সংশয় রয়েছে জোটে।\nশরিকদের ভাষ্য, টানা তিনবারের ক্ষমতায় থাকা এবং তৃতীয় মেয়াদে শরিকদের কাউকে মন্ত্রিসভায় ঠাঁই না দিয়েও আওয়ামী লীগ দেখেছে জোটে খুব একটা প্রতিক্রিয়া হয়নি। শক্তিশালী বিরোধী দল মাঠে না থাকায় বর্তমান রাজনীতিতে আওয়ামী লীগের অভ্যন্তরীণ কোন্দল ঠেকানো ছাড়া দলের তেমন কোনো চ্যালেঞ্জও নেই। এই বাস্তবতায় তাই শরিকদের প্রয়োজনীয়তা ফুরিয়ে গেছে কিনা তা নিয়েও জোটে উঠেছে আলোচনার সুর। আছে ক্ষোভ, অভিমান ও শঙ্কা। এই পরিস্থিতিও জোটের কয়েকটি দলের মধ্যে আত্মতুষ্টি ছাড়া ভিন্ন বক্তব্য নেই। তারা দৃঢ়ভাবে বলছেন, আওয়ামী লীগের সিদ্ধান্ত সঠিক এবং এই সঠিক সিদ্ধান্তের সঙ্গে তারা আছেন।\nজানতে চাইলে বর্ষীয়ান নেতা আমির হোসেন আমু আমাদের সময়কে বলেন, ‘বৈশ্বিক মহামারী করোনা ভাইরাসের কারণে কারও সঙ্গে তেমন দেখা-সাক্ষাৎ হচ্ছে না। সম্ভবও নয়। তিনি আরও বলেন, করোনা পরিস্থিতির মধ্যেও আমরা নানা ইস্যুতে ভার্চুয়াল অনুষ্ঠান করেছি। এখন পরিস্থিতি স্বাভাবিক হতে শুরু করেছে। স্বাভাবিক হলে সবাইকে নিয়ে বসে আলোচনা করার ইচ্ছে আছে।’\nদিবসভিত্তিক আলোচনা হতে পারলে জোটের ইস্যুতে কেন আলোচনা হতে পারবে না, এ নিয়েও জোটে আছে আলোচনা-সমালোচনা। এই প্রসঙ্গে জাসদ (আম্বিয়া)-এর সভাপতি শরীফ নূরুল আম্বিয়া আমাদের সময়কে বলেন, ‘১৪ দল এখন অতীত। এখনকার রাজনীতি নতুনদের চাহিদা পূরণে। নির্বাচন, গণতন্ত্র ও মুক্তিযুদ্ধের সঠিক ইতিহাস ফিরিয়ে আনা। সেই সঙ্গে ঘোষ, দুর্নীতি বন্ধে উদ্যোগ নেওয়া। এসব বিষয়ে আওয়ামী লীগের আগ্রহ দেখছি না। ফলে এই জোট নিয়ে জাতির সামনে দেখানোর কিছু নেই। এখন নতুন এজেন্ডা নিয়ে ভাবতে হবে। অতীতে অনেক ভালো কাজ হয়েছে। ভবিষ্যতেও অনেক কাজ করার আছে।’\nজাসদ (ইনু)-এর সভাপতি হাসানুল হক ইনুর বক্তব্য ভিন্ন। তিনি আমাদের সময়কে বলেন, ‘১৪ দল বাস্তবে আছে, থাকবে। প্যান্ডামিকের কারণে এর কার্যক্রমে ধীরগতি। তবে আওয়ামী লীগ নিজেই সক্রিয় না; এলোমেলো। সেই প্রভাব ১৪ দলে পড়েছে। কিন্তু এর লক্ষ্য নিয়ে প্রশ্ন নেই। ১৪ দলের লক্ষ্যে আমরা এখনো পৌঁছতে পারিনি। এই লক্ষ্যে পৌঁছানোর দরকার আছে।’\nজাসদ (ইনু)-এর সহসভাপতি শহীদুল ইসলাম বলেন, ‘বঙ্গবন্ধুকে হত্যার পর স্বাধীনতাবিরোধীরা ক্ষমতায় আসে। ২১ বছর ক্ষমতায় ছিল। এরপর আওয়ামী লীগ ক্ষমতায় আসে। পরবর্তীতে আবার মুক্তিযুদ্ধে বিপক্ষের সদস্য ক্ষমতায় আসে। মুক্তিযুদ্ধের সপক্ষের শক্তিকে ক্ষমতায় আনার জন্য ১৪ দল গঠিত হয়। এরপর মুক্তিযুদ্ধের চেতনার সফলতা আসতে শুরু করে। যতদূর পর্যন্ত সরকারি দলে এবং বিরোধী দলে মুক্তিযুদ্ধের সপক্ষের শক্তি না আসবে ততদিন এই জোটের ঐক্য ধরে রাখতে হবে।’\nজানা গেছে, বঙ্গবন্ধু হত্যাকাণ্ডে জাসুদ (ইনু)কে দায়ী করে আওয়ামী লীগের প্রেসিডিয়াম সদস্য শেখ ফজলুল করিম সেলিম একাধিকবার বক্তব্য দেওয়ার পরও দলটির শীর্ষ পর্যায় থেকে কোনো প্রতিক্রিয়া ব্যক্ত করেনি, নীরব থেকেছে। এতে জাসদ ধরেই নিয়েছে এই বক্তব্যের সঙ্গে আওয়ামী লীগের সম্মতি আছে। ফলে ১৪ দলে থাকার ইচ্ছা থাকলেও আগামী নির্বাচনের আগে জাসদকে বাদ দেবে কিনা এই শঙ্কাও আছে দলটির বিভিন্ন পর্যায়ের নেতৃবৃন্দের।\nসংশ্লিষ্টরা বলছেন, বর্তমান মন্ত্রিসভায় ঠাঁই না পাওয়া এবং নানাবিধ ইস্যুতে কথা বলার ইচ্ছা থাকা সত্ত্বেও জোটের নেতৃত্বদানকারী দলের শীর্ষ নেতৃবৃন্দের সুদৃষ্টি না পাওয়ার শঙ্কায় রয়েছে বাংলাদেশের ওয়ার্কার্স পার্টি ও সাম্যবাদী দল। আগামী জাতীয় সংসদ নির্বাচনের আগে জোটের বাইরে গিয়ে তাদের ভিন্ন কিছু ভাবতে হয় কিনা এই শঙ্কাও তাদের রয়েছে। এই বিষয়ে জানতে চেয়ে কল দিলে ওয়ার্কার্স পার্টি ও সাম্যবাদী দলের কেউ কথা বলতে রাজি হননি।\nএই বিষয়ে আমির হোসেন আমু বলেন, ‘আপাতত ১৪ দলীয় জোটের কলেবর বাড়ানোর মতো দল আমাদের সামনে নেই। জোট থেকে কাউকে বাদ দেওয়ার তো প্রশ্নই উঠে না।’\nজোটের অব্যাহত বিরূপ প্রতিক্রিয়াকে আমলে না নিয়ে আত্মতুষ্টিতেই আছে তরিকত ফেডারেশন, গণআজাদী লীগসহ আরও কয়েকটি শরিক দল। তরিকত ফেডারেশনের চেয়ারম্যান নজিবুল বশর মাইজভান্ডারী। তিনি আমাদের সময়কে বলেন, ‘জোট নিয়ে আমি ভেরি মাচ হ্যাপি। প্যান্ডামিকের মধ্যে আর কী হতে পারে? এই পরিস্থিতিতেও আমার সঙ্গে জোটের মুখপাত্রের কথা হয়। আমি আমার বক্তব্য শেয়ার করি। আওয়ামী লীগ সভাপতি, মাননীয় প্রধানমন্ত্রী তিনি নিজে এই জোট করেছেন। এই জোট থাকবে। প্যান্ডামিক পরিস্থিতি স্বাভাবিক হলে নিশ্চিয়ই আমরা একসঙ্গে বসব। আমরা আমাদের কথা বলব, ঐক্যবদ্ধভাবে কাজ করব।’\nগণআজাদী লীগের সভাপতি এসকে শিকদার আমাদের সময়কে বলেন, ‘আমু করোনাকালীন পরিস্থিতিতে রেস্ট্রিকশনে আছেন। এতে জোটের কিছু কিছু লোকের অভিমান আছে। কিছু না পাওয়ার বেদনা আছে। ব্যক্তিগতভাবে আমি কিছু পাওয়ার জন্য রাজনীতি করি না। প্রধানমন্ত্রী শেখ হাসিনার নির্লোভ নীতি আমাকে স্পর্শ করেছে, তাই জোটে যুক্ত হয়েছি। সাম্প্রদায়িক শক্তি ও স্বাধীনতাবিরোধী শক্তির বিরুদ্ধে আমাদের এই আদর্শিক জোট। এই জোটের ভাবধারা বিলীন হওয়ার নয়।’\nশরিক দলগুলোর সঙ্গে কথা বলে জানা গেছে, জোটের প্রথম থেকেই ২৩ দফা ঘোষণা দিয়ে ১৪ দলীয় জোটের যাত্রা শুরু হয়। আওয়ামী লীগ, জাতীয় সমাজতান্ত্রিক দল (জাসদ), ন্যাশনাল আওয়ামী পার্টি (ন্যাপ) ও ১১ দলীয় জোট মিলে এই জোট গঠিত হয়। কিন্তু জোট গঠনের পরপরই ১১ দল থেকে বাংলাদেশের কমিউনিস্ট পার্টি (সিপিবি), বাংলাদেশের সমাজতান্ত্রিক দল (বাসদ)সহ কয়েকটি দল বেরিয়ে যায়। কিন্তু জোটটি ১৪ দল নামেই বিএনপি-জামায়াতের নেতৃত্বাধীন চারদলীয় জোট সরকারের বিরুদ্ধে আন্দোলন গড়ে তোলে। পরে ২০০৭ সালের এক-এগারোর রাজনৈতিক পটপরিবর্তনের পর ধীরে ধীরে নিষ্ক্রিয় হয়ে যায় জোটের শরিক ড. কামাল হোসেনের নেতৃত্বাধীন গণফোরাম।\nদলটি আনুষ্ঠানিকভাবে ঘোষণা দিয়ে ১৪ দল ছেড়ে না গেলেও একাদশ সংসদ নির্বাচনের আগে বিএনপিসহ কয়েকটি দল নিয়ে জাতীয় ঐক্যফ্রন্ট গঠন করে। আওয়ামী লীগ ক্ষমতায় থাকার প্রায় ১৩ বছরে আর কোনো দল আওয়ামী লীগের জোট ছেড়ে যায়নি। বরং আনোয়ার হোসেন মঞ্জুর নেতৃত্বাধীন জাতীয় পার্টি (জেপি) ও নজিবুল বশর মাইজভান্ডারীর নেতৃত্বাধীন তরিকত ফেডারেশন জোটে যোগ দেয়।


করোনার থাবায় আরও এক? সৌদি ফেরত বৃদ্ধের মৃত্যু মহারাষ্ট্রে/ Coronavirus 3rd Death Suspected in India as 71Year Old Back from Saudi Arabia Dies in Maharashtra | national - News18 Bangla, Today's Latest Bengali News\nকরোনার থাবায় আরও এক? সৌদি ফেরত বৃদ্ধের মৃত্যু মহারাষ্ট্রে\nকরোনার বলি আরও এক?\nদিন কয়েক আগেই জ্বর ও সর্দি নিয়ে মহারাষ্ট্রের বুলডানা জেলায় হাসপাতালে ভর্তি হয়েছিলেন ওই বৃদ্ধ৷ নিয়মমাফিক পরীক্ষার জন্যে তাঁকে আইসোলেশানে নেওয়া হয়৷\nLast Updated: March 14, 2020, 7:23 PM IST\nকর্ণাাটক দিল্লির পরে এবার মহারাষ্ট্র! শনিবার ৭১ বছর বয়েসি এক বৃদ্ধের মৃত্যু হল মহারাষ্ট্রের বুলডানা জেলায়৷ চিকিৎসক মহলের অনুমান, করোনা ভাইরাসের সংক্রমণেই মৃত্যু হয়েছে এই বৃদ্ধের৷\nদিন কয়েক আগেই জ্বর ও সর্দি নিয়ে মহারাষ্ট্রের বুলডানা জেলায় হাসপাতালে ভর্তি হয়েছিলেন ওই বৃদ্ধ৷ নিয়মমাফিক পরীক্ষার জন্যে তাঁকে আইসোলেশানে নেওয়া হয়৷ চিকিৎসকরা সন্দেহ করছিলেন তিনি করোনায় আক্রান্ত৷ হাসপাতাল কর্তৃপক্ষ জানিয়েছে, উচ্চরক্তচাপ ও ডায়াবিটিসে আক্রান্ত ছিলেন ওই ব্যক্তি৷ দিন কয়েক আগে তিনি সৌদি আরব থেকে ফিরেছিলেন তিনি৷\nকরোনার প্রথম বলি ছিলেন কর্ণাটকের এক বৃদ্ধ৷ তার পরেই মারা যান দিল্লির জনকপুরী অঞ্চলের এক বৃদ্ধা৷ এই পরিস্থিতিতে সংক্রমণ ঠেকাতে দেশের শিক্ষা থেকে ক্রীড়াঙ্গন সর্বত্রই সতর্কতা গ্রহণ করা হয়েছে৷ এখনও পর্যন্ত আক্রান্ত ৮৪, নজরদারিতে রাখা হয়েছে অন্তত ৪২ হাজার মানুষকে৷\nFirst published: March 14, 2020, 7:23 PM IST


সুবিচারের অপেক্ষায় তুর্কী তরুণী হাতুন সুরুচু | বিশ্ব | DW | 31.01.2016\nসুবিচারের অপেক্ষায় তুর্কী তরুণী হাতুন সুরুচু\n১১ বছর আগে জার্মানিতে নিজের ছোট ভাইয়ের গুলিতেই নিহত হয়েছিলেন হাতুন সুরুচু৷ তুর্কি বংশোদ্ভূত তরুণীর ভাই জানিয়েছিলেন, পরিবারের সম্মান বাঁচাতে বোনকে হত্যা করেছেন৷ স্বঘোষিত খুনির দ্বিতীয় দফা বিচার শুরু হয়েছে তুরস্কে৷\n২০০৫ সালে বড় দুই ভাই মুতুলু আর আলবাসালানের সহায়তা নিয়েই নিজের বড় বোন হাতুন সুরুচুকে গুলি করে হত্যা করে আয়হান৷ আয়হানের বয়স তখন ১৮ বছর৷ ওই বয়সেই বার্লিনের টেম্পেলহোফের কাছে বোনকে হত্যা করে সে৷ ২০০৬ সালে বার্লিনের আদালতেই দোষী সাব্যস্ত হওয়ায় ৯ বছরের কারাদণ্ড হয় তাঁর৷ বয়স বেশি হলে শাস্তি আরো কঠোর হতো৷\nএই সেই হত্যাকারী...\n২০১৪ সালে কারামুক্তির পর আয়হানকে তুরস্কে পাঠিয়ে দেয় জার্মান পুলিশ৷ তার আগে হাতুন হত্যার সঙ্গে পরোক্ষভাবে জড়িত বড় দুই ভাইয়ের বিরুদ্ধে খুব জোরালো প্রমাণ না পাওয়ায় বার্লিনের আদালত প্রথমে তাঁকে বেকসুর খালাস দেয়৷ কিন্তু কেন্দ্রীয় আদালত ২০০৭ সালে নতুন আইন প্রণয়ন করে তাদের বিচারের প্রস্তুতি শুরু করলে মুতুলু আর আলবাসালানও তুরস্কে চলে যায়৷\nনিহত হওয়ার সময় ২৩ বছর বয়সি এক প্রাণোচ্ছল তরুণী ছিলেন হাতুন৷ কিন্তু পরিবারের পছন্দের লোককে বিয়ে না করে ঘর ছেড়ে গিয়ে প্রেমিকের সঙ্গে ঘর-সংসার শুরু করে এক সময় সন্তানেরও মা হয়ে যাওয়ায় তাঁর পরিবারই হাতুনকে হত্যার জন্য হন্যে হয়ে ওঠে৷ তিন ভাই মিলে তাই হত্যাও করে তাঁকে৷\nগত সপ্তাহে তুরস্কের ইস্তানবুল শহরে শুরু হয়েছে হাতুন হত্যার বিচার৷ মুতুলু আর আলবাসালানের বয়স এখন যথাক্রমে ৩৫ ও ৩৬ বছর৷ তুরস্কের আইন অনুযায়ী হত্যার অপরাধে ২০ বছর থেকে সর্বোচ্চ ৫০ বছর পর্যন্ত কারাদণ্ড হতে পারে৷\nপারিবারিক সম্মান বাঁচানোর নামে হত্যাকে কি আপনি সমর্থন করেন? জানান মন্তব্যের ঘরে৷\nমুসলিম তরুণী টুচের জন্য শোক\nসাহায্য করতে গিয়ে মৃত্যু\nশনিবার সকালে পুলিশ ২৩ বছর বয়সি টুচের মৃত্যুর খবর নিশ্চিত করে৷ ঠিক ২৩তম জন্মদিনে মারা যান টুচে৷ অন্যদের সাহায্য করতে গিয়ে মৃত্যুকে বরণ করেন তিনি৷\nটুচে যে হাসপাতালে চিকিৎসারত অবস্থায় মারা যান, সেই হাসপাতালের সামনে মোমবাতি হাতে শোক প্রকাশ করেছেন দেড় হাজারের মতো মানুষ৷\nলাইফ সাপোর্ট বন্ধ করে দেয়া হয়\n১৪ নভেম্বর এক বখাটের আঘাতে আহত হওয়ার পর থেকে কার্যত কোমায় ছিলেন টুচে৷ ওফেনবাখ পুলিশ জানিয়েছে, গত শুক্রবার রাতে (৩০-১১-১৪) তাঁর লাইফ সাপোর্ট খুলে নেয়া হয়৷ চিকিৎসকরা টুচেকে ‘ব্রেইন ডেড’ ঘোষণার পর তাঁর লাইফ সাপোর্ট খুলে ফেলার সিদ্ধান্ত নেন পরিবারের সদস্যরা৷\nজার্মান প্রেসিডেন্টের শোক\nজার্মান প্রেসিডেন্ট ইওয়াখিম গাউক এবং হেসে রাজ্যের সরকার টুচের পরিবারের প্রতি সমবেদনা জানিয়েছে৷ এমন মৃত্যু ভয়ংকর বেদনাদায়ক বলে আখ্যা দিয়েছেন রাজনীতিবিদরা৷\nফাস্ট ফুড রেস্তরাঁয় ঝগড়া\nজার্মানির পশ্চিমাঞ্চলে অবস্থিত গিসেন বিশ্ববিদ্যালয়ের শিক্ষার্থী টুচেকে দুই সপ্তাহে আগে ঘুসি মেরেছিল এক তরুণ৷ সেসময় টুচে মাটিতে পড়ে যান৷ তুর্কি বংশোদ্ভূত এই তরুণী অন্য দুই মেয়েকে হয়রানি থেকে বাঁচানোয় হামলার শিকার হন৷\nটুচেকে মারার দৃশ্য সিসিটিভি ক্যামেরাতে ধরা পড়ে যা পরবর্তীতে গণমাধ্যমে প্রকাশ করা হয়েছে৷ ইতোমধ্যে সন্দেহভাজন তরুণকে আটকও করেছে পুলিশ৷\nসহানুভূতি এবং সংহতি\nওফেনবাখের সানা ক্লিনিকের সামনে দাঁড়ানোদের প্ল্যাকার্ডে লেখা ছিল ‘‘আজ আমরা সবার টুচে৷’’\nসর্বোচ্চ সম্মান জানানোর দাবি\nটুচের মৃত্যু নিয়ে সামাজিক যোগাযোগ মাধ্যমেও অনেক মানুষ মন্তব্য করেছেন৷ তাঁকে জার্মানির ‘অর্ডার অফ ম্যারিট’ পদক দেওয়ার দাবিতে এক অনলাইন পিটিশন চালু করা হয়েছে, যেখানে বুধবার পর্যন্ত প্রায় পৌনে দুই লাখের বেশি স্বাক্ষর জমা পড়েছে৷\nবুধবার ওফেনবাখে একটি মসজিদে টুচের অন্ত্যেষ্টিক্রিয়া অনুষ্ঠিত হয়৷ সহস্রাধিক মানুষ এতে অংশ নেন৷\nলেখক: পিয়া গ্রাম/এআই\nজার্মানিতে অনার কিলিং ‘সীমিত, তবে গুরুতর’\n‘অনার কিলিং’৷ নিজ পরিবারের সদস্যদের হাতের খুন হচ্ছে যুবক-যুবতীরা৷ ভারতসহ দক্ষিণ এশিয়ার বিভিন্ন দেশে এমন হত্যাকাণ্ডের খবর শোনা যায়৷ কিন্তু জার্মানিতে ‘অনার কিলিং’? (11.08.2011)\nযে মৃত্যু মুসলিম ও জার্মানদের এক করেছে\nজার্মানিতে বসবাসরত তুর্কি বংশোদ্ভূত ২৩ বছরের এক তরুণীর মৃত্যুর ঘটনা দেশটির সংখ্যালঘু মুসলিম সম্প্রদায় সহ জার্মানির মানুষকে শোকাহত করেছে৷ তাঁরা সবাই ঐ তরুণীকে জার্মানির সর্বোচ্চ বেসামরিক খেতাব দেয়ার দাবি জানিয়েছেন৷ (03.12.2014)\nজার্মানির শিক্ষাপ্রতিষ্ঠানগুলিতে তুর্কি ভাষা শেখার ধুম\nইদানীং জার্মানিতে অনেক শিক্ষার্থী তুর্কি ভাষা শেখায় আগ্রহ দেখাচ্ছে৷ ভবিষ্যতে শুধু তুর্কি বংশোদ্ভূতরা নয়, যে কেউ স্কুলে দ্বিতীয় বিদেশি ভাষা হিসাবে তুর্কি নির্বাচন করতে পারবে৷ বহু জার্মান স্কুলেই তাই শিখানো হচ্ছে এ ভাষা৷ (31.03.2014)\nজার্মানিতে ইসলামি কিন্ডারগার্টেন\nজার্মানির মুসলিম কিন্ডারগার্টেন ‘হালিমা' যাত্রা শুরু করে ১৯৯৯ সালে৷ জার্মানির মুসলমানদের এখানকার সমাজে সম্পৃক্ত করার ব্যাপারে গুরুত্বপূর্ণ ভূমিকা রাখছে প্রতিষ্ঠানটি৷ (23.01.2014)\nকি-ওয়ার্ডস বিশ্ব, জার্মানি, তুরস্ক, বোনকে হত্যা, ইউরোপ, তুর্কী, হাতুন হত্যার বিচার, অপরাধ, বার্লিন\nকোলনের পর বার্লিন, আবার যৌন হামলা 16.05.2016\nকোলনে বর্ষবরণ উৎসবে নারী নির্যাতনের ঘটনার রেশ আজও কাটেনি৷ সপ্তাহান্তে বার্লিনের রাজপথে এক উৎসবেও এমন ঘটনার পুনরাবৃত্তি ঘটেছে৷\nজার্মান কমেডিয়ানের বিরুদ্ধে মামলা করলেন এর্দোয়ান 13.04.2016\nরেচেপ তাইয়েপ এর্দোয়ানের বিরুদ্ধে একটি ব্যঙ্গাত্মক কবিতায় নানা ধরনের অবমাননাকর ও মূলত যৌন ইঙ্গিত করে তুর্কি প্রেসিডেন্টের অপাত্র হয়েছেন জার্মান কমেডিয়ান ইয়ান ব্যোমারমান৷


আমরা কতটা প্রস্তুত? || The Daily Janakantha\nPrint বিশেষ প্রতিনিধি ॥ মনুষ্যসৃষ্ট জলবায়ু পরিবর্তনের প্রভাবে বৈশ্বিক উষ্ণতা বাড়ছে। অহরহই ঘটছে প্রাকৃতিক দুর্যোগ। সুনামি, স্যান্ডি, এথিনা, মহাসেন ক্যাটরিনা, হাইয়ান, হুদহুদ, আইলার মতো প্রলঙ্করী ঘূর্ণিঝড়ে দুর্যোগ নামছে বিশ্বে। হারিকেন-ঘূর্ণিঝড়ের মতো দুর্যোগ মোকাবেলায় বেশ পারদর্শিতার পরিচয়ও দিয়েছে বাংলাদেশ। জাতিসংঘেও প্রশংসিত হয়েছে দুর্যোগ মোকাবেলার পারঙ্গমতা। কিন্তু হারিকেন-ঘূর্ণিঝড়ের চেয়ে আরও ভয়ঙ্কর কোন প্রাকৃতিক দুর্যোগ ঘটলে তা কি মোকাবেলা করতে পারবে? কিংবা টানা বর্ষণ ও বন্যা সুনামি মোকাবেলায় বাংলাদেশ কী আদৌ প্রস্তুত।গত এক শতাব্দী ধরেই ভারত মহাসাগরের উষ্ণতা বাড়ছে। সম্প্রতি ভারত ও ফ্রান্সের গবেষকেরা জানিয়েছেন, ভারত মহাসাগরের এই উষ্ণতা বৃদ্ধির উচ্চ হারের কারণে বিশ্বের জলবায়ু পরিবর্তন ও সাগরের জীববৈচিত্র্যের ওপর নেতিবাচক প্রভাব ফেলবে। ইন্টারন্যাশনাল ফেডারেশন অব রেড ক্রস এ্যান্ড রেড ক্রিসেন্ট সোসাইটির (আইএফআরসি) প্রধান আস সাই বলেন, ‘জীবিকা ধ্বংস ও ক্রমবর্ধিষ্ণু নিরাপত্তাহীনতার জন্য জলবায়ু পরিবর্তন, সামাজিক, শারীরিক ও অর্থনৈতিক ব্যবস্থার ওপর এর প্রভাব বিশ্বকে নতুন ঝুঁকির দিকে ঠেলে দিচ্ছে।’ জলবায়ু পরিবর্তনের কারণে প্রকৃতিতে এখন নানা ধরনের দুর্যোগের ঘটনা ঘটছে। যার বড় উদাহরণ সুনামি। এর প্রভাবে তাসের ঘরের মতো বাড়িঘর, সম্পদ-সাগরের পানিতে ভেসে যায়। ২০১১ সালে জাপানে স্মরণকালের ভয়াবহ ভূমিকম্প ও সুনামির কারণে বিশ্বে মোট ক্ষয়ক্ষতির পরিমাণ ছিল প্রায় ৪০ হাজার কোটি ডলার। সুনামির মতো এমন ঘটনা যদি বাংলাদেশে ঘটে তবে তার পরিণতি কি হবে? উন্নত ও আধুনিক প্রযুক্তি নিয়েও সুনামির ভয়াবহতা ঠেকাতে পারেনি জাপান। মৌসুমী বন্যায় ধসেপড়া ভারতের মহারাষ্ট্রের মালিনা গ্রাম একটি পুরো পাহাড়ের নিচে চাপা পড়ে। বিশ্বের সবচেয়ে উন্নত দেশ হওয়া সত্ত্বেও যুক্তরাষ্ট্রে আঘাত হানা প্রলয়ঙ্করী ঝড় স্যান্ডি ছিল সবচেয়ে বড় বিপর্যয়ের ঘটনা । মোট ক্ষয়ক্ষতির মধ্যে যুক্তরাষ্ট্রেরই ছিল ৬৫ শতাংশের কিছু বেশি। স্যান্ডির আঘাতে দেশটির ক্ষতি হয়েছে প্রায় আড়াই হাজার কোটি ডলার। বাংলাদেশ বহুকাল ধরেই বিশ্বের শীর্ষস্থানীয় দুর্যোগপ্রবণ দেশ হিসেবে পরিচিত। জলবায়ু পরিবর্তনজনিত কারণে সে দুর্ভোগের পরিধি আরও বাড়িয়েছে। জাতিসংঘের জলবায়ু পরিবর্তনজনিত ঝুঁকির তালিকায় শীর্ষে অবস্থান করছে বাংলাদেশের নাম। গবেষণা প্রতিষ্ঠান ম্যাপলক্রফট বিশ্বের ১৭০ দেশে জরিপ চালিয়ে বলেছে, আগামী ৩০ বছরে বিশ্বের যে ১৬ দেশ প্রাকৃতিক দুর্যোগের কারণে সবচেয়ে বেশি বিপন্ন হবে তার শীর্ষে থাকবে বাংলাদেশ। ফলে বাংলাদেশে যদি সুনামির মতো ভয়াবহ ঘটনা ঘটে। হঠাৎ সমুদ্রের তলদেশে ভূমিকম্পের কারণে যদি কক্সবাজার শহর কিংবা চট্টগ্রামের বাড়িঘর কাগজ টুকরোর মতো ভেসে যায়। কিংবা উজানের পাহাড়ী ঢলের সঙ্গে পুরো একটি পাহাড়ই ভেসে এসে সীমান্তবর্তী কোন গ্রামের ওপর আছড়ে পড়ে। তখন কি ভয়াবহ অবস্থা সৃষ্টি হবে? সেই ভয়াবহ অবস্থা মোকাবেলার প্রস্তুতি কি বাংলাদেশের আছে। একটি পাইপের মধ্যে পড়ে যাওয়া শিশু জেহাদকেই আমরা জীবিত উদ্ধার করতেন পারিনি। আর যদি এ ধরনের ঘটনা ঘটে, তখন কি ভয়ঙ্কর পরিস্থিতি তৈরি হবে, সেটা কি আমরা কখনো ভেবে দেখছি।


কর্মহীন হয়ে পড়া নিম্ন আয়ের মানুষদের জন্য সাহায্যের হাত বাড়িয়ে দিতে মঙ্গলবার রাতে রাস্তায় নেমেছিলেন জাতীয় ক্রিকেটার রুবেল হোসেন।\nঅসহায়দের সাহায্য করার ছবি নিজের ভেরিফাইড ফেসবুক পেজে পোস্ট করেন তিনি। পাশাপাশি বিত্তবানদের এগিয়ে আসার আহ্বান জানিয়েছেন, ‘এখন আতঙ্কিত হওয়ার সময় নয়, এখন সময় নিজেকে সুরক্ষিত রেখে আশপাশের মানুষজনকে সাহায্য করার। আসুন না, এই দুর্যোগে আমরা যে যেভাবে পারি, সেভাবে অসহায় মানুষদের দিকে সাহায্যের হাত বাড়িয়ে দিই।’\nব্যক্তিগত উদ্যোগে দুস্থদের মাঝে খাবার বিতরণ করেছেন রুবেল। পিকআপ ভর্তি চাল-ডাল নিয়ে মিরপুরের কিছু এলাকায় বের হন দুস্থ মানুষদের সহায়তা করতে। এ দিন তিনি ২১৫ প্যাকেট খাবার বিতরণ করেছেন। প্যাকেটে ছিল ৫ কেজি চাল, ১ কেজি ডাল, আলু, পেঁয়াজ, সাবান, লবণ, তেল ইত্যাদি। তবে কিছু কর্মকাণ্ডে অবাক হয়েছেন এই পেসার।\nঅনেক সাধারণ মানুষ ভিড় করেছিলেন রুবেলের থেকে খাবারের প্যাকেটগুলো নিতে। তন্মধ্যে অনেকেই দুস্থ ছিলেন না! এমন একজন ব্যক্তি রুবেলের কাছ থেকে সহায়তা নিতে এসেছিলেন, যিনি আবার ঢাকা শহরে একটি ভবনের মালিক! ভীষণ অবাক হলেও কিছু বলেননি রুবেল। একেক মানুষের মানসিকতা একেক রকম। এই মুহূর্তে দেশে সবচেয়ে বিপদে আছেন দিনমজুররা। সবকিছু বন্ধ হয়ে যাওয়ায় তাদের আয় রোজগারও বন্ধ হয়ে গেছে।\nকিছু দিন আগে করোনাভাইরাস নিয়ে বাংলাদেশের ব্যবসায়ীদের ওপর ক্ষোভ প্রকাশ করে একটি বার্তা দিয়েছিলেন রুবেল। লোভী মুনাফাখোর ব্যবসায়ীদের মধ্যে যারা কৃত্রিম সঙ্কট তৈরি করে দাম বাড়াচ্ছে তারাই আসলে দেশের করোনাভাইরাস বলে আখ্যায়িত করেন তিনি। রুবেল লিখেন, ‘লোভী ও নির্মম জাতি আমরা। চায়নাতে এত বড় একটা বিপর্যয় গেল মাস্কের দাম কমিয়ে দিলো উৎপাদনকারী প্রতিষ্ঠান, কারণ তারা মানুষ। আর আমরা করোনার নাম শুনেই পাঁচ টাকার মাস্ক ৫০ টাকা আর ২০ টাকার মাস্ক ১০০-১৫০ টাকা করেছি।\nকরোনা ও দল নিয়ে তামিমের ভাবনা\nচুক্তির বাইরে থাকা ক্রিকেটারদের বেতন দেবে বিসিবি\nহোমে কতটা সফল ক্লাবগুলো?\nবাধা কাটল স্মিথের\nরাসেল আমাদের লারা-গেইল : ব্রাভো\nকরোনাভাইরাসের মধ্যেই খেলায় ফিরবে ইংল্যান্ড!


Info. About মহেন্দ্রলাল সরকার. What's This?\nⓘ মহেন্দ্রলাল সরকার\nমহেন্দ্রলাল সরকার ইন্ডিয়ান অ্যাসোসিয়েশন ফর দ্য কালটিভেশন অফ সাইন্স-এর প্রতিষ্ঠাতা। তিনি পেশায় চিকিৎসক ছিলেন। তিনি ১৮৭৬ সালে এই প্রতিষ্ঠানটি প্রতিষ্ঠা করে ভারতে বিজ্ঞান প্রসারের ক্ষেত্রে গুরুত্বপূর্ণ ভূমিকা পালন করেন। তার পরামর্শে সরকারি বিবাহবিধি প্রণয়নে মেয়েদের বিবাহের বয়স ন্যূনপক্ষে ১৬ বছর নির্ধারণ করেছিলেন। ১৮৮৮ সালে বঙ্গীয় প্রাদেশিক সম্মেলনে তিনি সভাপতিত্ব করেন। এই সম্মেলনে অসমের চা শ্রমিকদের দুরবস্থা সম্বন্ধে প্রস্তাব নেয়া হয়। মহেন্দ্রলাল শ্রমিকদের অপমানসূচক কুলি শব্দ ব্যবহারে আপত্তি করেন। তিনি কলকাতা বিশ্ববিদ্যালয়ের ফেলো, অনারারি ম্যাজিস্ট্রেট, কলকাতার শেরিফ এবং বঙ্গীয় ব্যবস্থাপক সভার সদস্য ছিলেন।\nমহেন্দ্রলাল সরকার কলকাতার কাছে একদা ব্রিটিশ বাংলা প্রেসিডেন্সির অন্তর্গত হাওড়া জেলার পাইকপাড়ামুন্সিরহাট গ্রামে জন্মগ্রহণ করেন। পিতার নাম তারকনাথ সরকার। খুব ছোট বয়সে তিনি অভিভাবকহীন হয়ে পড়েছিলেন। মাত্র পাঁচ বছর বয়সে তিনি পিতৃহারা ও আট বছর বয়সে মাতৃহারা হন। বাবাকে হারাবাপর মহেন্দ্রলাল সরকারকে মা কলকাতার নেবুতলায় মাতুলালয়ে নিয়ে চলে যান এবং সেখানেই বড় হয় ওঠেন।\nবাংলা শিক্ষার জন্য তিনি গিয়েছিলেন "গুরুমশাই" এর কাছে। আর এক গুরু ঠাকুরদাস দে মহাশয় তাকে ইংরেজি ভাষাটা খুব ভাল করে শেখান। । ইংরেজিতে জ্ঞান লাভ করার সুবাদেই তিনি ১৮৪০ সালে হেয়ার স্কুলে ভর্তি হন। ১৮৪৯ সালে তিনি জুনিয়র স্কলারশিপ পরীক্ষায় উত্তীর্ণ হয়েছিলেন। তখন হিন্দু কলেজে বিজ্ঞান পড়ার সুযোগ না থাকায় তাকে মেডিসিন নিয়ে পড়ার জন্য কলকাতা মেডিকেল কলেজে পাঠানো হয়। মেডিকেল কলেজে পাঠরত অবস্থায় তার জ্ঞানের উৎকর্ষতা এতোটাই প্রতিভাত হয়েছিল যে তাকে দ্বিতীয় বর্ষে ছাত্রছাত্রীদের একাধিক বক্তৃতা দিতে আহ্বান করেছিলেন অধ্যাপকরা। কলেজ জীবনে তিনি অনেক কৃতিত্ব অর্জন করেছিলেন এবং ১৮৬০ সালে মেডিসিন, শল্যচিকিৎসা ও ধাত্রীবিদ্যায় অনার্স সহ চূড়ান্ত পরীক্ষায় উত্তীর্ণ হয়েছিলেন। ১৮৬৩ সালে তিনি এমডি ডিগ্রি লাভ করেছিলেন। তিনি এবং জগৎবন্ধু বসু ছিলেন কলকাতা বিশ্ববিদ্যালয়ের দ্বিতীয় এমডি চন্দ্রকুমার দে মহাশয়ের পরে।\nWikipedia: মহেন্দ্রলাল সরকার


প্রকাশ: ০৩ সেপ্টেম্বর ২০২১, ১২:৪৮ PM\nআপডেট: ০৩ সেপ্টেম্বর ২০২১, ১২:৪৮ PM\nআগামী ১২ সেপ্টেম্বর থেকে দেশের প্রাথমিক, মাধ্যমিক ও উচ্চমাধ্যমিক পর্যায়ের শিক্ষাপ্রতিষ্ঠান খুলে দেওয়ো হচ্ছে। স্কুল-কলেজ খোলার পর থাপে ধাপে বিশ্ববিদ্যালয়গুলো খুলে দেওয়া হবে।\nশুক্রবার (৩ সেপ্টেম্বর) চাঁদপুরে এক অনুষ্ঠান শেষে ১২ সেপ্টেম্বর থেকে স্কুল-কলেজ খুলে দেওয়ার সিদ্ধান্তের কথা জানান শিক্ষামন্ত্রী ডা. দীপু মনি।\nতিনি বলেন, দ্রুত সময়ের মধ্যে শিক্ষাপ্রতিষ্ঠান খোলার বিষয়ে প্রধানমন্ত্রীর নির্দেশনা ছিল। এছাড়া গতকাল করোনা মোকাবিলায় গঠিত জাতীয় কারিগরি পরামর্শক কমিটির পক্ষ থেকে স্কুল-কলেজ খোলার পক্ষে মত দেয়া হয়েছে। সবকিছু বিবেচনায় নিয়েই ১২ সেপ্টেম্বর থেকে প্রাথমিক থেকে শুরু করে উচ্চমাধ্যমিক পর্যায়ের শিক্ষাপ্রতিষ্ঠান খোলার সিদ্ধান্ত নেয়া হয়েছে।\nএদিকে স্কুল-কলেজের পর আগামী অক্টোবর থেকে থাপে ধাপে বিশ্ববিদ্যালয়গুলো খুলে দেওয়া হবে। বিশ্ববিদ্যালয় খোলার প্রস্তুতির কারণে অক্টোবরের আগে সেগুলো খোলা সম্ভব হবে না বলে জানা গেছে।\nএ প্রসঙ্গে জানতে চাইলে বিশ্ববিদ্যালয় মঞ্জুরি কমিশনের (ইউজিসি) সচিব ড. ফেরদৌস জামান দ্যা ডেইলি ক্যাম্পাসকে বলেন, বিশ্ববিদ্যালয় খোলার সিদ্ধান্ত আগেই জানিয়ে দেয়া হয়েছে। অক্টোবর থেকেই বিশ্ববিদ্যালয়গুলো খোলা হবে।\nতিনি আরও বলেন, ১২ সেপ্টেম্বর থেকে স্কুল-কলেজ খোলা হলেও অক্টোবরের আগে বিশ্ববিদ্যালয় খোলা সম্ভব হবে না। স্কুল-কলেজে শিক্ষার্থীরা বাড়ি থেকে গিয়ে ক্লাস করবে। আর বিশ্ববিদ্যালয়গুলোতে শিক্ষার্থীরা হল কিংবা মেসে থেকে ক্লাস করে। এক্ষেত্রে হল খোলার জন্য সময় দরকার। সেজন্য অক্টোবরের আগে বিশ্ববিদ্যালয় খোলা সম্ভব হবে না।\nবিশ্ববিদ্যালয়গুলো তিন ধাপে খোলার পরিকল্পনা করা হয়েছে। প্রথম ধাপে অনার্স চতুর্থ বর্ষ ও মাস্টার্সের শিক্ষার্থীদের হল-ক্যাম্পাসে নিয়ে আসা হবে। তাদের ক্লাস-পরীক্ষা সশরীরে নেয়া হবে। এরপর পরিস্থিতি দেখে সেকেন্ড স্টেজে তৃতীয়, দ্বিতীয় ও প্রথম বর্ষের শিক্ষার্থীদের ক্যাম্পাসে নিয়ে আসা হবে। সবশেষ ২০২০-২১ শিক্ষাবর্ষের শিক্ষার্থীদের ভর্তি পরীক্ষা শেষ করে তাদের ক্যাম্পাসে আনার পরিকল্পনা করা হয়েছে। তবে কোনো বিশ্ববিদ্যালয়ের যদি প্রস্তুতিতে ঘাটতি থাকে তবে তারা পরেও ক্যাম্পাস খুলতে পারবে। এক্ষেত্রে একাডেমিক কাউন্সিলের সিদ্ধান্ত চূড়ান্ত বলে বিবেচিত হবে।\nএ প্রসঙ্গে ড. ফেরদৌস জামান জানান, আগামী ১৫ অক্টোবরের পর বিশ্ববিদ্যালয়গুলো খুল দেয়ার সিদ্ধান্ত হয়েছে। এর আগে বিশ্ববিদ্যালয় সংশ্লিষ্ট সকলের টিকা নিতে হবে। টিকা নেয়ার তথ্য ইউজিসিতে পাঠাতে হবে।\nবায়োটেকনোলজিতে এমএসসি করে ডোম পদে চাকরি, জানাতে পারছেন না বাড়িতে\nস্কুল-কলেজ খুলছে, শ্রেণিকক্ষে মানতে হবে ৩ নির্দেশনা


মিশরের মসজিদে ভয়াবহ জঙ্গি হামলা, দুই শতাধিক মানুষ নিহত, জখম শতাধিক | egypt mosque attacked death toll rises - Bengali Oneindia\n| Updated: Fri, Nov 24, 2017, 23:28 [IST]\nমিশরের সিনাইতে এক মসজিদে হামলার ঘটনায় মারা গেলেন ১৫৫ জন। জানা গিয়েছে ওই মসজিদে বন্দুকবাজের হামলা ছাড়াও একটি বোমা বিস্ফোরণে মারা গিয়েছেন অনেকে। এই নারকীয় হামলায় ঘটনায় আতঙ্কে কাঁপছে মিশর। এখনও পর্যন্ত কোনো সংগঠন হামলার দায় স্বীকার করেনি। প্রথমে জনা গিয়েছিল মৃতের সংখ্যা ১১৫ , পরে তা বেড়ে দাঁড়ায় ১৫৫ জন।\nVideo showing inside the mosque targeted by terrorists in #Egypt’s #Sinai Peninsula#EgyptAttack pic.twitter.com/ffuuhFFKjU\n— Press TV (@PressTV) November 24, 2017\nমিশরের এল অরিশ থেকে ৪০ কিলোমিটার দূরে অবস্থিত রাওদা মসজিদে এই রক্তাক্ত ঘটনা ঘটে যায়। সেদেশের এক সংবাদ সংস্থার খবর অনুযায়ী আহতের সংখ্য়া ১২০ জন। ৪ বছর ধরে মিশরে ইসলামিক স্টেট-এর বিদ্রোহের মধ্যে এখনও পর্যন্ত এত বড়সড় হামলা হয়নি। এই বিদ্রোহ থামাতে গিয়ে বেশ বেগ পেতে হচ্ছে মিশরের প্রশাসনকে।\nএদিকে,এক প্রত্যক্ষদর্শীর সংবাদ সংস্থা রয়টার্সকে জানিয়েছে, হামলাকারীরা প্রথমে গুলি করতে করতে আততায়ীরা মসজিদের ভিতরে ঢুকতে থাকে। সেই সময়ে মসজিদ থেকে বেরোতে গিয়েই গুলির মুখে পড়ে মারা যান বহুজন। একটি অ্যাম্বুলেন্সেও গুলি করা হয় বলে জানা গিয়েছে।\n৪, ৫ জন জঙ্গি দিল্লিতে! রাজধানীতে জারি হাই অ্যালার্ট\nনিরাপত্তা বাহিনীর বড় সাফল্য! শ্রীনগরে এনকাউন্টারে নিকেশ ৩ জঙ্গি\nattack egypt death injured আহত মৃত মিশর\nAround 155 killed, 120 wounded after an explosion struckamosque in Egypt's northern Sinai on Friday.


অক্টোবর 8, 2017 জনপ্রিয় ফরেক্স ট্রেডিং কৌশল লেখক তুহিন বসু 39811 দর্শকরা\nআমরা আমাদের 28 এ আগস্ট কিভাবে ফরেক্স ট্রেডিং করে আয় করবেন 1 থেকে সেপ্টেম্বর 2017 থেকে বাইনারি বিকল্পগুলি কীভাবে ট্রেড করব তা প্রশ্নের উত্তর দিই . এখন Vasisuary - আমি আপনি আপীল, মনোযোগ ! ফোকাস, তার নাক অবচয় বন্ধ এবং আমাকে বলুন, দয়া করে।\nআপনি শুধুমাত্র একটি উপায় খুঁজে বের করতে প্রয়োজন কিভাবে ইন্টারনেট ছাত্র মাধ্যমে অর্থ উপার্জনের জন্য আপনার জন্য সঠিক যে।\nকিভাবে ফরেক্স ট্রেডিং করে আয় করবেন - স্বয়ংক্রিয় ট্রেডিং\nপ্রায় ট্রেডারদের মধ্যে একটি অভ্যাস দেখা যায় যে,তাদের অনেক গুলো চার্টে সুন্দরভাবে লেভেল কিভাবে ফরেক্স ট্রেডিং করে আয় করবেন মার্ক করা আছে, কিন্তু লংটাইমের পরিপেক্ষিতে তারা ভুলে যায় কোন কারণে তারা তিনি বলেন, শ্বাস প্রশ্বাস নিয়ন্ত্রণ এবং মানসিক চাপ ও উদ্বেগ দূর করতে মেডিটেশন একটি গুরুত্বপূর্ণ উপায়।\nএকটি কনফিগারযোগ্য ওয়েব পোর্টাল ডোমেনে ইনস্টল করা কিভাবে ফরেক্স ট্রেডিং করে আয় করবেন পরিষেবাগুলির একটি সংক্ষিপ্ত বিবরণ প্রদান করে। ষষ্ঠ লেনিন। ফুল। সিআইটি। সিটি।, টি .40, পি। 315 ইবনে।\nকিভাবে ট্রেড করবেনঃ ডাবল টপ পিক করে পাইস যখন কমে গিয়ে নেক (Neckline) লেভেলকে ক্রস করে তখন সেল অর্ডার করতে পারেন। তবে খেয়াল রাখবেন নেক লেভেলকে ক্রস না করলে কিন্তু বটম বাউন্স করে উপরে উঠে যেতে পারে। এখানে r এর মান ½, একটু দেখো তো, পদ যত সামনের দিকে যাচ্ছে, এর মান তত ছোট হচ্ছে না?\nএকবার BIOS কনফিগার হয়ে গেলে, আপনি ফ্ল্যাশ ড্রাইভ থেকে উইন্ডোজ7ইনস্টল করতে সরাসরি যেতে পারেন। শুরু হচ্ছে। নিজেকে সহানুভূতিশীল হতে হবে, একজন বন্ধুর সাথে কথোপকথনে যেমন সমর্থিত হতে হবে। বলুন, "আমি জানি যে আমি এভাবে আচরণ করি না, কিন্তু তারপর আমাকে সঠিক বলে মনে হয়। সবাই ভুল করে। অন্যথায় আমি অন্যথায় চেষ্টা করার চেষ্টা করব।"\nস্টপ লস: কিভাবে ফরেক্স ট্রেডিং করে আয় করবেন\nএখানে প্রশ্নগুলি তালিকাভুক্ত করার সময় বিবেচনা করার জন্য সাধারণ বিষয়গুলি হল।\n‘পেশাগত কিভাবে ফরেক্স ট্রেডিং করে আয় করবেন স্বাস্থ্য ও নিরাপত্তা মেলা’ নামের মেলাটি নগরীর মুসলিম ইনস্টিটিউট হল চত্বরে শুরু হবে শুক্রবার; চলবে শনিবার পর্যন্ত। চিনা বাদামের সকল স্বাস্থ্য উপকারিতা উপভোগ করতে প্রতিদিন অবশ্যই একমুঠো চিনা বাদাম খেতে পারেন। স্বাস্থ্যকর জীবনযাপন এর জন্য চিনা বাদাম আপনাকে বিশেষ ভাবে সাহায্য করবে।\nআর এটাই হলো রাসূল (সাল্লাল্লাহু আলাইহি ওয়া সাল্লাম) এর সেই বাণীর ব্যাখ্যা যা “সাইয়্যিদ আল ইসতেগফার” (ক্ষমা চাওয়ার সর্বশ্রেষ্ঠ পন্থা) এ বর্ণিত হয়েছে। এবারের অলিম্পিক ডে আয়োজনের জন্য সম্ভাব্য ব্যয়ের পরিমান ধরা হয়েছে ৩৯ লাখ ৭৫ হাজার টাকা। আন্তর্জাতিক অলিম্পিক কমিটির (আইওসি) অনুদান ছাড়াও পৃষ্ঠপোষক প্রতিষ্ঠান সমূহের সহায়তায় এই ব্যয় সংকুলান করা হবে বলে সংবাদ সম্মেলনে জানানো হয়।\nআরে উস্তাদ ডাব্লিউ ডাব্লিউ এফের মারদাঙ্গা রেসলার! ইয়ে মানে বাংলাদেশে অফিসগামী মধ্যবিত্তই জানেন বাসে উঠতে কি কসরত করতে হয়। মাইসের ঘামে নিজের ঘাম সব একাকার, এমন কি বাসে উঠেও শান্তি নাই, রেসলিং এর মত গুতাইয়া গুতাইয়া নিজের জন্য ফাঁকফোকড় করে জায়গা বের কিভাবে ফরেক্স ট্রেডিং করে আয় করবেন করতে হবে। ভীড়ের ঠেলায় দেখলেন আপনের টিফিন ক্যারিয়ার আরেক বেটায় নিয়ে গেসে, বিবি আপনার জন্য পেয়ার আর মহব্বত দিয়ে ইলিশের দোপেয়াজো রান্না করছে, আপনার চোখের সামনে টিফিনে ক্যারিয়ার নিয়া গেলো এটা নিয়ে মন খারাপ করার আগেই ঠাওর করলেন কে যেন আপনার প্যান্টের পকেট হাতড়াচ্ছে। চোখের পলকে ক্রেডিট কার্ড দিয়ে কিস্তিতে সদ্য কেনা মোবাইল ফুন ফুরুত! অন্য দিকে, উন্নত পাঠক ভুলের মধ্যে হয়। অপ্রয়োজনীয় চোখ স্থিরকরণ: পাঠ্য প্রতিটি ব্লক দেখতে, টেক্সট ব্লক না। আমি কি পড়ছি তা জানি না; বার্নারের জন্য, আপনি যা শিখতে চান তা বুদ্ধিমান পাঠটি দ্রুত পড়ার চাবি। একটি দীর্ঘ বা প্রশিক্ষণ অধিবেশন আগে, একটি ক্রীড়াবিদ মত পূর্ববর্তী উষ্ণ আপ করবেন না।\nআপডেট হওয়া অনুবাদগুলি: এস্তোনিয়ান, গ্যালিশিয়, ল্যাটিন, রাশিয়ান। ডিএনএ -55958 ব্যাটারি সেভার - নেভিগেট না করেও পাওয়ার সেভার ডিসপ্লে অ্যাডব্লকার ইঙ্গিত গ্রহণের পর\nপেইন্ট "ঠান্ডা স্বর্ণকেশী" যথেষ্ট নাও হতে পারে। অপ্রয়োজনীয় yellowness সেরা neutralizer corrector (মিকস্টন) রক্তবর্ণ রঙ। তিনি brunettes আলো দ্বারা কমলা এবং তামার টোন "ক্লিয়ারিং" সঙ্গে সামলাতে পারেন। টেলিস্কোপের লেন্সগুলির মধ্যে একটি ডায়োপ্টারের অপটিক্যাল শক্তি এবং সর্বাধিক সম্ভাব্য ব্যাস হওয়া উচিত। আপনি যেমন একটি লেন্স খুঁজে পেতে পারেন, উদাহরণস্বরূপ, একটি চশমা কর্মশালা, যেখানে বিভিন্ন আকারের চশমা তাদের জন্য চশমা কাটা হয়। লেন্স বাইকোভেক্স হলে কিভাবে ফরেক্স ট্রেডিং করে আয় করবেন এটি ভাল। যদি কোনও বাইকভেকক্স না থাকে - তবে আপনি একে অপরের থেকে3সেন্টিমিটার দূরত্বে অন্য দিকের একত্রে ফ্ল্যাট-কনভেক্স লেন্স অর্ধেক ডাইপার ব্যবহার করতে পারেন।


ইন্টারনেট আমাদের বিভক্ত করে দিচ্ছে ! | প্রিয় টেক\nদুর্নীতির নানা অভিযোগে দুদক কার্যালয়ে টেলিটকের ব্যবস্থাপনা পরিচালক চমৎকার নতুন ডিজাইন নিয়ে এলো গুগল ম্যাপ ল্যাপটপ কেনার আগে দেখে নিন Home → Blogs → Ishtiak Khan's blog\nইন্টারনেট আমাদের বিভক্ত করে দিচ্ছে !\nSubmitted by Ishtiak Khan on Sun, 05/08/2012 - 10:42am\nনতুন এক অ্যালগরিদম নিশ্চিত করে জানিয়েছে - আমরা কেবল আমাদের মত চিন্তা-চেতনার লোকদের সাথে মিশছি:\nআপনি যখন ভুল চিন্তা করেছেন তখন লোকজন আপনাকে সমালোচনা করে শুধরে দিয়েছে আর এর মাধ্যমে নিজেকে আপনি একজন সুদ্ধ চিন্তার মানুষ হিসেবে গড়ে তুলেছেন। কিন্তু ইন্টারনেট এক্ষেত্রে বাঁধার সৃষ্টি করছে। এই প্রযুক্তি ব্যবহার করে আমরা এমন সবার সাথে মিশছি, যারা ভিন্ন ধারার না হয়ে বরং আমাদের মত চিন্তা করতেই পছন্দ করে। ফলে আমরা “ইয়েস ম্যান”দের দ্বারা বেষ্টিত হয়ে পড়ছি। এরা আমাদের প্রতিটি কথায় ইতিবাচক সাড়া দিয়ে থাকে এবং কখনই আমাদের সত্যিকারের সমালোচনা করেনা। যার কারণে আমরা ধীরে ধীরে একটি গণ্ডীর মধ্যে বন্দি হয়ে পরছি আর আমাদের চারপাশটা ভরে যাচ্ছে ইয়েসম্যানদের দ্বারা।\nপ্রথমে আসা যাক ফেসবুক প্রসঙ্গে, আপনার কি মনে হয় ফেসবুক আপনার সব বন্ধুদের আপডেট দেয়? না, মোটেও না, যতক্ষণ না আপনি ফেসবুক কে বলে দিবেন তার আগ পর্যন্ত এটা কেবল তাদের আপডেট দেবে যাদের সাথে আপনার লাইক বা শেয়ার বেশি। আপনার সাথে আপনার বন্ধুদের মতামতের মিলের উপর ভিত্তি করে ফেসবুক আপনার বন্ধুদের বাছাই করছে, একে কি ষড়যন্ত্র হিসেবে ধরবেন? না, এটা সাধারণ একটা কম্পিউটার অ্যালগরিদম।\nপ্রশ্ন হল আপনার এই ইয়েস ম্যানদের বৃত্তে বন্দী থাকার অসুবিধাটা কোথায় ?\nঅসুবিধাটা হল এই যে নতুন কোন চিন্তা বা কোন মতাদর্শ আপনাকে স্পর্শও করতে পারবে না, ফলে আপনার চিন্তা করার ক্ষমতা হ্রাস পাওয়াটা খুবই স্বাভাবিক। ২)গুজব দ্রুত ছড়িয়ে দেবার নতুন মাধ্যম:\nশুধু প্রয়োজনীয় খবরই নয়, ইন্টারনেট অপ্রয়োজনীয় খবর ও গুঁজব ছড়াতেও অনেক বেশী পারদর্শী। আপনি কি শতভাগ নিশ্চিত করে বলতে পারবেন যেসকল খবর আপনি ফেসবুক থেকে পান তার সবগুলো সঠিক? নিশ্চয় না। আপনি অবশ্যই এই একটি মাত্র উৎসের উপর বিশ্বাস করবেন না, কারণ প্রত্যেকটি সংবাদের মধ্যে কোথাও না কোথাও পক্ষপাতিত্ব কাজ করেছে। ৩)গ্রুপের চিন্তার মেরুকরণ:\nগবেষকেরা মনে করেন, মানুষ তার চিন্তায় তত বেশী স্থির হয় যত বেশী সে কোন বিষয় নিয়ে আলাপ করে। সেই হিসেবে, সামাজিক যোগাযোগের মাধ্যম হিসাবে ব্যবহৃত সাইটগুলোতে নির্দিষ্ট নামে গ্রুপ খুলে আমরা কি করছি? কোন নতুন বিষয় নয় বরং সবার জানা একটি বিষয় এবং তথ্যের পুনরায় আলোচনা করছি। তাই না? এতে করে আমাদের চিন্তায় আরও বেশী মেরুকরণ হচ্ছে যা সবসময় সুখকর নাও হতে পারে।\n৪)আমাদেরকে নেতিবাচক হতে সহায়তা করছে:\nধরুন, বড় একটি ঝুড়িতে ৬ টি সুন্দর কুকুর ছানা আছে । তাদের পাঁচটি কাউকে জ্বালাতন না করে সুন্দরভাবে গাদাগাদি করে ঘুমিয়ে আছে, আর বাকি একটি না ঘুমিয়ে এক কোনায় আপনার টিভির তার ধরে টানাটানি করছে। এবার বলুন ৬ টি কুকুর ছানার কোনটির দিকে আপনার মনোযোগ আকৃষ্ট হবে? নিশ্চয়ই পাঁজি ছানাটার দিকে। এবার আসুন, আপনি কি চুপচাপ ঘুমিয়ে থাকা ৫ টি বাচ্চাকে পৃথকভাবে ধন্যবাদ দেবেন? নাকি যেটা আপনাকে জ্বালাতন করছে তাকে সামলাবেন? অবশ্যই ঘুমন্ত বাচ্চাগুলোকে এড়িয়ে পরেরটিকেই শান্ত করবেন।\nইন্টারনেটে ঠিক এমনটিই হচ্ছে। ধরুন আপনি কেনাকাটার জন্য কোন অনলাইন শপিং সাইট এ গেলেন আপনি অবশ্যই আপনার পছন্দের পণ্য সম্পর্কে নেতিবাচক ফিডব্যাক দেখলে তা নিতে আগ্রহী হবেন না। কিন্তু ভাবুন তো অনলাইনে আগের কেনা কয়টি ভালো পণ্য সম্পর্কে আপনি নিজে ঐ সাইটে ইতিবাচক ফিডব্যাক দিয়েছেন? যদি পণ্যটি ভালো হয় তখন গ্রাহক তা নিয়ে সন্তুষ্ট থাকে এবং এই সন্তুষ্টির কথা সে সাধারণত কাউকে বলে না। আরও বলা যেতে পারে আপনি আপনার বসের কথায় তখন বেশী মনযোগী হবেন যখন তার মেজাজ বেশী খারাপ থাকে। এভাবে আমরা ক্রমশ নেতিবাচক চিন্তায় আসক্ত হচ্ছি তাই নয় কি? ৫) ইন্টারনেট ব্যবহারকারী এবং বাকি সবার মাঝে সৃষ্ট দূরত্ব:\nইন্টারনেট ব্যবহার করা এবং না করা লোকদের মাঝে “ডিজিটাল বিভেদ” তৈরি হয়েছে। চোখ বুজে একবার শৈশবে ফেলে আসা বন্ধুদের কথা ভাবুন, এদের কয়জনের সাথে আপনার বন্ধুত্ব রয়েছে, আর তাদের মধ্যে কয়জন ইন্টারনেট ব্যবহার করছে। দেখা যাবে অধিকাংশ ক্ষেত্রেই আমাদের সাথে কেবল তাদেরই যোগাযোগ রয়েছ যারা এখন ইন্টারনেট ব্যবহার করেন। বাকীদের সাথে যোগাযোগ হয় না বললেই চলে। এভাবে আমরা ইন্টারনেট কে এক এবং একমাত্র যোগাযোগের মাধ্যমে পরিণত করছি। ফলে ইন্টারনেট ব্যবহারকারী ও বাকীদের মাঝে বিশাল দূরত্বের সৃষ্টি হচ্ছে।\nএই লেখনীর সাহায্যে ইন্টারনেট এর ক্ষতিকর দিক নয় বরং আমাদের মানুষিকতার ক্ষতিকর দিক গুলো তুলে ধরতে চেষ্টা করা হয়েছে।\nIshtiak Khan's blog\nনগ্ন প্রোগ্রামারের জন্য চাকুরীর বিজ্ঞাপন! শিশুদের জন্য গুগলের আয়োজন "ডুডল" আইপডের সঙ্গে প্রতিযোগিতা করবে জেলি বিন! এভাটারের রেকর্ড ভেঙ্গেছে থ্রি-ডি পর্ণ মুভি কম্পিউটারাইজড শপিং শুভ জন্মদিন, স্মাইলি :-) নেট পর্ণগ্রাফিঃ পুরুষ এবং নারী কী করেন, যখন একাকী থাকেন? কানাডিয়ান মা তার তৃতীয় বাচ্চার জন্ম ইন্টারনেটে লাইভ দেখাবে প্রতারক স্ত্রী বা স্বামীকে ধরার কাজে আইফোন ৪ এস !! ইন্টারনেট পর্নোগ্রাফি ও কিছু টিপস আজকের জনপ্রিয় কনটেন্ট ইউটিউব থেকে সহজে ভিডিও ডাউনলোড করুন পুনরায় চালু হলো ইউআইএসসি ব্লগ গিনেসে বিশ্বের সবচেয়ে ক্ষুদে প্রোগ্রামার হিসেবে নাম লেখাচ্ছে বাংলাদেশের ‘রূপকথা’ আসুসের ৭" ট্যাব 'মেমোপ্যাড' এখন দেশের বাজারেঃ মূল্য ১৫,০০০ টাকা চমৎকার নতুন ডিজাইন নিয়ে এলো গুগল ম্যাপ Symphony W20,W10,W30.... Walton Primo, C1 সহ কিছু সেট এর রুট করার সহজ উপায় জুম আলট্রা প্রিয়.কম ব্লগ প্রতিযোগিতা: আমার ফেসবুক জীবন-এর বিজয়ী ঘোষণা দুর্নীতির নানা অভিযোগে দুদক কার্যালয়ে টেলিটকের ব্যবস্থাপনা পরিচালক User login


মনোনয়নও মামা বাড়ির আবদার! – 1news.com.bd\n/ মতামত / মনোনয়নও মামা বাড়ির আবদার!\nমনোনয়নও মামা বাড়ির আবদার!\nপ্রকাশিতঃ ৯:৪৮ পূর্বাহ্ণ, ডিসেম্বর ৪, ২০১৮\nছেলেবেলা থেকে শুনে আসছি মামা-চাচা থাকলে নাকি অনেক কাজ সহজ হয়ে যায়। নিজের জীবনে এর কোনো প্রমাণ পাইনি। আমার মামাও শিক্ষক, চাচাও শিক্ষক। তাদের কাছ থেকে শিক্ষা পেয়েছি, কিন্তু কোনো অন্যায় সুবিধা পাইনি। তবে ‘মামা বাড়ির আবদার’ বলেও একটা কথা আছে। সেই সুবিধা পেয়েছি ষোলো আনা।\nছেলেবেলায় পরীক্ষা শেষ হলে বা কোনো ছুটিছাটা পেলেই আমরা মামা বাড়ি বেড়াতে যেতাম। মামা বাড়ি মানেই অবাধ স্বাধীনতা, যা ইচ্ছা তাই করা যেতো। পড়াশোনার কোনো চাপ নেই। দাউদকান্দির রঘুনাথপুরের মামা বাড়িতেই আমার জন্ম। একাত্তরের মুক্তিযুদ্ধের সময়টাও আমরা মামা বাড়িতেই কাটিয়েছি। রঘুনাথপুর পুরো গ্রামটাই যেন আমার মামা বাড়ি।\nহাঁটতে হাঁটতে কোনো বাড়িগে গেলেই, ‘ও তুই শাহেদার পোলা’ এ কথা বলেই জুটতো বাড়তি সমাদর। পিঠা, চিড়া, মুড়ি, গুড়, গাছের ফল কিছু না কিছু জুটতোই। ক্ষেতে হাঁটতে গেলেও কেউ তুলে দিতো ক্ষিরা, কেউবা কেটে দিতো বাঙ্গি বা তরমুজ। নিজের বাড়িতে যে কাজ করা ছিল মহা অন্যায়, শাস্তিযোগ্য অপরাধ; মামা বাড়িতে সেগুলো করা যেতো। মামা, খালা, নানা কেউ না কেউ বাঁচিয়ে দিতেন। মামা বাড়ির আবদার মেটানো ছেলেবেলার সেই দিনগুলো এখনও স্মৃতিকাতর করে।\nমামা বাড়ির সেই আবদার যে রাজনীতিতেও প্রযোজ্য তা বুঝতে পারিনি আগে। বুঝলাম পটুয়াখালী-৩ আসনে আওয়ামী লীগের মনোনয়ন দেখে। আসনটি আওয়ামী লীগের জন্য খুবই গুরুত্বপূর্ণ এবং আসনটি আওয়ামী লীগের ঘাঁটি হিসেবে পরিচিত। বর্তমানে এ আসনের সাংসদ আ খ ম জাহাঙ্গীর হোসাইন। ১৯৯১ সালের পর থেকে চারবার তিনি এ আসনের সাংসদ নির্বাচিত হয়েছেন। ছাত্রলীগের কেন্দ্রীয় কমিটির সাবেক সাধারণ সম্পাদক আ খ ম জাহাঙ্গীর ১৯৯৬ সালে প্রতিমন্ত্রীর দায়িত্ব পালন করেছেন। কিন্তু ১/১১এর সময় সংস্কারপন্থি হওয়ার অপরাধে ২০০৮ সালে তিনি মনোনয়ন পাননি। মনোনয়নের লটারি জিতে এমপি হয়ে যান গোলাম মাওলা রনি।\nনানান বিতর্কে জড়িয়ে ২০১৪ সালে রনি মনোনয়ন পাননি। আবার দৃশ্যপটে আসেন আ খ ম জাহাঙ্গীর। এবার মনোনয়ন চেয়েছিলেন বর্তমান সাংসদ আ খ ম জাহাঙ্গীর, সাবেক সাংসদ গোলাম মাওলা রনি। আওয়ামী লীগের এবারের যে প্রবণতা তাতে আ খ ম জাহাঙ্গীরেররই মনোনয়ন পাওয়ার কথা ছিল। কিন্তু তিনি পাননি, পাননি সাবেক সাংসদ রনিও। মনোনয়নবঞ্চিত রনি তো ডিগবাজি দিয়ে বিএনপিতে যোগ দিয়ে ধানের শীষ পেয়ে গেছেন। তাহলে মনোনয়ন কে পেলেন?\nযিনি পেয়েছেন, তাকে কেউ চেনেন না। স্থানীয় বা জাতীয় রাজনীতিতে তার কোনো অবদান নেই। তিনি বড় কোনো ব্যবসায়ী বা তারকা ক্রিকেটারও নন। তিনি সাধারণ চাকরিজীবী ছিলেন। কয়েকদিন আগে চাকরি ছেড়ে ব্যবসা শুরু করেছেন। জীবনে কোনোদিন ছাত্রলীগ, যুবলীগ, আওয়ামী লীগের কোনো কমিটিতে ছিলেন না।\nপটুয়াখালী-৩ আওয়ামী লীগের ২০০ জন সম্ভাব্য প্রার্থীর তালিকায়ও তার নাম থাকবে না। তাহলে কোন যোগ্যতায় এস এম শাহজাদা সাজু আওয়ামী লীগের মনোনয়ন পেলেন? তার একটাই যোগ্যতা, প্রধান নির্বাচন কমিশনার কে এম নুরুল হুদা তার মামা। আওয়ামী লীগের মনোনয়নও তাহলে মামা বাড়ির আবদারে মেলে!\nপ্রধান নির্বাচন কমিশনারের ভাগিনা হলেই তিনি নির্বাচন করতে পারবেন না, এমন কোনো কথা নেই। তিনি ঋণখেলাপী নন, তিনি দেউলিয়া নন, মানসিকভাকে অপ্রকৃতিস্থ নন, দণ্ডিতও নন। তাই আইনগতভাবে নির্বাচন করতে তার কোনো বাধা নেই। তবে আইনের বাইরেও নীতি-নৈতিকতা বলে কথা আছে। যেমন ২০১৪ সালের নির্বাচন আইনগতভাবে বৈধ হলেও এর নৈতিক মান উচ্চ নয়। সিইসির ভাগিনা না হলে কি এস এম শাহজাদা কোনোদিন আওয়ামী লীগের মনোনয়ন পেতেন?\nনুরুল হুদার সিইসিগিরি শেষ হওয়ার পর কি তিনি আর কোনোদিন মনোনয়ন পাবেন? ক্রিকেট বোর্ডের পরিচালক আকরাম খানের ভাতিজা তামিম ইকবাল জাতীয় দলের ওপেনার। তিনি কিন্তু চাচার পরিচয়ে খেলেন না, খেলেন নিজের যোগ্যতায়। তামিম ইকবাল বাংলাদেশের অন্যতম সেরা ব্যাটসম্যান।\nতারপরও একটু খারাপ করলেই তাকে ‘ভাতিজা কোটা’র গালি শুনতে হয়। খ ম জাহাঙ্গীর যদি সিইসির ভাগিনা হতেন, তাহলে কোনো কথা ছিল না বা এস এম শাহজাদা যদি পটুয়াখালী আওয়ামী লীগের সভাপতি হতেন, তাহলেও কোনো কথা ছিল না। কিন্তু তার একমাত্র যোগ্যতা, সিইসির ভাগিনা, আপত্তি এখানেই। এটা দৃষ্টিকটু।\nসাংবিধানিক পদধারীদের অনুরাগ-বিরাগের বশবর্তী না হয়ে সবার প্রতি সমান আচরণ করার শপথ নিতে হয়। আর সিইসিকে নিরপেক্ষ থাকার চরম পরীক্ষা দিতে হবে। কারণ তিনি হলেন রেফারি। আর রেফারির ভাগিনা যদি কোনো যোগ্যতা না থাকার পরও খেলার সুযোগ পেয়ে যান, তখনই প্রশ্ন ওঠে। নির্বাচন কমিশন কি পটুয়াখালী-৩ আসনে নিরপেক্ষ থাকতে পারবে? এমনকি এস এম শাহজাদা যদি সুষ্ঠু নির্বাচনেও জয় পান, তাহলেও কিন্তু প্রশ্ন উঠবে।\nকনফ্লিক্ট অব ইন্টারেস্ট বা স্বার্থের সংঘাত বলেও একটা কথা আছে। উচ্চ আদালতের বিচারকদের আমরা মাঝে মধ্যে বিচারকাজে ‘বিব্রত’ হতে দেখি। যদি বাদী বা আসামীপক্ষের কারো সাথে বিচারকের ব্যক্তিগত কোনো সম্পৃক্ততা থাকলে, যদি বিচারক মনে করেন, তিনি অনুরাগ-বিরাগের বশবর্তী না হয়ে আচরণ করতে পারবেন না; তাহলে তিনি বিব্রত হতে পারেন।\nশুধু বিচারক নন, এইটুকু নৈতিকতা সবার কাছেই কাম্য। সিইসির ভাগিনা যদি সিটিং এমপি বা আওয়ামী লীগের বড় নেতাও হতেন; তাও সিইসি তাকে অন্তত এবার নির্বাচন করা থেকে বিরত রাখতে পারতেন। এস এম শাহজাদাও মামার সম্মান রক্ষার্থে নিজেকে সরিয়ে নিতে পারতেন।\nএস এম শাহাজাদার কাছ থেকে আমরা এই উচ্চ নৈতিকতা আশা করি না। আর তিনি কোনো শপথও নেননি। কিন্তু শপথ নেয়া প্রধান নির্বাচন কমিশনারের কাছ থেকে আমরা আরো উচ্চ নৈতিকতা আশা করেছিলাম। কিন্তু তিনি তা দেখাতে ব্যর্থ হয়েছেন। তিনি ভাগিনার প্রতি অনুরাগের ঊর্ধ্বে উঠতে পারেন নি।\nঅনেকে বলছেন, সিইসি তো ভাগিনাকে মনোনয়ন দেননি, দিয়েছে আওয়ামী লীগ। কিন্তু কাজটা আওয়ামী লীগ ভালো করেনি। আওয়ামী লীগ নিশ্চয়ই কিছু পাওয়ার আশায় সিইসির ভাগিনাকে মনোনয়ন দিয়েছে। এখন সিইসি কি আওয়ামী লীগের এই প্রত্যাশা পূরণ করতে পারবেন?\nএই পুরো ঘটনায় একটাই আশার আলো। কথা আছে, ‘মামা-ভাগিনা যেখানে আপদ নাই সেখানে’। এখন সিইসি নুরুল হুদা আর তার ভাগিনা এস এম শাহজাদা মিলে যদি জাতিকে বিপদ থেকে উদ্ধার করে একটা অবাধ, সুষ্ঠু, নিরপেক্ষ নির্বাচন উপহার দিতে পারেন, তাহলেই স্বস্তি।\nসুন্দর আগামীর প্রত্যাশা\nস্বপ্ন খুঁজে পড়তি বয়েসী মানুষও!\nগায়েবি মামলার সদর-অন্দরের ক্ষয়ক্ষতি


ভিসির পদত্যাগ দাবিতে শাবি শিক্ষার্থীদের কাফন মিছিল ভিসির পদত্যাগ দাবিতে শাবি শিক্ষার্থীদের কাফন মিছিল – Daily Khoborpatra\nএম.এ মতিন, সিলেট:\nভিসি অধ্যাপক ফরিদ উদ্দিন আহমেদের পদত্যাগের দাবিতে আন্দোলনরত শিক্ষার্থীরা শাহজালাল বিজ্ঞান ও প্রযুক্তি বিশ্ববিদ্যালয়ে কাফন মিছিল করেছেন। গতকাল শনিবার দুপুর ৩টায় বিশ্ববিদ্যালয়ের গোলচত্বর থেকে কয়েক শতাধিক শিক্ষার্থীর অংশগ্রহণে মিছিলটি শুরু হয়, পরে বিশ্ববিদ্যালয়ের ক্যাম্পাস প্রদক্ষিণ করে। এসময় শিক্ষার্থীরা বলেন, আমাদের এক দফা এক দাবি ‘ভিসি পদত্যাগ’। এই দাবিতে আমরা গত ২০শে জানুয়ারি বুধবার দুপুর ৩টায় ২৪ জন শিক্ষার্থী অনশনে বসেন। প্রায় ৭২ ঘন্টা অতিবাহিত হওয়ার পরও আমাদের দাবি মেনে নেয়া হয়নি। তাদের স্বাস্থ্য ক্রমাগত অবনতির দিকে যাচ্ছে এবং তারা ধীরে ধীরে মৃত্যুর দিকে ধাবিত হচ্ছে। আমরা আমাদের সহযোদ্ধাদের কোনোভাবেই একা মৃত্যুর দিকে ঠেলে দিতে পারি না। পরিস্থিতি যেমনই হোক না কেন আমাদের এই এক দফা দাবি আদায় না হওয়া পর্যন্ত আমরা আন্দোলনের মঞ্চ থেকে এক পাও নড়ব না। আমরা পদত্যাগের দাবিতে ক্যাম্পাসে কাফনে পরিধান করে মিছিল করছি। এই উপাচার্যের জন্য যদি এক জনেরও মৃত্যু হয় তাহলে আমরা সবাই মৃত্যুর জন্য প্রস্তুত আছি এবং এই মৃত্যুর দায় ভিসি নিবে।\nঅনশনরত শিক্ষার্থীদের নিয়ে উৎকণ্ঠা: শাহজালাল বিজ্ঞান ও প্রযুক্তি বিশ্ববিদ্যালয়ের ভিসি প্রফেসর ফরিদ উদ্দিন আহমদের পদত্যাগ দাবিতে আমরণ অনশনে থাকা শিক্ষার্থীদের নিয়ে উৎকণ্ঠায় রয়েছেন সবাই। সকাল পর্যন্ত গুরুতর অসুস্থ অবস্থায় ১৪ শিক্ষার্থীকে হাসপাতালে ভর্তি করা হয়েছে। আজ অনশনের চতুর্থ দিন। ভর্তি হওয়া এক শিক্ষার্থী নিউমোনিয়ায় আক্রান্ত হয়েছে বলে ধারণা করছেন চিকিৎসকরা। আজ তার শারীরিক বিভিন্ন পরীক্ষা করা হয়েছে। এছাড়া তীব্র শীতে আরো দু’জন শিক্ষার্থীর অবস্থা গুরুতর বলে জানিয়েছেন চিকিৎসকরা। এই অবস্থায় এখনো ক্যাম্পাসের ভিসির বাসভবনের সামনে অনশন চালিয়ে যাচ্ছেন ৯ শিক্ষার্থী। শিক্ষার্থীরা জানিয়েছেন- যদি তাদের দাবি মেনে নেয়া না হয় তাহলে নতুন করে আরো কয়েকজন শিক্ষার্থী অনশনে যাওয়ার প্রস্তুতি নিচ্ছেন। খুব দ্রুত ভিসি পদত্যাগ না করলে তারা বড় পরিসরে অনশনে যেতে পারেন।\nএদিকে- শিক্ষামন্ত্রীর আহবানে ঢাকায় যেতে অনাগ্রহ প্রকাশ করা শিক্ষার্থীদের সঙ্গে আজ-কালের মধ্যে ক্যাম্পাসে এসে অথবা ভার্চ্যুয়ালি আলোচনায় বসতে পারেন শিক্ষামন্ত্রী ডা. দীপু মনি। সরকারের তরফ থেকে উদ্ভূত পরিস্থিতি সমাধানে উদ্যোগ নেওয়া হচ্ছে। তবে- শিক্ষামন্ত্রীর সঙ্গে দেখা করতে গত রাতেই শিক্ষক সমিতির সভাপতি অধ্যাপক ড. তুলশী কুমার দাসের নেতৃত্বে শিক্ষকদের একটি প্রতিনিধি দল ঢাকায় গেছেন। ক্যাম্পাসের বর্তমান চিত্র তুলে ধরতে তারা ঢাকায় গেছেন বলে জানিয়েছেন শিক্ষকরা।